
Άνευ Αντιτίμου 



ΓΙΑ ΤΗΝ ΚΟΙΝΩΝΙΚΗ ΑΠΕΛΕΥΘΕΡΩΣΗ 


ΙΣΤΟΡΙΑ 

Η ΚΟΜΜΟΥΝΑ 

ΤΗΣ ΘΕΣΣΑΛΟΝΙΚΗΣ 

στις σελίδες 8-9 

ϊ ι· 1 10^1 ΙΙΤ» ' ■" 1 

ΚΟΙΝΩΝΙΚΑ ΕΓΧΕΙΡΗΜΑΤΑ 

ΑΥΤΟΔΙΑΧΕΙΡΙΣΗ ΣΤΗΝ ΥΓΕΙΑ 

στη σελίδα 10 

ΤΟ ΚΕΙΜΕΝΟ ΠΟΥ ΜΑΣ ΑΡΕΣΕ 

Στις κοινωνίες της κανονικότητας 
και τις επερχόμενες εορτές της αγάπης 
δεν υπάρχει τίποτε το κανονικό! 

στη σελίδα 12 




ΑΠΑΝΤΗΣΕΙΣ 

ΠΑΝΩ ΣΤΗ ΚΡΙΣΗ 

ΣΕΛΙΔΕΣ 4-5 


Συνδικαλισμός 
απο "τα κάτω" 

Οι αγώνες των εγαζομένων τα τελευταία χρόνια, τα εργασιακά 
δικαιώματαπουσυρρικνώνονται,οιαδιέξοδεςκαιαναποτελεσματικές 
τακτικές της ΓΣΕΕ και του κρατικοδίαιτου συνδικαλισμού, κάνουν 
επιτακτική την ανάγκη ενός αδέσμευτου συνδικαλισμού «από 
τα κάτω». Παραθέτουμε τις θέσεις της Αναρχοσυνδικαλιστικής 
Πρωτοβουλίας Ροσινάντε - μέσα από μια συζήτηση που είχαμε με 
μέλη της, που φωτίζουν μια τέτοια απόπειρα. 

ΣΕΛΙΔΑ 7 




Από την Συρία... 
στην Αμυγδαλέζα 

Ένα ταξίδι ανθρώπινων ψυχών κόντρα στον 
φασισμό και την καπιταλιστική βαρβαρότητα. 


Γράφουν οι Ναζί στο 5ίΐθ τους: «Πλήθος ασιατών εισβάλλουν, απειλώντας να αλλοιώσουν τον πληθυσμό 
της Ευρώπης άμεσα.» (Ηΐΐρι/Μνννν.χΓγεΗθγηώοοΓη/). 

Στις 17/09/2013 οι ίδιοι δολοφονούν τον αντιφασίστα Παύλο Φύσσα, γιατί στάθηκε εμπόδιο στην 
εξάπλωση του δόγματος μίσους που κήρυτταν. Τα προηγούμενα βράδια, καλυμμένοι πίσω από τους 
ίδιους προστάτες, τα ίδια τάγματα εφόδου, κυνηγούσαν, χτυπούσαν, μαχαίρωναν, έκλεβαν και σκότωναν 
μετανάστες. Πιστοί στα κηρύγματα των αρχηγών τους για την "καθαρότητα και ανωτερότητα της 


φυλής". 


ΣΕΛΙΔΑ 6 























2 ΑΖΙΜΟΥΘΙΟ 


Λ ίγες μέρες μείνανε για να 
ανοίξει το χρονοντούλαπο 
και να κλείσει μέσα στη λήθη, 
έναν ακόμα χρόνο που βαραί¬ 
νει τις πλάτες μας. Η γιορτι¬ 
νή ατμόσφαιρα θα ελαφρύνει 
για λίγο τη διάθεσή και ίσως 
κάποιοι βρούνε ξεχασμένη, 
λίγη ελπίδα για να βάλουν στα 
γιορτινά τους ποτήρια, να τα 
τσουγκρίσουν και να ξαναβου- 
τήξουν στα ίδια και τα ίδια. 
Κάθε χρόνος που περνά, κάνει 
πιο ξεκάθαρο το τι επιφυλάσσει 
για τον καθένα η καπιταλιστι¬ 
κή βαρβαρότητα. Οι χιλιάδες 
αυτοκτονίες απελπισμένων, 
οι τραγικοί θάνατοι ανθρώπων 
που προσπαθούν με κάθε μέσο 
να ζεσταθούν και πνίγονται δί¬ 
πλα στα μαγκάλια, οι δολοφο¬ 
νημένοι ανήμποροι ηλικιωμένοι 
για μια χούφτα χρυσαφικά, γίνονται 
εικόνες καθημερινές που περνάνε 
στα ψιλά γράμματα των εντεταλμένων 
μέσων μαζικής αποβλάκωσης. 

Για εμάς η θολούρα της μέθης και η 
βουτιά στη λήθη, έχει προ πολλού εγκα- 
ταλειφθεί, ως μέσο κατασπατάλησης 
της ίδιας μας της ζωής. Η απόφασή 
μας είναι να αγωνιστούμε για την Ισό¬ 
τητα και την Ελευθερία, έτσι ώστε οι 
πολιτικές αποφάσεις που καθορίζουν 
τις ζωές μας να λαμβάνονται από τη 
κοινωνία και μόνο, μέσα από συνθή¬ 
κες γενικευμένης κοινωνικής αυτοδι- 

ΕΌΙΤΟΚΙΑΙι 

εύθυνσης. Είναι πολλά αυτά που δεν 
μας επιτρέπουν να ξεχάσουμε και για 
αυτά θέλουμε να μιλήσουμε: 

Το χρωστάμε στα παιδιά, στους συ¬ 
ντρόφους, στους εαυτούς μας. 

Το χρωστάμε στο κράτος που με την 
χρήση της κρατικής και παρακρατικής 
βίας και την καταστολή των κοινωνικών 
κινημάτων, με την αρχή του «διαιρεί 
και βασίλευε», μέσω της επανεμφάνι¬ 
σης της «θεωρίας των δύο άκρων», με 
την ποινικοποίηση της ελευθερίας του 
λόγου και έκφρασης, έχει δημιουργή¬ 
σει ένα ολοκληρωτικό και βίαιο πολιτι¬ 
κό σύστημα. 

Το χρωστάμε στους ανθρώπους που 
φεύγουν από το μέρος όπου γεννήθη¬ 
καν, για να αναζητήσουν μια καλύτε¬ 
ρη ζωή που κάποιοι τους έταξαν, και 
καταλήγουν νεκροί, φυλακισμένοι, 
δαρμένοι και εξευτελισμένοι, ως ανα¬ 
λώσιμα πιόνια στην σκακιέρα του αδη¬ 
φάγου καπιταλιστικού κτήνους. 

Το χρωστάμε σε όλους αυτούς που 
ψάχνουν να βρουν απαντήσεις για τα 
αίτια της κρίσης, που τράβηξε το χαλί 
κάτω από τα πόδια τους. Και αναζη¬ 
τούν τη λύση, πάλι μέσα στο ίδιο σύ¬ 
στημα που για άλλη μια φορά υπόσχε¬ 
ται να τους βγάλει από την κρίση που 
το ίδιο δημιούργησε. 

Το χρωστάμε στους συνδικαλιστές 
που ξεπουλάνε και εξαργυρώνουν τα 
κερδισμένα με αίμα, μέσα από ταξι¬ 
κούς εργατικούς αγώνες, εργασιακά 
δικαιώματα, για μια θέση βολέματος 
στο υπάρχον πολιτικό ή επιχειρηματι¬ 
κό κατεστημένο. 

Το χρωστάμε σε όλους αυτούς που 
δείχνουν ότι οι δομές κοινωνικής αυ- 
τοοργάνωσης και αυτοδιεύθυνσης, 
όχι μόνο είναι εφικτές αλλά και υπαρ¬ 
κτές. 

Το χρωστάμε στα ΑΜΕΑ που αντιμε¬ 
τωπίζουν το στίγμα, λόγω μόνιμων ή 
προσωρινών βλαβών, ανικανότητας, 
αδυναμίας, αναπηρίας ή συνδυασμό 
των παραπάνω, που προέρχονται από 
φυσική, ψυχική ή νοητική ανεπάρκεια 
Το χρωστάμε σε όλους αυτούς που 
αγωνίστηκαν από τα βάθη της ιστορί¬ 
ας και αγωνίζονται μέχρι σήμερα, για 
την κοινωνική απελευθέρωση μέσα 
από όρους Ισότητας και Ελευθερίας 
και στον δρόμο τους συνάντησαν και 
συναντούν τον θάνατο, την βίαιη κατα¬ 
στολή, την διαπόμπευση και την φυλά¬ 
κιση. 



...Τα λέμε στον δρόμο. 


ΜΙΚΡΑ ΑΛΛΑ ΟΧΙ ΑΣΗΜΑΝΤΑ 


>> 

ΜΠΑΡ «Η ΕΥΠ» 

«Μπαρ στα Εξάρχεια λειτουργούσε από το 2003 
ως το 2008 η Εθνική Υπηρεσία Πληροφοριών, με σκο¬ 
πό να συλλέξει πληροφορίες για τη δράση αντιεξου- 
σιαστών», σύμφωνα με δημοσιεύματα εφημερίδων. 



Σύμφωνα με τα δημοσιεύματα, το εν λόγω κατά¬ 
στημα βρισκόταν κοντά στην πλατεία Εξ αρχείων, 
ήταν γεμάτο με «κοριούς», συστήματα ακρόασης 
χώρων και ειδικό λογισμικό ανάλυσης οπτικού υλι¬ 
κού για την ταυτοποίηση δραστών σε παράνομες 
ενέργειες και ήταν κυρίως έργο της Ειδικής Επι¬ 
χειρησιακής Ομάδας της Γ' Διεύθυνσης Αντικα¬ 
τασκοπίας της ΕΥΠ, που ιδρύθηκε το 1999 και 
χρηματοδοτείται από κοινοτικά κονδύλια που προ¬ 
ορίζονταν για την Ευρωπαϊκή Υπηρεσία Αντιμε¬ 
τώπισης της Απάτης της Ευρωπαϊκής Ενωσης!!! 
Το μπαρ όμως έκλεισε στα τέλη του 2008, λίγο πριν 
ξεσπάσει η εξέγερση του Δεκέμβρη, με αφορμή 
τη δολοφονία του Αλέξη Γρηγορόπουλου, μιας και 
οι ελληνικές μυστικές υπηρεσίες είχαν κρίνει ότι 
«ο χώρος των αντιεξθυσιαστών είχε ηρεμήσει». 
Αν μη τι άλλο δε μπορούμε να μη σημειώσουμε τη 
διορατικότητα και τη φαντασία των κρατικών λει¬ 
τουργών... 

>> 

Ο «ΛΗΣΤΗΣ ΤΗΣ ΠΑΡΟΥ» ΗΤΑΝ (ΚΑΙ 
ΑΥΤΟΣ) ΜΟΥΦΑ... 

Ποιος δεν έχει διαβάσει για το «ληστή της Πά¬ 
ρου», αυτό το αιμοδιψές αναρχικό τέρας, που εκτέ- 
λεσε εν ψυχρώ έναν ταξιτζή σε ληστεία τράπεζας 
στην Πάρο το 2011 και που ακόμα παραμένει ανεξι¬ 
χνίαστη; Αυτές τις ημέρες γίνεται η δίκη του και τα 
τσακάλια της Αντιτρομοκρατικής Υπηρεσίας που τον 
τύλιξαν σε μια κόλλα χαρτί, γελοιοποιήθηκαν για μια 
ακόμα φορά. 

Σύμφωνα με το σενάριο της σκευωρίας, κάποιος 
άγνωστος, του οποίου δεν κατέγραψαν το τηλέφω¬ 
νο (!), τηλεφώνησε στις 14 Αυγούστου του 2012 στην 
Αντιτρομοκρατική και ανέφερε ότι κάποιος Τάσος 
πήρε μέρος στη ληστεία και στην ανθρωποκτονία 
του ταξιτζή στην Πάρο, δίνοντας και τη διεύθυνση 
του σπιτιού του στη Θεσσαλονίκη! Και οι... άφθαστοι 
ασφαλίτες της Αντιτρομοκρατικής, πήγαν αυθημε¬ 
ρόν στη Θεσσαλονίκη, βρήκαν το σπίτι, βρήκαν ότι ο 
«Τάσος» λέγεται Θεοφίλου και σε τέσσερις μέρες, 
στις 18 Αυγούστου, τον βρήκαν να κάθεται στα σκα¬ 
λάκια του Μετρό στον Κεραμεικό, με μια τσάντα που 
έγραφε «ΠΑΡΟΣ» στην πλάτη, και τον συνέλαβαν. 

Όταν ο τμηματάρχης της αντιτρομοκρατικής Ε. 
Χαρδαλιάς ρωτήθηκε από συνήγορο υπεράσπισης 
αν το τηλεφώνημα είναι σίγουρος ότι είναι αληθινό, 
ακολουθήθησε ο εξής διάλογος: 

Συνήγορος: Μπορεί να περιλαμβάνει σφάλμα 
αυτό το τηλεφώνημα; 

Χαρδαλιάς: Τι σφάλμα δηλαδή περιλαμβάνει; 

Συνήγορος: Οτι μπορεί να είναι ψεύτικο. 

Χαρδαλιάς: Μπορεί να μην είναι, ως ένα μέρος 
δεν γνωρίζω εάν είναι αλήθεια. Μπορεί να μην ήταν 
ο άνθρωπος στην ληστεία. 

Συνήγορος: (σύντομη φράση που δεν ακούγεται) 

Χαρδαλιάς: Μπορεί να μην ήταν στην ληστεία. Από 
εκεί και πέρα, οι επιμέρους πληροφορίες που δίνο¬ 


νται, κατά την εξέτασή τους φαίνεται ότι επιβεβαι¬ 
ώνονται. 

Αλλοι δυο της αντιτρομοκρατικής που κατέθεσαν, 
ο μεν ένας σε ερώτηση τι γνωρίζει για τη ληστεία 
απάντησε «τίποτα», ο δε άλλος, όταν του επεδείχθη- 
καν φωτογραφίες από τη ληστεία απάντησε ότι δεν 
αναγνωρίζει σε αυτές τον Θεοφίλου...!!! 

Η δίκη ακόμα συνεχίζεται, αλλά τι άλλο να περι¬ 
μένει κανείς; 

>> 

ΠΟΙΝΙΚΟ ΑΔΙΚΗΜΑ 
Η ΦΤΩΧΕΙΑ ΣΤΗΝ Ε.Ε. 

Με πρόστιμο που θα αγγίζει τα 750 ευρώ θα τιμω¬ 
ρείται η αστεγία στην Μαδρίτη. Στην Ισπανία, οι πε¬ 
ριφέρειες είναι ελεύθερες να νομοθετούν κατά το 
δοκούν, για την επαιτεία. 

Η Αη& Βοΐθΐίει, δήμαρχος της Μαδρίτης, αποφάσι¬ 
σε να ποινικοποιήσει την φτώχεια και να επιβάλλει 
«συνταγματικό σαδισμό» σε χιλιάδες ανθρώπους που 
δεν έχουν τίποτα. Ετοιμάζει ένα σχέδιο νόμου που 
θα επιφέρει κυρώσεις στους ανθρώπους που είναι 
αναγκασμένοι να ζουν στον δρόμο, να ζητιανεύουν 
ή να πλένουν παρμπρίζ αυτοκινήτων για να επιβιώ¬ 
σουν. 



Πρόστιμα, σκηνές αντί για σπίτια και σκαλοπάτια 
με καρφιά. 


Έτσι, προβλέπεται η επιβολή κυρώσεων και πρό¬ 
στιμο 750 ευρώ για όσους ζητιανεύουν στις εισό¬ 
δους εμπορικών κέντρων, γραφείων, σχολείων και 
νοσοκομείων, κοιμούνται σε παγκάκι ή πωλούν χαρ- 
τομάντιλα στα φανάρια για να εξασφαλίσουν ένα 
γεύμα. Το πρόστιμο μπορεί να φτάσει και τις 3.000 
ευρώ αν πραγματοποιείται επαιτεία συνοδεία παιδι¬ 
ού. Όσο αυξάνονται οι οικογένειες που ζουν στον 
δρόμο, τόσο πιο συχνό γίνεται το φαινόμενο να μα¬ 
γειρεύουν σε μικρές σόμπες, πράξη η οποία επίσης 
θα τιμωρείται με πρόστιμο 750 ευρώ. 

Σύμφωνα με την Εθνική Στατιστική Υπηρεσία της 
Ισπανίας, 1 στους 5 ζει σε συνθήκες φτώχειας, 2,2 
εκατομμύρια παιδιά δεν σιτίζονται κανονικά και το 
29,9% των νοικοκυριών είναι υποθηκευμένα λόγω 
απλήρωτων στεγαστικών δανείων που οι ιδιοκτήτες 
τους απειλούνται με πλειστηριασμό ακινήτου. 

Τα ίδια ισχύουν ή ετοιμάζονται να ισχύσουν και 
στα υπόλοιπα κράτη μέλη της Ε.Ε. δείχνοντας για 
άλλη μια φορά ότι οι φτωχοί που αυτοί δημιούργη¬ 
σαν, είναι στη καλύτερη περίπτωση ένα φόβητρο γι' 
αυτούς που ακόμα έχουν (ή νομίζουν ότι έχουν) κάτι 
και στη χειρότερη ένας εχθρός που πρέπει να εξο¬ 
ντωθεί παραδειγματικά. 

Στην Ευρώπη του μεσαίωνα η φτώχια και η επαι¬ 
τεία θεωρούνταν αρρώστια και μαγεία και οι επαίτες 
κρεμιόντουσαν στις πλατείες για παραδειγματισμό. 
Τέλος σ' αυτά έβαλε η Γαλική επανάσταση και ο Δι¬ 
αφωτισμός, αλλά ο καπιταλισμός βάλθηκε να γυρίσει 
το ρολόι της ιστορίας προς τα πίσω... 

Προφανώς απομακρύνθηκε για τους άρχοντες ο 
φόβος της γκιλοτίνας, γιατί ως γνωστόν «ο φόβος 
φυλάει τα έρημα...» 


>> 

ΚΡΑΤΟΣ ΠΡΟΣΤΑΤΗΣ 
ΚΑΙ ΤΙΜΩΡΟΣ... 

Οι αναθυμιάσεις από το μαγκάλι είχαν σαν αποτέ¬ 
λεσμα να λιποθυμήσουν η μητέρα όσο και η το 13χρο- 
νο κορίτσι.Οταν η μητέρα συνήλθε, προσπάθησε να 
συνεφέρει το παιδί της αλλά στάθηκε αδύνατο και 
κάλεσε ασθενοφόρο, το οποίο διαπίστωσε τον θά¬ 
νατο του.Η μητέρα συνελήφθη και οδηγήθηκε στον 
εισαγγελέα με την κατηγορία της «Ανθρωποκτονίας 
από αμέλεια» μόνο που εκεί οι «αρμόδιες αρχές» 
ανακάλυψαν ότι η γυναίκα, που κατάγεται από τη 
Σερβία και διαμένει στη Θεσσαλονίκη,δεν είχε χαρ¬ 
τιά παραμονής. Ο εισαγγελέας την άφησε προσωρι¬ 
νά ελεύθερη μέχρι να ετοιμαστεί η δικογραφία και 
κατόπιν οδηγήθηκε στο αλλοδαπών, όπου πήρε διο¬ 
ρία ενός μήνα για να εγκαταλείψει τη χώρα!!! 

Να πεθαίνει το παιδί σου από την φτώχεια και ταυ¬ 
τόχρονα να σε συλλαμβάνουν για να καλύψουν τις 
ευθύνες τους. Το μέγεθος της κρατικής αναλγησίας 
δε μας κάνει εντύπωση, το ως πότε θα την ανεχόμα¬ 
στε είναι το θέμα. 

>> 

ΤΟ ΚΡΑΤΟΣ ΔΕ ΞΕΧΝΑ 

Κρατούμενη στο αστυνομικό μέγαρο Χανίων, βρέ¬ 
θηκε μια άνεργη γυναίκα 43 χρονών, μητέρα δυο παι¬ 
διών, το ένα εκ των οποίων με ειδικές ανάγκες (βα¬ 
ριά εγκεφαλική παράλυση και επιληψία), εξαιτίας 
ενός απλήρωτου προστίμου για παράβαση του Κώδι¬ 
κα Οδικής Κυκλοφορίας! Μάλιστα υπάρχει απόφαση 
της εισαγγελίας για μεταγωγή της, στις γυναικείες 
φυλακές Κορυδαλλού!!! 

Η περιπέτεια της 43χρονης ξεκίνησε, όταν αστυ¬ 
νομικοί σταμάτησαν το όχημα της για τυπικό έλεγχο. 
Τότε διαπιστώθηκε ότι εκκρεμούσε σε βάρος της 
καταδίκη από το παρελθόν, όταν οδηγούσε ανα¬ 
σφάλιστο αυτοκίνητο. Η παράβαση είχε γίνει στην 
Αθήνα, όπου εργαζόταν παλιότερα πριν μετακομίσει 
μόνιμα στα Χανιά. Εξαιτίας της αλλαγής κατοικίας 
η 43χρονη δεν έλαβε πότε κλήση για να παραστεί 
στη δίκη και καταδικάστηκε ερήμην με ποινή φυλά¬ 
κισης τριών μηνών και πρόστιμο 300 ευρώ. Η ποινή 



μάλιστα ήταν χωρίς αναστολή και για την εξαγορά 
της θα έπρεπε να καταβάλει 20 ευρώ την ημέρα. Σή¬ 
μερα το συνολικό ποσό που καλείται να καταβάλει 
στην εφορία με πρόστιμα και προσαυξήσεις είναι 
6.000!!! Η άνεργη γυναίκα αδυνατεί να τα πληρώσει 
και παρότι η συνήγορος της ζήτησε την αναστολή 
εκτέλεσης της ποινής, αρχικά η εισαγγελία Χανίων 
δήλωσε «αναρμόδια» και παρέπεμψε το θέμα στην 
εισαγγελία Αθηνών, η οποία με τη σειρά της απέρ- 
ριψε το αίτημα! 

Η 43χρονη μητέρα περιμένει πλέον τη μεταφο¬ 
ρά της στις γυναικείες φυλακές Κορυδαλλού! Το 
κράτος και οι δικαστικές του αρχές βλέπετε είναι 
«αμείλικτες» απέναντι στην επιβολή του νόμου όταν 
πρόκειται για το παράπτωμα μιας άνεργης μάνας 
δυο παιδιών, αλλά και του καθ' ενός από εμάς που 
μπορεί να έχει μια απλή ληξηπρόθεσμη οφειλή στην 
εφορία και αδύνατή να την αποπληρώσει. 

Βέβαια την ίδια ώρα χιλιάδες μεγαλοφειλέτες του 
δημοσίου με τεράστια ακίνητη περιουσία και κατα¬ 
θέσεις ανά την Ευρώπη, συνεχίζουν να μην πληρώ¬ 
νουν, χωρίς να διατρέχουν κανένα κίνδυνο από τις 
κρατικές αρχές. 


ΓΡΑΜΜΑΤΑ ΑΝΑΓΝΩΣΤΩΝ Περιμένουμε και τις δικές σας σκέψεις στο θιπθϊΙ: 9Π5ϊη3πη9Γ@9ηη3ϊΙ.σοηη 


Κάτσε και σκέψου αναγνώστη... 

Όλες οι εξουσίες επιβάλλονται και κυβερνούν με το 
φόβο. Δεν εμπνέουν σεβασμό, δεν αποφασίζουν 
δημοκρατικά, με γνώμονα το κοινό καλό. Τρομοκρα¬ 
τούν τους πολίτες είτε ξεκάθαρα, είτε έμμεσα. Τσα¬ 
κίζουν όσους διεκδικούν. Όσους αντιστέκονται στα 
κελεύσματα τους. Τους λένε εάν δεν ήμαστε εμείς, θα 
κυριαρχήσει ασυδοσία και θα χάσετε ότι έχετε: «Ελευ¬ 
θερία», την ασφάλεια σας, την μικροιδιοκτησία σας. 
Οι πολίτες υπακούν, για να μην χάσουν το τίποτα που 
έχουν και τις αλυσίδες τους... Υπακούν γιατί έτσι έχουν 
έχουν μάθει. Από την οικογένεια, από το σχολείο, από 
φίλους και γνωστούς. Γιατί φοβούνται το άγνωστο: 


Την ελευθερία, την αυτοοργάνωση, την αυτονομία. 
Αξίζει, όμως, να περάσεις όλη την ζωή σου δούλος; Να 
μην κάνεις ποτέ αυτό που λαχταρά η ψυχούλα σου; 
Να αποφασίζουν άλλοι για σένα, να σε κάνουν παιχνι- 
δάκι στα χέρια σου, να σου λένε από την τηλεόραση 
και στην εκκλησία τι πρέπει να πιστεύεις, τι πρέπει να 
ψηφίζεις, πως πρέπει να ντύνεσαι, να συμπεριφέρε- 
σαι, να ζεις; 

Κάτσε και σκέψου αναγνώστη... Γιατί όλες οι εξουσίες 
σπέρνουν τον φόβο; Μήπως γιατί εκείνες φοβούνται 
περισσότερο; Γιατί αυτό που σου λένε να κάνεις, είναι 
οι πρώτες που δεν το ακολουθούν; Γιατί τα απαγο¬ 
ρευμένα είναι και τα πιο ωραία; Γιατί κάθε μέρα που 
περνάει φοβάσαι όλο και περισσότερο για αυτά τα 


οποία θέλεις; Γιατί όταν κατακτάς αυτά που οι άλλοι 
σου προβάλουν ως σημαντικά νιώθεις «άδειος»; 
Σκέψου αναγνώστη. Αυτό είναι το πρώτο βήμα αντί¬ 
στασης. Αμφισβήτησε. Τα πάντα. «Αντιστάσου ακόμη 
και σε μένα που σου ιστορώ», όπως λέει ο ποιητής. 
Και σε καλώ να αναρωτηθείς: Μήπως δεν μας τα είπαν 
καλά; Μήπως υπάρχουν και άλλοι δρόμοι και μπορού¬ 
με να ζήσουμε καλύτερα; Μήπως σε κάθε ερώτημα η 
απάντηση είναι ο άνθρωπος και όχι η εξουσία, δόξα, 
το χρήμα, η επιβολή; 

Κλείσε την τηλεόραση και σκέψου φίλε αναγνώστη. 
Για την ζωή σου όπως θέλεις να είναι. Είναι μια καλή 
αρχή. 

ΑΝΑΛΥΣΗ 


Δ ε πέρασαν παρά μόλις δυο - τρία 
χρόνια από τις μεγάλες γενικές 
απεργίες του 2010, τις μαζικές συ¬ 
γκεντρώσεις στο Σύνταγμα, τα κα¬ 
λέσματα «Αμεσης Δημοκρατίας» των 
πλατειών, τις μαχητικές πορείες των φοιτητών και 
των εργαζομένων, που οι περισσότεροι από εμάς 
πίστευαν ότι η «κυβέρνηση θα πέσει», «τα μέτρα 
θα ακυρωθούν στη πράξη», «οι υπέυθυνοι θα πλη¬ 
ρώσουν». Και σήμερα, λίγο πριν φύγει το 2013, 
όλα αυτά φαντάζουν μακρινά και σχεδόν αφελή. 
Σήμερα, μετά από τόσους αγώνες, η ελληνική 
κοινωνία είναι σε χειρότερη θέση. Εκατοντάδες 
χιλιάδες συνάνθρωποί μας ζουν κάτω από το όριο 
της φτώχιας, το σύνολο σχεδόν του πλυθυσμού 
ζει σε μια διαρκή ανασφάλεια, δεκάδες χιλιάδες 
ζουν σε άθλιες συνθήκες χωρίς θέρμανση, δεκά¬ 
δες ή μάλλον εκατοντάδες χιλιάδες κινδυνεύ¬ 
ουν να χάσουν τα σπίτια τους, να κατασχεθούν 
περιουσιακά τους στοιχεία λόγω χρεών προς 
τράπεζες και κράτος ή απλά να καταλήξουν στη 



Πέρα από ιπ Ληροκραιια 


Κατήφεια, φόβος και ανασφάλεια πλανιώνται πάνω από 
την ελληνική κοινωνία. Τέσσερα χρόνια μετά το ξεκίνημα 
αυτού που αποκαλουμε «κρίση» η ελληνική κοινωνία μοι¬ 
άζει -και εν πολλοίς είναι- μουδιασμένη. 


φυλακή. Εκατοντάδες χιλιάδες εξαθλιωμμένοι 
μετανάστες ζουν το δικό τους γολγοθά, ανάμεσα 
σε μια κοινωνία που ξεσπά επάνω τους και ένα 
κράτος που τους χρησιμοποιεί σαν αναλώσιμο 
εργατικό δυναμικό ή σαν πειραματόζωα εφαρμο¬ 
γής της κατασταλτικής του πολιτικής, εργασιακά 
δικαιώματα χάνονται, η αξιοπρεπώς αμοιβόμενη 
εργασία γίνεται είδος προς εξαφάνιση. 

Η κυρίαρχη ελίτ και τα κυρίαρχα ΜΜΕ, έπει¬ 
σαν έναν ολόκληρο λαό, ότι λίγο πολύ φταίει και 
αυτό που ζει είναι μια Νέμεση. Ασφαλώς η ελλη¬ 
νική κοινωνία έπρεπε να πληρώσει. Για τί πράγμα 
όμως, είναι το κρίσιμο ερώτημα. Για την ανευθυ- 
νότητα, την αναξιοπιστία, τον παρασιτισμό της, 
λένε ορισμένοι, για τα «τριτοκοσμικά» της χα¬ 
ρακτηριστικά - την έλλειψη δηλαδή εκείνης της 
ορθολογικότητας που θα την έκανε αντάξια του 
«ανεπτυγμένου κόσμου» στον οποίον φιλοδοξού¬ 
σε να συμμετάσχει. 

Ξεχνούν όμως να μας πουν ποιος εξώθησε και 
με ποιους εκβιαστικούς τρόπους, μία κοινωνία 
μέχρι πρότινος στερημένη και τραυματισμένη 
από τον εμφύλιο διχασμό και την αμερικανοκίνη- 
τη δικτατορία στην υιοθέτηση των μοντέλων της 
παγκόσμιας αγοράς και σ' εκείνες τις καταναλω¬ 
τικές συμπεριφορές που απαιτούσε η αναπαρα¬ 
γωγή του διεθνοποιούμενου κεφαλαίου. Ξεχνούν 
να μας πούν ποιος κατέστρεψε την παραγωγική 
της αυτάρκεια εντάσσοντάς την σ' έναν πανευ¬ 
ρωπαϊκό (αναπόσπαστο τμήμα τού παγκόσμιου) 
καταμερισμό εργασίας, εξαρθρώνοντας τις αγρο¬ 
τικές της υποδομές, τη μικρή κατά τόπους παρα¬ 
γωγή και τις άτυπες συναλλακτικές σχέσεις, για 
να την μεταμορφώσει σε εξάρτημα της παγκό¬ 
σμιας τουριστικής βιομηχανίας, κέντρο διοίκη¬ 
σης επιχειρήσεων και κόμβο χρηματιστικών και 
χρηματιστηριακών δραστηριοτήτων για την Ανα¬ 
τολική Μεσόγειο, τα Βαλκάνια ή και την υπόλοιπη 
Ανατολική Ευρώπη. Ξεχνούν να μας πούν με ποιά 
προοπτική και σχεδίασμά χρηματοδοτήθηκαν 
φαραωνικά προγράμματα όπως τα μεγάλα έργα 
στην Αττική, η είσοδος στην ΟΝΕ και το όνειδος 
της Ολυμπιάδας του 2004, ποιος εξώθησε σε 
εγκληματικά ανεξέλεγκτο δανεισμό την οικιακή 
οικονομία, όπως τηρουμένων των αναλογιών και 
τον ίδιο τον κρατικό προϋπολογισμό, που πέραν 
της ενδημικής διαφθοράς και κακοδιαχείρισης, 
απλώς επιδείνωσαν την κατάσταση κι επιτάχυναν 
μια εξέλιξη η οποία ήταν εν πολλοίς δρομολογη¬ 
μένη. Γιατί όσο απελπιστική κι αν παρουσιάζεται 
η κατάσταση της ελληνικής οικονομίας σήμερα, η 
Ελλάδα κάθε άλλο παρά μόνη βρίσκεται στο ικρί¬ 
ωμα του δημόσιου χρέους και οι ελληνικές ιδιο¬ 
μορφίες προφανώς δεν αρκούν για να εξηγήσουν 
την κανονικότητα με την οποία ο δημοσιονομικός 
στραγγαλισμός καραδοκεί τη μία μετά την άλλη 
τις χώρες του κόσμου, προχωρώντας αμείλικτα 
από τις περιφέρειες προς τα κέντρα. 

Το ασυγχώρητο έγκλημα της ελληνικής κοινω¬ 
νίας είναι μάλλον ο αυτισμός της. Το ότι καθ' έξιν 
αντιλαμβάνεται τον εαυτό της ως μεμονωμένη 
και λίγο πολύ μοναδική περίπτωση, ότι αγνοεί συ¬ 
στηματικά τί συμβαίνει έξω από τα σύνορά της, 
ότι είναι ανίκανη να εντάξει τα όσα διαδραμα¬ 
τίζονται στη μικρή και αμελητέα εσωτερική της 
σκηνή, στο πυκνό πλέγμα τής διεθνούς πραγμα¬ 
τικότητας. Αν απλώς κάποιοι παρακολουθούσαν 
προσεκτικά τί συμβαίνει εδώ και τριάντα-σαρά- 


ντα χρόνια, ας πούμε, στη Ζιμπάμπουε ή στη Νι¬ 
γηρία και στο μεγαλύτερο μέρος τής Αφρικής, σε 
μια σειρά από χώρες της Λατινικής Αμερικής με 
κορυφαίο παράδειγμα την Αργεντινή, κι εσχάτως 
σε περιπτώσεις χωρών όπως η Λεττονία, η Ουγγα¬ 
ρία, η Ρουμανία, η Μολδαβία, θα έβλεπαν καθαρά 
ποια είναι τα βήματα που έφεραν εδώ την Ελλά¬ 
δα - με την την Ιρλανδία, την Ισπανία, την Πορτο¬ 
γαλία ν' ακολουθούν. Θα καταλάβαιναν γιατί από 
τη δεκαετία του 1960, το κατά κεφαλήν εισόδημα 
στις περισσότερες χώρες του «αναπτυσσόμενου» 
κόσμου έχει πέσει περίπου στο μισό, ενώ το δη¬ 
μόσιο χρέος έχει εκτοξευθεί σε αστρονομικούς 
αριθμούς, και συνεχίζει ν' αυξάνεται. 

Είναι το τίμημα της ένταξής στο παγκόσμιο 
διακρατικό σύστημα με όρους οικονομίας της 
αγοράς, επιλογή εξαναγκασμένη από τους κυ¬ 
ρίαρχους. Αφού κατέστρεψαν με τις μονοκαλ¬ 
λιέργειες και με τον βιομηχανικό καταμερισμό 
της εργασίας την τροφική τους αυτάρκεια, αφού 
εξάρθρωσαν τις παραδοσιακές κοινωνικές δο¬ 
μές κι επέβαλαν τη χρηματική οικονομία, τις εξα¬ 
νάγκασαν στη συνέχεια ν' αγοράζουν εκείνο που 
τους έκλεψαν με όρους οι οποίοι τις τοποθετούν 
αυτομάτως στο κατώτατο όριο της παγκόσμιας 
πυραμίδας του πλούτου: το μεροκάματο ενός 
Ινδονήσιου εργάτη στις κακαοφυτείες της Ιάβας 
δεν αρκεί για ν' αγοράσει μια σοκολάτα συσκευ¬ 
ασμένη στο Βέλγιο ή στην Ολλανδία, όπως και το 
μεροκάματο ενός εργαζόμενου σήμερα στη του¬ 
ριστική βιομηχανία της Ελλάδας, δεν αρκεί για 
να περάσει μια μέρα «διακοπών» σε κάποιο από 
τα μεγάλα ξενοδοχεία της ελληνικής τουριστικής 
βιομηχανίας. 

Όλα αυτά βέβαια είναι διαπιστώσεις, που ίσως 
πολλοί πλέον τις έχουν κάνει, αλλά το θέμα είναι 
μετά τη διαπίστωση του προβλήματος να έρχεται 
και η λύση του. Και είναι απορίας άξιο που μετά 
από τόσα χρόνια λύση δε φαίνεται ή μάλλον κα¬ 
νείς δε πιστεύει στις λύσεις που προσφέρονται. 
Και ποιές είναι αυτές οι λύσεις; Η ανάπτυξη που 
προπαγανδίζουν οι κυρίαρχες ελίτ, η επιστροφή 
σε μια κλειστή οικονομία με «ελληνικά ιδεώδη» 
κάτω από τη σιδερένια πυγμή ενός αυταρχικού 
κράτους που προβάλλουν οι φασίστες και η επα¬ 
ναφορά του «κράτους πρόνειας» που υποστηρί¬ 
ζει ο ΣΥΡΙΖΑ και διάφοροι «ροζ» δημοκράτες. 
Στο επίπεδο της κρατικής πολιτικής, αν ακόμα 
υπάρχει τέτοιο πράγμα, υποστηρίζεται από ένα 
μεγάλο μέρος της ακροαριστερής διανόησης η 
μονομερής έξοδος από την Ευρωπαϊκή Ένωση 
και η κήρυξη στάσης πληρωμών για την Ελλάδα. 
Αναρωτιέται βέβαια κανείς πώς, υπό τον παρό¬ 
ντα συσχετισμό δυνάμεων, θα ήταν δυνατή μια 
επιστροφή στο εθνικό νόμισμα χωρίς αυτό να 
σημάνει αυτομάτως πολλαπλασιασμό των οικο¬ 
νομικών αποκλεισμών της χώρας και τελεσίδικο 


στραγγαλισμό της. Η χάραξη μιας αυτόνομης οι- 
κονομικής/νομισματικής πολιτικής σε εθνικό επί¬ 
πεδο υπό τις υπάρχουσες συνθήκες και με την 
παρούσα κατάσταση της παραγωγικής υποδομής, 
παρουσιάζεται τόσο εφικτή όσο και η υπόθεση 
του σοσιαλισμού «σε μία μόνη χώρα» και μάλιστα 
όταν οι όροι του κοινοβουλευτικού παιχνιδιού δι¬ 
ασφαλίζουν τη μονοπώληση της πολιτικής εξου¬ 
σίας από μέλη μιας ορισμένης ελίτ, τής οποίας 
τα συμφέροντα είναι ουσιαστικά διαπλεγμένα με 
την διεθνή κεφαλαιοκρατική ολιγαρχία. Και ποια 
συντεταγμένη πολιτική δύναμη στην Ελλάδα θα 
είχε το σθένος ή και τη βούληση για μια τέτοια 
ιλιγγιώδη αλλαγή πλεύσης; Κανένα απολύτως 
σημάδι μιας τέτοιας δύναμης δεν υπάρχει στον 
ορίζοντα μέσα στα πλαίσια του πολιτικού συστή¬ 
ματος. Ούτε βεβαίως υπάρχει ένδειξη μιας χα¬ 
λύβδινης συλλογικής βούλησης η οποία θα πίεζε 
ασφυκτικά, από τα κάτω, τις πολιτικές ηγεσίες 
οδηγώντας σε ρήξη το υφιστάμενο πολιτικό σύ¬ 
στημα. Διότι οι αποφασιστικές αλλαγές κρίνονται 
όχι στο επίπεδο των ηγεσιών και της κρατικής πο¬ 
λιτικής αλλά στο επίπεδο της κοινωνικής βάσης, 
στο επίπεδο της ανθρώπινης συλλογικότητας που 
είναι σε θέση, όταν πράγματι θέλει, να μεταβάλει 
το πολιτισμικό παράδειγμα και να πυροδοτεί κο- 
σμοϊστορικές αλλαγές περιεχομένων. 

Είναι κάτι παραπάνω από σαφές όμως, ότι καμ- 
μια από τις παραπάνω λύσεις δεν είναι πειστική, 
καμμιά δεν αποχτά κοινωνική δυναμική, αφού 
ακόμα και οι υποστηρικτές τους δεν έχουν πει¬ 
στεί γι' αυτές. Δεν είναι τυχαίο ότι ο ΣΥΡΙΖΑ που 
πιθανόν να αποσπάσει εκλογική πλειοψηφία στις 
επόμενες εκλογές με δυσκολία μαζεύει πάνω 
4000-5000 άτομα στις συγκεντρώσεις που καλεί, 
ενώ οι φασίστες της Χρυσής Αυγής έπρεπε να 
μεταφερθούν από όλη την Ελλάδα για να συ¬ 
γκεντρωθούν 1500-2000 άτομα -κυρίως μεγάλης 
ηλικίας- στη πρόσφατη συγκέντρωσή τους στο 
Σύνταγμα. 

Οπότε τι πρέπει να κάνουμε; Ποιά είναι η λύση 
του προβλήματος; Το δυσκολότερο ίσως δεν εί¬ 
ναι να πει κανείς τί πρέπει να γίνει, αλλά το πώς 
μπορεί να γίνει αυτό που θα έπρεπε. Πώς δηλαδή 
μπορούμε να κινητοποιηθούμε ώστε να δράσου¬ 
με με τον τρόπο που μια στοιχειωδώς ορθολογική 
ανάλυση της κατάστασης υποδεικνύει. Πως μπο¬ 
ρούμε να γίνουμε αληθινοί ρυθμιστές της ζωής 
μας; 

Το επιτακτικότερο είναι ο αναπροσδιορισμός 
των ίδιων μας των αναγκών. Όσο οξύμωρο κι αν 
ηχεί, είμαστε οι τελευταίοι που γνωρίζουν το τί οι 
ίδιοι χρειαζόμαστε, όταν η συστηματική χάλκευ¬ 
ση των αναγκών μας και των καταναλωτικών μας 
προτύπων από και για λογαριασμό της «αγοράς» 
έχει γίνει από καιρό για πολλούς από εμάς δεύτε¬ 
ρη φύση. Θα πρέπει να στραφούμε σε μη οικονο¬ 


μικούς ανταλλάξιμα αγαθά, σε ποιοτικές μορφές 
ηδονής και εκπλήρωσης, δημιουργώντας ζώνες 
συναλλαγής εκτός της εμπορευματικής αγοράς, 
αδιαμεσολάβητες από το χρήμα. Αντιλαμβάνε¬ 
ται κανείς ότι υπο τίς παρούσες συνθήκες στις 
περισσότερες χώρες του κόσμου αυτό είναι κατ' 
ουσίαν παράνομο, αν σκεφτούμε τον κατανα¬ 
γκασμό που ασκεί στις κοινωνικές ανταλλαγές 
το ασφυκτικό σύστημα φορολόγησης-ασφάλι- 
σης, κάτι που σημαίνει ότι, σε κάποιον βαθμό, θα 
πρέπει να μάθουμε να αφήνουμε τους νόμους 
του ολιγαρχικού κράτους ν' απονομιμοποιηθούν 
απλώς εκλαμβάνοντάς τους ως μη ισχύοντες, ως 
μη δεσμευτικούς για τη δράση μας, στον βαθμό 
που δεν έχουν προκύψει από πραγματική διαβού- 
λευση στην οποία έχουμε συμμετάσχει. Οπωσδή¬ 
ποτε όμως υπάρχουν αρκετά περιθώρια ενδιάμε¬ 
σων τακτικών: παραδείγματος χάριν, η σύσταση 
τοπικών αγορών με χρήση εκτός από το εθνικό 
νόμισμα μη μετατρέψιμων τοπικών νομισμάτων, 
όπως έχουν κάποιοι προτείνει... Τέτοια τοπικά 
συστήματα ανταλλαγής υπηρεσιών και αγαθών 
μπορούν να συμπληρώνονται με τη δωρεάν πα¬ 
ροχή ενός όλο και μεγαλύτερου μέρους αγαθών 
και με την αυτοπαραγωγή, ώστε ο μισθός να μην 
χρειάζεται να καλύπτει παρά ένα όλο και μικρό¬ 
τερο μέρος των πραγματικών μας αναγκών. Προ¬ 
παντός, χρειάζεται να αναπροσανατολιστούμε 
σε μια λογική των ανταλλαγών υπό την αρχαϊκή 
-δηλαδή, εξαιρετικά μοντέρνα- λογική του δώ¬ 
ρου, τη μόνη που μπορεί να πλήξει στην καρδιά 
του το πλέγμα της «οικονομίας της αγοράς» και 
να εγγυηθεί μια σταδιακή μετατόπιση του κέ¬ 
ντρου βάρους από την εμπορευματική αξία προς 
την αξία χρήσης. 

Εν ολίγοις θα πρέπει να οργανώσουμε τη ζωή 
που θέλουμε να ζήσουμε, όχι απλά στο μυαλό 
μας, τοποθετώντας την σε κάποιο απροσδιόριστο 
μέλλον, αλλά εδώ και τώρα. Στα συνδικαλιστικά 
σωματεία βάσης μακριά από τον κρατικοποιημέ¬ 
νο - κομματικοποιημένο συνδικαλισμό, σε ελεύ¬ 
θερους από το εμπόριο κοινωνικούς χώρους και 
καταλήψεις, σε συνελεύσεις γειτονιάς και κοι¬ 
νοτήτων, σε παραγωγικούς και καταναλωτικούς 
συνεταιρισμούς, σε κοινωνικά εγχειρήματα που 
προσπερνώντας τη λογική της αγοραίας «αγο¬ 
ράς» και της εταιρικής - εκκλησιαστικής φιλαν¬ 
θρωπίας, θα ικανοποιούν σε όλο και μεγαλύτερο 
βαθμό τις ανάγκες μας για στέγη, τροφή, υγεία, 
μόρφωση και ψυχαγωγία και όλα αυτά συνδεδε- 
μένα μεταξύ τους, δημιουργώντας ένα ανταγωνι¬ 
στικό προς το κράτος και την αγορά σύστημα που 
θα προετοιμάζει αυτό που θέλουμε πραγματικά 
να ζήσουμε: μια ελεύθερη και δημιουργική ζωή. 
Γιατί πέρα από τον καπιταλισμό και τη «Δημοκρα¬ 
τία» του, υπάρχει η Αναρχία. 






4 ΑΖΙΜΟΥΘΙΟ 


ΘΕΜΑ 



Κρίνουμε σκόπιμο στη παρούσα φάση 
και έχοντας πιά ξεκαθαρίσει την εικόνα κι 
αποκρυσταλλώσει τα συμπεράσματα μετά 
από 5 χρόνια επίθεσης του συστήματος 
εξουσίας απέναντι στη κοινωνία, να 
απαντήσουμε στα ερωτήματα που εγείρονται 
έχοντας πλέον έναν πανοπτικό τρόπο 
αντίληψης της κατάστασης. Είναι σίγουρο 
ότι το να απαντήσεις συνοπτικά σ' ένα 
πολυσύνθετο πρόβλημα, με παγκόσμιες, 
ευρωπαϊκές, ελληνικές διαστάσεις, είναι 
δύσκολο. Όμως τα πράγματα δεν είναι 
τόσο σύνθετα όσο οι «ειδικοί» θέλουν να 
μας πείσουνε. Το πρόβλημα είναι δομικό. 
Αλλάζει η δομή του. Σίγουρα η κατάσταση 
που αντιμετωπίζουμε είναι ιστορική, κι 
αφορά όλο το πλανήτη, αφού όπως έχουμε 
πεί και παλαιότερα, πρόκειται γιά μετάλλαξη. 
Πρόκειται γιά μετάλλαξη του συστήματος 
από αστικοδημοκρατικό, σε νεοφεουδαλικό. 


χουμε τελικά κρί¬ 
ση ή ύφεση; 

Η διαφορά των εν¬ 
νοιών, έχει να κάνει 
με το χρόνο και την 
οξύτητα ενός φαινομένου. Η αλήθεια 
είναι ότι η ευρωπαϊκή -ίσως και η πα¬ 
γκόσμια οικονομία περνούν ύφεση. 
Στην Ελλάδα διανύουμε μιά παρα- 
τεταμένη οικονομική ύφεση. Όμως 
το φαινόμενο έχει γίνει οξύ, και θα 
μπορούσαμε να το ονομάσουμε κρίση, 
στο βαθμό που η ύφεση, η ανεργία, η 
ανέχεια επηρεάζουν όλο και πιο πολ¬ 
λά νοικοκυριά και μάλιστα σε κρίσιμο 
βαθμό. Έτσι, αν και ο όρος δεν είναι 
σωστός, μπορούμε να πούμε ότι διανύ¬ 
ουμε περίοδο κρίσης. 

Κρίση είναι μόνο στη χώρα μας, 
ή είναι κι αλλού; 

Μέχρι στιγμής ομολογείται από τους 
ειδικούς ότι η κρίση έχει «χτυπήσει» 
και άλλες χώρες της ευρώπης όπως 
Ιταλία, Ισπανία, Πορτογαλία, Ιρλανδία, 
Ισλανδία. Επίσης, έχει επηρεάσει τη 
Γαλλία, αλλά και το Βέλγιο, την Ουγ¬ 
γαρία, τη Σλοβενία, και μάλλον θα 
επηρεάσει την Γερμανία, τη Αυστρία, 
τη Φινλανδία, κ.ά. 

Που οφείλεται η κρίση γενικά; 

Στην ιστορία του χρήματος, η κρίση 
είχε να κάνει είτε με την έλλειψη 
χρήματος, είτε ενέργειας. Συνήθως 
η κρίση δημιουργείται όταν υπάρχει 
συσσώρευση του πλούτου, κι αποστέ- 
ρησή του από τους πολλούς. Κάποιοι 
μάλιστα θεωρούν ότι το καπιταλιστικό 
σύστημα συστηματικά και κατά και¬ 
ρούς παρουσιάζει αυτό το φαινόμενο 
κι»εκτονώνεται» με τη μορφή οικο¬ 
νομικών κραχ και πολέμων. Και είναι 
λογικό αφού η τάση της υπερσυσσ- 
σώρευσης πλούτου ρέπει προς όφε¬ 
λος των ισχυρών που με τη βοήθεια 
των εξουσιών, καταφέρνουν να τον 
συσσωρεύουν στα χρηματοκιβώτια, 
στερώντας τον από τους πολλούς. Η 
αποστέρηση αυτή, γεννά φτώχεια, δυ¬ 
στυχία, πολέμους. Έτσι επανεκκινεί 
η διαδικασία, με τίμημα ανθρώπινες 
ζωές και γενικότερα την ευημερία. 
Πρόκειται λοιπόν γιά δομική κρίση, 
δηλαδή κρίση που γεννά το ίδιο το οι¬ 
κονομικό σύστημα, που τα μέσα κοι οι 
εξουσίες υπερασπίζονται. 

Που οφείλεται η σύγχρονη κρί¬ 
ση; 

Έλκει τη γέννησή της στη παγκοσμιο¬ 
ποίηση και στη άρση όλων των προστα¬ 
τευτικών κανόνων. 

Το 1971 ο Νίξον κηρύσσει την άρση της 
από το 1944 συμφωνίας του Βτθΐΐοη- 
ννόοάδ, και καταργεί το “κανόνα του 
χρυσού”, καθώς και προσωρινούς δα¬ 
σμούς στις εισαγωγές των ΗΠΑ. 

Στη δεκαετία του 1980, με τη νεοφιλε¬ 
λεύθερη διακυβέρνηση των Ρ. Ρήγκαν 
στις ΗΠΑ, και Μ. Θάτσερ στη Μ. Βρετ- 
τανία, ξεκίνησαν οι πρώτες πράξεις 
απορρύθμισης του τραπεζικού -χρη¬ 
ματοπιστωτικού συστήματος. 
Ολοκληρώθηκαν το 1999 από τον Κλί- 
ντον, με τη κατάργηση του νόμου 
01&33- δΐθ3ς3ΐ1 του 1933, (που ουσια¬ 
στικά είχε θεσπισθεί γιά να επιβάλλει 
περιορισμούς στο χρηματοπιστωτικό 
σύστημα, μετά την οδυνηρή εμπειρία 
του κραχ του 1929). 

Με τη συμφωνία της απελευθέρωσης 
του παγκόσμιου εμπορίου στο δθ3ΐΐ1θ 
(το 1999 αν θυμάστε -τότε που οι αναρ¬ 
χικοί τα κάνανε λαμπόγυαλο...), όλα 
επικυρώθηκαν σε παγκόσμιο επίπεδο. 
Αν μας ρωτάτε γιατί έγιναν όλ' αυτά, η 
απάντηση είναι απλή: τα Ιοόόΐθδ (ομά¬ 
δες συμφερόντων), ήθελαν να αυξή¬ 
σουν τα κέρδη τους. Κίνητρο λοιπόν η 
απληστία -πεμπτουσία του συστήμα¬ 
τος. 

Τι έγινε μετά; 

Η παγκοσμιοποίηση άρχισε. Οι εται¬ 
ρείες εγκαταλείπουν τις ανεπτυγμέ¬ 
νες χώρες της δύσης, και πηγαίνουν 
σε χώρες με εξευτελιστικά μεροκά¬ 
ματα και συνθήκες εργασίας, προκει- 


μένου να αποκομίζουν μεγαλύτερα 
κέρδη. Εγκαταλείποντας τις χώρες 
που αναπτύχθηκαν, άφησαν εκατομύ- 
ρια άνεργους δείχνοντας το μέγεθος 
του «πατριωτισμού» τους. 

Τα εμπορεύματα διακινούνται ελεύθε¬ 
ρα και αδασμολόγητα, προς τις χώρες 
με καταναλωτική δυνατότητα, μετα- 
τρέποντάς τις κυρίως σε καταναλω¬ 
τικές από παραγωγικές. Οι τράπεζες 
βρίσκουν την ευκαιρία ν' αυξήσουν 
τους τζίρους τους, πουλώντας δάνεια 
στα νοικοκυριά, ενώ μοχλεύουν τα 
κεφάλαια τους δέκα φορές του πραγ¬ 
ματικού χρήματος που βρίσκεται στα 
χρηματοκιβώτιά τους. 

Επεκτείνονται σε προϊόντα κι εργα¬ 
σίες που δεν υπόκεινται πλέον στους 
παλιούς ελέγχους και κανονιστικούς 
περιορισμούς, όπως αμοιβαία, παρά- 
γωγα, ασφάλιστρα κινδύνου, εμπο¬ 
ρεύματα και στοιχήματα, σε ομόλογα 
δομημένα ή τοξικά. Αημιουργούνται 
έτσι χρηματοπιστωτικά κεφάλαια που 
σήμερα είναι σχεδόν ΙΟπλάσια του 
πραγματικά παραγώμενου πλούτου. 
Οίκοι αξιολόγησης, αξιολογούν κρά¬ 
τη αντί για ασφαλιστικές εταιρείες 
κι επιχειρήσεις όπως μέχρι τώρα 
έκαναν. Αημιουργήθηκε ένα διεθνές 
πλέγμα ισχύος, που περιλαμβάνει, 
πολυεθνικές εταιρείες - κολοσσούς, 
χρηματοπιστωτικούς οργανισμούς, 
επενδυτικούς οίκους και ιδρύματα δι- 
αχερισης κεφαλαίων (ήιηάδ), οίκους 
αξιολόγησης. 

Έτσι η απληστία της κερδοσκοπίας 
δεν άργησε να φέρει συνέπειες. 

Η κρίση ξεκίνησε το 2008, όταν και 
κατέρρευσαν η ΕθΘήπτ3η ΒγοϊΗθγ3, η 
0ίΐί03η1<, η ΑΙΟ, και άλλες μικρότε¬ 
ρες, τράπεζες, επενδυτικοί οίκοι, και 
ασφαλιστικές εταιρείες, λόγω της 
έκθεσής τους σε τοξικά ομόλογα. Σε 
τεχνητά χρηματοπιστωτικά προϊόντα 
δηλαδή, που δεν είχαν κανένα υλικό 
-παραγωγικό αντίκρυσμα. 

Κάποιες από αυτές (0ίΐί03η1<, ΑΙΟ) 
στηρίχθηκαν από τα χρήματα των φο- 
ρολογουμένων προκειμένου να μη 
καταρρεύσει ολοκληρωτικά το παγκό¬ 
σμιο καπιταλιστικό σύστημα. Κρατικο¬ 
ποιήθηκαν κι επαναπωλήθηκαν. 

Κάτι ανάλογο συνέβη και στην ελλάδα. 
Οι ελληνικές τράπεζες, όντας κώλος 
και βρακί με το κράτος, βάζαν πλάτη 
στο κράτος και το δάνειζαν, αγορά¬ 
ζοντας ομόλογα (χωρίς κόστος, ούτε 
καν δέσμευση των κεφαλαίων, και με 
κέρδος ικανό τόκο), ενώ το δημόσιο 
τις τροφοδοτούσε με τη ρευστότητα 
των λογαριασμών του. Τάτσι μίτσι κό- 
τσι. Όταν το δημόσιο κατέρρευσε, αντί 
να καταρρεύσουν και να πτωχεύσουν 
οι τράπεζες, τις διέσωσαν με χρήματα 
των φορολογουμένων. Όταν ακούτε 
03ά 03η1<, σημαίνει πληρωμή από τις 
τσέπες του κοσμάκη. Το σύστημα νά- 
ναι καλά, κι οι άνθρωποι να μην έχουν 
να φάνε.... 

Όταν η κρίση, προκαλεί κέρδη. 

Στοιχηματίζοντας σε χρεωκοπίες 
κρατών και πτωχεύσεις τραπεζών, 
το χρηματοπιστωτικό πλέγμα ισχύος, 
φροντίζει να βρίσκει τους αδύναμους 
κρίκους της καπιταλιστικής αλυσίδας, 
και να τους χτυπάει με τα τεράστια κε¬ 
φάλαια που διαθέτει. Ένας από τους 
κρίκους αυτούς είναι η Ελλάδα, που 
συγκεντρώνει όλες εκείνες τις προ¬ 
διαγραφές για χοντρό παιχνίδι. Είναι 
στην ευροζώνη, θεωρείτο «ανεπτυγ¬ 
μένη», και η οικονομία της καθώς και 
το κράτος της είχε στη πραγματικότη¬ 
τα σαθρές βάσεις. 

Σε ποιες χώρες επέδρασε και 
γιατί; 

Σε κάθε χώρα που είχε κάποιο αδύνα¬ 
μο σημείο, εχτύπησε. Στην Ιρλανδία, 
-που αποτελούσε πρότυπο καπιταλι¬ 
στικής ανάπτυξης- χτύπησε επειδή το 
τραπεζικό σύστημα που ήταν εκετθει- 
μένο σε τοξικά ομόλογα. Το ίδιο και 
στην Ισλανδία. Στην Ισπανία επίσης, 
επειδή οι τράπεζες ήταν υπερβολικά 
ανοιγμένες σε δάνεια ιδιωτών, όπως 


και στη Πορτογαλία -αν και λιγότερο. 
Στη Κύπρο επειδή το υπερδιογκωμένο 
τραπεζικό της σύστημα ήταν εκετε- 
θειμένο στην ελληνική οικονομία εν 
γένει, και στην Ελλάδα επειδή είχε 
υπερδιογκωμένο δημόσιο χρέος. 

Γιατί ήρθε στην ελλάδα; 

Στην ελλάδα πέρα από τις δομικές 
αδυναμίες που είχε η οικονομία της, 
-μιά οικονομία εξαρτημένη και κατα¬ 
ναλωτικά προσανατολισμένη, υπήρχε 
και προβληματική πολιτική διαχείριση, 
με αποτέλεσμα το δημόσιο έξοδο να 
υπερβαίνει το έσοδο. 

Στην ελλάδα είχε κακοδιαχείρι¬ 
ση. Είναι σωστό; 

Ναι. Υπήρχε κακοδιαχείριση. Οι φό¬ 
ροι δεν εισπράττονταν, τα έξοδα του 
κράτους αυξάνονταν. Η διακυβέρ¬ 
νηση π.χ. Κ. Καραμανλή συνέχισε τις 
ρουσφετολογικές προσλήψεις, και 
μείωσε τους φόρους των εταιρειών 
λίγους μήνες πριν ανακαλυφθεί από 
τους επόμενους, ότι το κράτος είχε 
15% έλειμμα. 

Φταίνε οι Γερμανοί που θέλουν 
να τα πάρουν όλα; 

Αεν αποκλείεται να εποφθαλμιούν ορι¬ 
σμένα κελεπούρια -επιχειρηματικές 
ευκαιρίες, αλλά στη πραγματικότητα, 
μάλλον επιδιώκουν να πάρουν πίσω τα 
δανεικά τους, διασώζοντας από τη μιά 
την «ευρώπη» και βγάζοντας και λίγα 
φράγκα από τους τόκους. Πάντως εαν 
η οικονομία ήταν «νοικοκυρεμένη» δε 
θα είχαν λόγο... 

Αρα, δε φταίνε μεν οι Γερμανοί που 
υπήρχε κακοδιαχείριση, όμως από 
την άλλη, τα μνημόνια δεν είναι και το 
αντιπροσωπευτικότερο της συμπερι¬ 
φοράς «εταίρου».... Αλήθεια που είναι 
η αλληλεγγύη που θάπρεπε να επιδεί- 
ξει η εταιρική σχέση στο πνεύμα της 
ευρωπαϊκής ένωσης; 

Φταίνε οι πολιτικοί; Είναι λαμό- 
για; 

Οι πολιτικοί έχουν σα δουλειά να εξυ¬ 
πηρετούν τα συμφέροντα των δυνατών 
που τους χρηματοδοτούν, και ταυτό¬ 
χρονα να κρατούν τη κοινωνία συναι¬ 
νετική στη καταπίεσή της. Οι πολιτικοί 
δεν είναι απαραίτητο να είναι λαμόγια 
με την έννοια «να βάλουν το χέρι τους 
στο μέλι»... Αν και υπάρχουν στοιχεία 
για κλεψιές, λαδώματα, δωροδοκίες, 
είναι απλοϊκό να κατηγορούμε τους 
πολιτικούς γιά λαμογιές αφού το 
πρόβλημα του δημοσίου χρέους είναι 
πολύ μεγάλο, και οφείλεται περισσό¬ 
τερο στο θεσμικό τους ρόλο και πολύ 
λιγότερο σε κλεψιές. Η εστίαση στις 
κλεψιές είναι εκ του πονηρού, προκει¬ 
μένου να ξεχωρίσουν οι «απατεώνες 
από του έντιμους» και να καθαγιάσουν 
το « «καθαρμένο» πολιτικό σύστημα. 
Αποπροσανατολίζουν έτσι την ουσία, 
που δεν είναι άλλη, από το πολιτικό 
τους ρόλο ως τσιράκια των ελίτ, και δι¬ 
ανεμητές πλούτου προς όφελος τους. 

Φταίνε οι συνδικαλιστές; 

Οι συνδικαλιστές όπως και οι πολιτι¬ 
κοί βοήθησαν στην ικανοποίηση των 
ψηφοφόρων τους, και με τον αιτημα- 
τικό αγώνα τους, στην ουσία ποδηγέ¬ 
τησαν το εργατικό κίνημα. Όπως κάθε 
γραφειοκρατική εξουσία, έτσι και οι 
συνδικαλιστές, διεπλάκησαν σε ουκ 
ολίγες περιπτώσεις διαφθοράς, και 
ρουσφέτια. Κατηγορούνται από τους 
νεοφιλελεύθερους μάλιστα ως πρω¬ 
ταίτιοι «σοβιετίας» και κρατισμού, που 
οδήγησαν τη χώρα στη κρίση. Οι φιλε¬ 
λεύθεροι παραβλέπουν βέβαια, ότι οι 
“κατηγορούμενοι”, κινήθηκαν με βάση 
τις αξίες που οι “κατήγοροι” πρεσβεύ¬ 
ουν, αυτές του ατομικού πλουτισμού 
και της «κοινωνικού 5ΐ3ΐυ5»... 

Φταίνε οι κεφαλαιοκράτες και 
οι επιχειρηματίες; 

Υπάρχει μιά ντόπια ελίτ «οικογενει¬ 
ών» -κατασκευαστών, καναλαρχών, 
πετρελαιάδων, εκδοτών, εφοπλιστών-, 
που ελέγχει τη τοπική εξουσία, και 


πολύ δύσκολα θα επέτρεπε να θιγούν 
τα συμφέροντά της. Κατά κύριο λόγο 
φοροαποφεύγουν μέσω παράκτιων 
εταιρειών, και τζιράρουν χρήμα από 
κρατικές συμφωνίες. Πρόκειται γιά 
κρατικοδίαιτη ελίτ -το ιστορικό αντί¬ 
στοιχο των μεγαλοτσιφλικάδων της 
τουρκοκρατίας, που λειτουργούν με 
τις γνωστές πυραμίδες προστασίας 
των υπαγωμένων τους. Τώρα με τη 
κρίση δέχονται πιέσεις, και μπροστά 
στο κίνδυνο να χάσουν, δεν κολώνουν 
να προβάλλουν και να χρηματοδοτούν 
οργανώσεις όπως τη χρυσή αυγή, προ¬ 
κειμένου να πιέσουν πολιτικές, πρό¬ 
σωπα και καταστάσεις. 

Η φοροαποφυγή ήταν στην ηθική των 
επιχειρηματιών κι ελεύθερων επαγ- 
γελματιών, και οι λογιστές τους είχαν 
γίνει εξπέρ στην απόκρυψη από πολύ 
παλιά. Τα κρατικά έσοδα πάντα βασί¬ 
ζονταν στους μισθωτούς οι οποίοι ακό¬ 
μη και σήμερα πληρώνουν τη νύφη... 

Φταίει το στραβό μας το κεφά¬ 
λι γιατί είμαστε τεμπέληδες και 
καλοπερασάκηδ ε ς; 

Αεν υπάρχει τίποτα κακό στο να επιδι¬ 
ώκει ο κάθε άνθρωπος να εργάζεται 
το λιγότερο δυνατό και να ευχαριστι¬ 
έται τη ζωή το περισσότερο δυνατό. 
Αρκεί να μη το κάνει σε βάρος άλλων. 
Το αφεντικό στη δουλειά είναι τις πε¬ 
ρισσότερες φορές ένα τέτοιο παρά¬ 
δειγμα, ή ακόμα και οι εισοδηματίες, 
κληρονόμοι, ιδιοκτήτες ακινήτων, κ.ά. 

Φταίνε οι δημόσιοι υπάλληλοι 
που είναι τεμπέληδες και διε¬ 
φθαρμένοι; 


Αεν υπάρχει τίποτα κακό στο να επιδι¬ 
ώκει ο κάθε άνθρωπος να εργάζεται 
το λιγότερο δυνατό και να ευχαριστι¬ 
έται τη ζωή το περισσότερο δυνατό. 
Αρκεί να βοηθά το σύνολο. Η διαφθο¬ 
ρά στο δημόσιο είναι ανεπτυγμένη και 
οφείλεται στο πρόσφατα εμφυτευμέ¬ 
νο «καπιταλιστικό όνειρο», του νεοέλ¬ 
ληνα μικροαστού. Ούτως ή άλλως ζού- 
με σ' ένα τόπο ιστορικά βασανισμένο 
από τη πείνα και τυρρανισμένο από τ' 
απωθημένα. Λίγο η διαφήμιση, λίγο το 
1ίίθ3ΐγ1θ, μπαίνει εύκολα «το χέρι στο 
μέλι», όταν έχεις πλάτες κι εξουσία. 

Φταίει το στραβό μας το κεφάλι 
γιατί καταναλώναμε περισσότε¬ 
ρο απ' όσο παράγαμε; 
Προβληματικό σκεπτικό. 

Πεμπτουσία του καπιταλιστικού συ¬ 
στήματος είναι η κατανάλωση. Είναι 
το κίνητρο, που καθαγιαζόμενο μέσω 
της διαφήμισης παράγουμε όλο και 
περισσότερο, και να σωρεύουμε στις 
τσέπες των αφεντικών όλο και περισ¬ 
σότερα. Το εμπόρευμα έχει μπεί τόσο 
στη ζωή μας, που δηλητηριάζει τις 
σχέσεις μας, και αλλοτριώνει το χαρα¬ 
κτήρα μας. 

Από την άλλη πάλι, μήπως να παρά¬ 
γουμε περισσότερο απ' όσο κατανα¬ 
λώνουμε; 

Μεγάλες βιομηχανικές παραγωγικές, 
«ορθολογικά ανεπτυγμένες» χώρες 
της δύσης, ή ακόμη και της άπω ανα¬ 
τολής, έχουν παραδόσεις εργασιακών 
σχέσεων-στρατοπέδων εργασίας, που 
δε γνωρίζω εαν είναι πρότυπα, ευζωί¬ 
ας κι ευτυχίας. Μάλλον τροφοδοτούν 
τους τζίρους των ψυχοφαρμάκων. 

ΘΕΜΑ 


ΑΠΑΝΤΗΣΕΙΣ 

ΠΑΝΩ ΣΤΗ ΚΡΙΣΗ 



Το σκεπτικό λοιπόν έχει να κάνει με 
τον εγκλωβισμό, στο δίπολο, -παραγω¬ 
γικότητα, μισθωτή εργασία,καταπίεση, 
υποχρέωση-, και -κατανάλωση, εκτό¬ 
νωση, αλλοτρίωση, ψευτοαπόλαυση. 
Συμπέρασμα: το ζήτημα είναι δομικό, 
είναι ηθικό, είναι ψυχολογικό, είναι 
αξιακό. Τουτέστιν, να απολαμβάνου¬ 
με εμείς, αυτά που παράγουμε εμείς. 
Φταίει ο καπιταλισμός ή η φάρα 
μας; 

Η αλήθεια είναι πως όπου επέδραμε 
ο καπιταλισμός, η κάθε χώρα είχε και 
τα δικά της προβλήματα, και πουθενά, 
εκτός από τις χώρες που τον εγέννη- 
σαν, δεν υλοποιήθηκε με τον «ορθο¬ 
λογικό» αστικοδημοκρατικό τρόπο της 
δύσης. Ο βιομηχανικός καπιταλισμός 
είναι ένα μόρφωμα που γεννήθηκε 
στη βόρεια Ευρώπη, κάτω από συγκε¬ 
κριμένες ιστορικές, οικονομικές, θρη¬ 
σκευτικές, κοινωνικές, ακόμα και κλι- 
ματολογικές συνθήκες. Αναπτύχθηκε 
στη Δυτική Ερώπη, επεκτάθηκε στην 
υπόλοιπη ηπειρωτική ευρώπη, επιβλή¬ 
θηκε στις αποικίες, ήλθε και στα Βαλ¬ 
κάνια, αλλά και σε όλες τις υπόλοιπες 
«υποανάπτυκτες» χώρες του κόσμου. 
Η επιβολή του σε περιοχές με διαφο¬ 
ρετικές συνθήκες, όπως τα Βαλκάνια, 
στη Ρωσία, στη Νότια Ιταλία, στη Νιγη¬ 
ρία, ή τη Κίνα, δημιουργεί λόγω ασυμ- 
βατότητας με τις τοπικές παραδόσεις, 
παρενέργειες -δραματικά εξαμβλώ¬ 


ματα, με οικονομικές συνέπειες, με 
κοινωνικές επιπτώσεις, με αίμα να κυ¬ 
λάει από την επιβολή του σε αποικίες, 
με στρατιές σκλάβων, με πολέμους, 
εμφύλιους και μη όπου επιβάλλεται. 
Στη κοινωνική οργάνωση μετουσιώ- 
νεται σ' ένα εξάμβλωμα -παρωδία. 
Και είναι λογικό. Πως θα μπορούσε ας 
πούμε μιά βαριά βιομηχανία να ευδο¬ 
κιμήσει παραγωγικά σε μιά χώρα με 
τους διπλάσιους βαθμούς κελσίου, και 
μηδαμινή πειθαρχική νοοτροπία; Ναι 
φταίει ο καπιταλισμός, που βάζει τις 
φάρες στο δικό του καλαπόδι. Κι όταν 
βάζεις φάρες στο καλαπόδι, θα θερί¬ 
σεις μαφίες στη Ρωσία, εμφυλίους στη 
Νιγηρία, λαμογιά στα Βαλκάνια, κατα¬ 
πίεση στρατοπέδων συγκέντρωσης 
στη Κίνα... κ.ό.κ. Τι να κάνουμε η πα¬ 
ραδοσιακή ιστορική τοπική κουλτούρα 
παίζει το ρόλο της.... 

Πως οι ελληνικές κυβερνήσεις 
αντιμετωπίζουν το πρόβλημα; 

Οι ελληνικές κυβερνήσεις ήταν, είναι 
και θα είναι ανίκανες να έχουν αποτέ¬ 
λεσμα, στο βαθμό που οι άνθρωποι που 
τις επανδρώνουν, δεν έχουν δουλέψει 
ποτέ τους κι αδυνατούν να παράγουν 
αποτέλεσμα, και να μπούν στη θέση 
των υπολοίπων ημών. Αλλά ακόμη κι 
έτσι να μην είναι, είναι τέτοιο το πλέγ¬ 
μα των συμφερόντων, των εξαρτήσεων 
διεθνών και μη, διαπλοκών συμφερό¬ 


ντων που πρέπει να υπηρετηθούν, που 
είναι αδύνατο να βρεθούν λύσεις προς 
όφελος της κοινωνίας. Όσο η κοινω¬ 
νία έχει εναποθέσει τη τύχη της στην 
εξουσία, τόσο οι «λύσεις» θα είναι σε 
βάρος της. Έτσι το μόνο που κάνουν οι 
πολιτικοί, είναι να παίρνούν μέτρα που 
διευρύνουν τη κρίση, οδηγώντας τη 
κοινωνία στη χειρότερη προοπτική του 
εξ ανδραποδισμού της, έναντι πινακί¬ 
ου φακής για χάρη των αφεντικών και 
των μεγάλων εθνικών και πολυεθνικών 
εταιρειών. Τηρούν ισορροπίες μεταξύ 
των ελίτ ..., κι όπου βγεί. Σε αυτές τις 
περιπτώσεις τη πληρώνουν οι αδύνα¬ 
τοι, δηλαδή η κοινωνία. Αλλωστε όλες 
οι κυβερνήσεις του κόσμου αδυνατούν 
-οι πιό ικανές επειδή δε το θέλουν- να 
μπούν στη θέση της κοινωνίας. Γι αυτό 
όσο πιο γρήγορα η κοινωνία απελευ¬ 
θερωθεί από δαύτους, τόσο πιό καλά 
για όλους μας. 

Πότε θα ξαναγίνουμε όπως 
πριν; 

Αε πρόκειται να ξαναγίνουμε όπως 
πρίν. Τουλάχιστον όχι σε ποσοτικό 
επίπεδο. Η συνταγή που επιλέχθηκε 
προτάσσει την ανταγωνιστικότητα. 
Που σημαίνει ότι θα πρέπει τα μερο¬ 
κάματα να πέσουν σε ...αφρικανικά 
επίπεδα, ώστε να γίνει η οικονομία 
ανταγωνιστική σύμφωνα με τα καπιτα¬ 
λιστικά πρότυπα. Εκατομμύρια κινέζοι 


εργάζονται σε συνθήκες δουλείας, 
και αυτό είναι το πρότυπο ανταγωνι¬ 
στικότητας που νομίζω δε θα θέλαμε 
να ζήσουμε... Αρα δεν είναι μόνο η 
ελλάδα, δεν είναι μόνο η ευρώπη, εί¬ 
ναι ένα παγκόσμιο ζήτημα. Αέγεται 
μετάλλαξη του καπιταλισμού σε πα¬ 
γκόσμια νεοφεουδαρχία. 

Πότε θα έρθει η ανάπτυξη; 

Ανάπτυξη θα έρθει όταν εσύ φτω¬ 
χύνεις. Όταν τα μεροκάματα γίνουν 
«ανταγωνιστικά», όταν το δημόσιο θα 
περιορισθεί σε ρόλο νυχτοφύλακα- 
μπάτσου, και τραπεζίτη, όταν δε θα 
υπάρχει πρόνοια, παιδεία, υγεία, παρά 
μόνο για τους λίγους έχοντες. Η Γου¬ 
ατεμάλα είναι ένα τέτοιο υπόδειγμα 
ανάπτυξης. Οι μεγάλες εταιρείες θα 
αυξάνουν τα κέρδη τους, και τα νοικο¬ 
κυριά θα φτωχαίνουν, ζώντας μ' ένα 
πιάτο φαί. Όταν ένας βγάζει τρισεκα- 
τομύρια, και οι υπόλοιποι λιμοκτονούν, 
ο μέσος όρος δείχνει την ανάπτυξη 
μιάς χώρας. Αυτό είναι ανάπτυξη γι 
αυτούς. 

Κι αν ψηφίσουμε αριστερά; 

Η αριστερά δεν είναι παρά μιά παραλ¬ 
λαγή της σοσιαλδημοκρατίας. Μπο¬ 
ρεί ίσως να «απαλύνει» γιά λίγο τους 
όρους της εκμετάλλευσης, όμως δε 
θα πάψει να συντηρεί τους βασικούς 
κανόνες της λειτουργίας του συστή¬ 


ματος, τη κεφαλαιοκρατική τπυ -κερ¬ 
δοσκοπική του φύση, και τη κρατική 
κοινωνική καταδυνάστευση. 

Πως διαμορφώνεται το τοπίο στο 
κόσμο; 

Από μελέτη της Οτθάίΐ δννίδδ (μεγάλη 
ελβετική τράπεζα), το 8,7% του πλη¬ 
θυσμού της γής, κατέχει το 82% του 
παγκόσμιου πλούτου. Η καπιταλιστική 
παγκοσμιοποίηση, δείχνει μιά προο¬ 
πτική όπου 2-3 μεγάλες συμμαχίες 
πολυεθνικών εταιρειών δημιουργούν 
συμμαχίες, που ανταγωνίζονται η μία 
την άλλη στη παγκόσμια κατανομή. Θα 
ελέγχουν την υδρόγειο με ιδιωτικούς 
στρατούς κι αστυνομίες, θα ελέγχουν 
τη διατροφή με μεταλλαγμένα που θα 
εμφανίζονται σαν ευλογία μπροστά 
στο φάσμα της πείνας, θα ελέγχουν το 
νερό και όλες τις πλουτοπαραγφωγι- 
κές πηγές. Τα εθνικά κράτη θα είναι 
ένα μικρό διάλειμα στην ανθρώπινη 
ιστορία, οι κοινωνίες θα έχουν χάσει 
τις παραδόσεις τους, και οι άνθρωποι 
θα ζουν για να εργάζονται, έχοντας 
μετατραπεί σε άνοες μαζανθρώπους 
- εργασιακά υποζύγια. 

Τι συμπεράσματα βγαίνουν με 
βάση τις αξίες μας; 

Το συμπέρασμα που βγαίνει είναι ότι 
θα πρέπει να καταλάβουμε ότι μιά κοι¬ 
νωνία που εστιάζει στο ατομικό κέρ¬ 
δος σαν αξία, θα έχει αυτά τα αποτε¬ 
λέσματα. 

Θα πρέπει να αλλάξουμε νοοτροπία. 
Να καταλάβουμε ότι το παιχνίδι της 
οικονομίας παίχθηκε από τη πλευρά 
των κερδοσκόπων που με τη βοήθεια 
του κράτους κέρδισαν σε βάρος μας. 
Ο πραγματικός πλούτος παράγεται 
από τους εργαζόμανους, και μόνοι αυ¬ 
τοί έχουν δικαίωμα να τον απολαμβά¬ 
νουν. Να καταλάβουμε ότι το παιχνίδι 
είναι στημένο, όπως στο καζίνο που η 
μπάνκα πάντοτε κερδίζει... 

Θα πρέπει να καταλάβουμε ότι τα 
μέσα παραγωγής ανήκουν σε αυτούς 
που τα δουλεύουν, και το παραγόμενο 
αποτέλεσμα θα πρέπει να το μοιραζό¬ 
μαστε ισότιμα μεταξύ μας. Κανείς δεν 
είναι ανώτερος από το διπλανό του, γι¬ 
ατί όλοι μας ανάλογα με τις ιδιότητες 
μας έχουμε δυνατότητες και αδυνα¬ 
μίες. Κανείς δεν αξίζει να είναιο πιο 
πλούσιος από τον άλλον, αφού σε αυ¬ 
τόν τον άλλον οφείλει το πλούτο του. 

Τι πρέπει να κάνουμε; 

Να ξαναβρούμε τον εαυτό μας. να 
ξανασυναντηθούμε με τα παιδιά μας, 
τα ξαδέρφια μας, το γείτονά μας. να 
φτιάξουμε κοινότητες. Κοινότητες δι¬ 
αβίωσης και κοινότητες αγώνα, χωρίς 
αρχηγούς. Να απελευθερωθούμε από 
τα δεσμά του κράτους και του κεφά- 
λαιου. Μέσα από συνελεύσεις ν' απο¬ 
φασίζουμε για ότι μας αφορά, ισότιμα 
κι ελεύθερα. Να καταλάβουμε τους 
χώρους εργασίας και μαζί με όλους 
να αυτοδιευθύνουμε τα εργοστάσια 
και γενικότερα τους τόπους και τρό¬ 
πους παραγωγής. 

Να δημιουργήσουμε την ομόσπονδη 
αυτοδιευθυνόμενη κοινωνία των ελεύ¬ 
θερων και ίσων. Να αγωνισθούμε για 
τη κοινωνική απελευθέρωση. 

ΜΕΤΑΝΑΣΤΕΥΤΙΚΟ 


Από την Συρία στην Αμυγδαλέζα 

Ένα ταξίδι ανθρώπινων ψυχών κόντρα στον φασισμό 

και την καπιταλιστική βαρβαρότητα. -.,^>.-4^ ^ · ” 

Γράφουν οι Ναζί στο $ίΐθ τους: «Πλήθος ασιατών εισβάλλουν, απειλώντας να αλλοιώσουν τον πληθυσμό της Ευρώπης άμεσα.» 
(ΙιΙΙρ://νννννν.χΓγδΐΊ3γ9Η.€οηΊ/). 

Στις 17/09/2013 οι ίδιοι δολοφονουν τον αντιφασίστα Παύλο Φυσσα, γιατί στάθηκε εμπόδιο στην εξάπλωση του δόγμα¬ 
τος μίσους που κήρυτταν. Τα προηγούμενα βράδια, καλυμμένοι πίσω από τους ίδιους προστάτες, τα ίδια τάγματα εφόδου, 
κυνηγούσαν, χτυπούσαν, μαχαίρωναν, έκλεβαν και σκότωναν μετανάστες. Πιστοί στα κηρύγματα των αρχηγών τους για την 
καθαρότητα και ανωτερότητα της φυλής - αίμα. 


Διαβάζω μερικές ειδήσεις: 

«Τρία πτώματα μεταναστών εντοπίστηκαν χθες σε τρεις διαφο¬ 
ρετικές παραλίες της Χίου.» (Πηγή: εφημερίδα έθνος, 14/01/2013) 
«Τα πτώματα έξι μεταναστών, μεταξύ των οποίων δύο παιδιά, 
εντοπίστηκαν την Παρασκευή στη Κω. Σύμφωνα με τις πρώτες 
εκτιμήσεις πρόκειται για Σύρους μετανάστες οι οποίοι επέβαιναν 
σε βάρκα που βυθίστηκε την Πέμπτη μεταξύ της Κω και της Ψε- 
ρίμου.» (Πηγή: νννννν.πθννε 123.ητ 27/07/2013) 

«Νέα τραγωδία με 31 νεκρούς παράνομους μετανάστες σημει¬ 
ώθηκε στις ακτές της Ιταλίας. Η πλειονότητα των ανθρώπων οι 
οποίοι επέβαιναν σε ένα κανό το οποίο μετέφερε 53 αφρικανούς 
επίδοξους μετανάστες πνίγηκε όταν το ελαφρύ πλεούμενο ανα¬ 
τράπηκε ανοικτά της Λιβύης.» (Πηγή: ιταλικό πρακτορείο ειδήσεων 
ΑΝ3Α, 28/07/2013) 

«Τουλάχιστον 24 άνθρωποι έχασαν τη ζωή τους νωρίς σήμερα 
το πρωί όταν ένα πλοιάριο φορτωμένο με παράνομους μετανά¬ 
στες που κατά πάσα πιθανότητα είχε ως τελικό προορισμό την 
Ελλάδα βυθίστηκε στα ανοιχτά των τουρκικών ακτών. Μεταξύ 
των 24 νεκρών υπάρχουν και πολλά παιδιά.» (Πηγή: τουρκικό ειδη- 
σεογραφικό πρακτορείο Οοροη, Τετάρτη, 31/07/2013) 

«Τρεις Πακιστανοί μετανάστες σκοτώθηκαν και τέσσερις άλλοι 
τραυματίστηκαν, το Σάββατο 27 Ιουλίου, όταν οι ελληνικές Δυνά¬ 
μεις Ασφαλείας των Συνόρων άνοιξαν πυρ εναντίον τους.» (Πηγή: 
ΟτππίοΤν, 03/08/2013) 

«Τουλάχιστον 195 μετανάστες που προσπαθούσαν να φτά¬ 
σουν στη Λαμπεντούζα έχασαν τη ζωή τους όταν το πλοιάριο 
στο οποίο επέβαιναν έπιασε φωτιά και βυθίστηκε. Νεκροτομείο οι 
ακτές. Μέχρι στιγμής έχουν διασωθεί 150 άνθρωποι ενώ πάνω 
από 200 άνθρωποι αγνοούνται. Γυναίκες τα περισσότερα θύμα¬ 
τα.» (Πηγή: Ηΐΐρ://ΐνχ5.ρτ, 03/10/2013) 

«Από τον περασμένο Αύγουστο περισσότερα από 100 άτομα 
-κυρίως Σύροι και Αφγανοί, περιλαμβανομένων εγκύων και παιδι¬ 
ών- έχασαν τη ζωή τους σε αυτή τη θαλάσσια περιοχή.» (ϋθΖθΐΌθ 
ΤΪ 90 ΠΪ, Αναπληρώτρια Διευθύντρια του Προγράμματος της Διε¬ 
θνούς Αμνηστίας για την Ευρώπη και την Κεντρική Ασία.) 

«Δώδεκα μετανάστες, μεταξύ των οποίων και τέσσερα παιδιά 
ηλικίας τριών έως έξι ετών, έχουν ανασυρθεί νεκροί από τη θα¬ 
λάσσια περιοχή Πάλαιρος, απέναντι από τη Λευκάδα, όπου εντο¬ 
πίστηκε αναποδογυρισμένο το σκάφος στο οποίο επέβαιναν.» 
(Πηγή: Ιιΐΐρ://ΐνχ8.μτ, 15/11/2013) 



Σταματάω να διαβάζω. Ψάχνω μερικές απαντήσεις. 

Λ, 

Π ρόσφυγας είναι κάποιος που αναγκάζεται να εγκαταλείψει 
τη χώρα του λόγω πολέμου ή γενικευμένης βίας, είτε εξαιτί- 
ας πολιτικής, εθνικής, φυλετικής και θρησκευτικής δίωξης ή επειδή 
ανήκει σε μια ιδιαίτερη κοινωνική ομάδα η οποία διώκεται. Για τους 
λόγους αυτούς δεν μπορεί να επιστρέψει στην πατρίδα του και δι¬ 
καιούται άσυλο και διεθνή προστασία στη χώρα που καταφεύγει. 

Μετανάστες είναι όσοι εγκαταλείπουν τη χώρα τους προσπαθώ¬ 
ντας να βρουν εργασία και καλύτερες συνθήκες διαβίωσης. Συχνά 
υποχρεώνονται να φύγουν λόγω περιβαλλοντικών συνθηκών και 
απόλυτης φτώχειας. Η διαφορά με τους πρόσφυγες είναι πως οι 
μετανάστες μπορούν να επιστρέφουν στις πατρίδες τους και δεν 
κινδυνεύει η ζωή και η σωματική τους ακεραιότητα (αν και είναι 
μεγάλη συζήτηση κατά πόσο η απόλυτη φτώχεια δεν απειλεί και την 
ζωή κάποιου). 


ΤΑ ΚΕΝΤΡΑ ΚΡΑΤΗΣΗΣ ΤΩΝ 

Σ ύμφωνα με τη χαρτογράφηση της 
Μί 9 ΓβιΐΓορ ΤΟ 2011 στην ελλάδα 
λειτουργούσαν 52 κέντρα κράτησης, 
ο Μιχάλης Χρυσοχοΐδης πλειοδότη¬ 
σε ανακοινώνοντας την κατασκευή 
30 νέων κέντρων κράτησης, ενώ ταυ¬ 
τόχρονα έκανε τα αδύνατα δυνατά 
για να ανοίξει και το πρώτο από αυτά 
στην Αμυγδαλέζα πριν τις εκλογές δη¬ 
λώνοντας: «Η Αμυγδαλέζα δείχνει ότι η 
πολιτική μπορεί να δίνει λύσεις». Ο Νίκος 
Δένδιας, υπουργός Δημόσιας Τάξης της 
τωρινής κυβέρνησης, ακολουθώντας 
την πολιτική των προκατόχων του και 
τηρώντας τις προεκλογικές υποσχέσεις 
της Ν.Δ., απέδειξε ότι η Αμυγδαλέζα δίνει 
λύσεις όχι μόνο στο «πρόβλημα» των με¬ 
ταναστών αλλά και των τοξικομανών. Στη 
μέχρι στιγμής θητεία του ο Ν. Δένδιας 
εξαπέλυσε τον «Ξένιο Δία» εναντίον των 
μεταναστών, την επιχείρηση «Θέτις» ενα¬ 
ντίον των τοξικομανών, ενώ έχει ανοίξει 4 
νέα κέντρα κράτησης (Κομοτηνή, -άνθη, 
Κόρινθο, Δράμα). 

Η Ευρωπαία επίτροπος Σεσίλια Μάλ- 
μστρομ έχει επισκεφτείτην Ελλάδα και τα 
κέντρα κράτησης μεταναστών αρκετές 


ΜΕΤΑΝΑΣΤΩΝ 

φορές και έχει χαρακτηρίσει τις συνθή¬ 
κες κράτησης κακή/απαράδεχτη. Παρό¬ 
μοια αναφορά έχει γίνει από τον Συνήγο¬ 
ρο του Πολίτη «διαθέτουν ελλιπέστατες 
υποδομές και είναι ακατάλληλοι ακόμη 
και για ολιγοήμερη κράτηση». 

Αλλά για εμάς αρκούν τα λόγια μερι¬ 
κών κρατούμενων που καταγράφηκαν, 
μετά την πρόσφατη εξέγερση στην 
Αμυγδαλέζα, το καλοκαίρι του 2013: 
«Μετά τις 8.30 το βράδυ, μας ανακοίνωσαν 
πως θα παραταθείη κράτησή μας από τους 
12 στους 18 μήνες. Ένα παιδί βγήκε από το 
κοντέινερ ζητώντας νερό. Ο προαυλισμός 
είχε τελειώσει κι έπρεπε να είναι στο κοντέ¬ 
ινερ. Οι αστυνομικοί άρχισαν να τον χτυ¬ 
πούν. Αυτός έπεσε κάτω. Συνέχιζαν να τον 
κλοτσάνε πεσμένο στο έδαφος. Έμεινε ακί¬ 
νητος. Νομίζαμε ότι πέθανε. Βγήκαμε όλοι 
έξω. Όλοι πετάγαμε πέτρες, ό,τ ι βρίσκαμε 
μπροστά μας. Έτσι ξεκίνησε η εξέγερση.» 

«Μ' έφεραν πριν από τέσσερις μήνες. Μου 
κράτησαν το διαβατήριο. Μετά από δύο 
μήνες έκανα αίτηση «εθελοντικού» επανα¬ 
πατρισμού. Δεν άντεχα άλλο. Μου απάντη¬ 
σαν ότι απορρίφθηκε επειδή δεν μπορού¬ 


σαν να ταυτοποιήσουν τα στοιχεία μου. 
Αρνούνται ότι κράτησαν το διαβατήριό 


«Οταν έρχεται κάποιος στο επισκεπτήριο, 
τον αφήνουν να μας πλησιάσει ένα λεπτό, 
το πολύ. Μας επιτρέπουν να πάρουμε μόνο 
τηλεκάρτες, τσιγάρα και χρήματα.» 

«Τον Αύγουστο θα γινόταν το δικαστήριο 
για την προσφυγή μου εναντίον της από¬ 
φασης απέλασης. Δεν με πήγαν και δεν μου 
λένε τι απέγινε...» 


«Από τον Ιούνιο, ενάμιση μήνα πριν από 
την εξέγερση, στην πτέρυγα ήταν κομμένο 


το ρεύμα.» 


«Στην εξέγερση, μας χτυπούσαν όλους αδι¬ 
ακρίτως. Φάγαμε ξύλο τσάμπα.» 

«Μετά την εξέγερση μας χτυπούσαν άσχη¬ 
μα. Μας βρίζουν και μας χτυπούν όταν 
τελειώνει ο προαυλισμός, όταν βγάζουμε 
το κεφάλι μας έξω από το παράθυρο του 
κοντέινερ, όταν έβγαλα το πόδι απ' την 
πόρτα.» 




ΚΛΕΙΝΟΥΝ ΤΟΝ ΑΣΥΡΜΑΤΟ 
ΓΙΑ ΝΑ ΜΗΝ ΑΚΟΥΝ ΤΙΣ ΦΩΝΕΣ 

Σύμφωνα με τον ιταλικό Τύπο, από το 1994 μέχρι σήμερα 
στα νότια της Σικελίας έχουν χάσει την ζωή τους 6.200 άν¬ 
θρωποι, ενώ 4.790 συμπεριλαμβάνονται επισήμως στον 
κατάλογο των αγνοουμένων. 

1 Γ να απέραντος υγρός τάφος για τα θύματα της φτώχειας και 
^του πολέμου έχει μετατραπεί το πέρασμα στην Ευρώπη, τα 
τελευταία αρκετά χρόνια. Το όνειρο για μια καλύτερη ζωή «βυ¬ 
θίζεται», και το χέρι της Ευρώπης ούτε «μπορεί» αλλά ούτε και 
θέλει να απλωθεί σε όσους κινδυνεύουν. 

Για του λόγου το αληθές ισχύει το εξής υποκριτικό θεσμικό 
πλαίσιο: Κανένα καράβι δεν πρόκειται να βοηθήσει ακόμα και 
στην περίπτωση που λάβει στον ασύρματο τη σχετική έκκληση 
για βοήθεια, κάτι για το οποίο υποχρεούται να σπεύσει σύμφω¬ 
να με τους διεθνείς κανόνες ναυσιπλοΐας. 

Ο λόγος είναι ότι η Ευρωπαϊκή Ένωση έχει εγκρίνει «αυστη¬ 
ρή» οδηγία σύμφωνα με την οποία το πλοίο που θα πάει να 
βοηθήσει δεν επιτρέπεται μετά να αποβιβάσει τους ναυαγούς 
μετανάστες, σε κανένα ευρωπαϊκό λιμάνι! Έτσι, το πλοίο είναι 
αναγκασμένο να ταξιδεύει για εβδομάδες με αποτέλεσμα να 
καταστρέφεται οικονομικά και ασφαλιστικά. Οι καπετάνιοι λοι¬ 
πόν και οι πλοιοκτήτες, για να αποφύγουν τη διάσωση κλείνουν 
τον ασύρματο για να μην ακούν τις εκκλήσεις. 


Οι ορισμοί με παγώνουν. Για ανθρώπους δεν μιλάμε; 

Η αρχέγονη ανάγκη και το φυσικό δικαίωμα του κάθε πλάσμα¬ 
τος να μετακινείται ελεύθερα, για να μπορέσει να ζήσει σε 
συνθήκες ελευθερίας και ισότητας, αυτομάτως αφαιρείται. Ο όρος 
μετανάστης, από προσδιοριστικός της κατάστασης του ανθρώπου 
που μετακινείται για να επιβιώσει, γίνεται ιδιότητα που καθορίζει 
τις συνθήκες διαβίωσης και τις τύχες των ανθρώπων. Προσδιορι¬ 
σμοί όπως λαθραίος, παράνομος, οικονομικός, πολιτικός, εσωτερι¬ 
κός κ.α., έχουν επιβληθεί για να υπογραμμίζουν περαιτέρω την με¬ 
τατροπή ελεύθερων ανθρώπων σε αναλώσιμα πιόνια στην σκακιέρα 
του αδηφάγου καπιταλιστικού κτήνους. 

, * 

Τι κάνει λοιπόν το σάπιο καπιταλιστικό σύστημα για να «αντιμετω¬ 
πίσει το πρόβλημα»; Δεν χρειάζονται πολλά λόγια, μόνο δύο - τρία 
παραδείγματα. 



Η ΙΣΤΟΡΙΑ ΤΗΣ ΟΙΚΟΓΕΝΕΙΑΣ 
ΤΟΥ κ. ΟΥΑΣΙΜ ΑΜΠΟΥΝΑΧΙΜ 

Η οικογένεια του Ουασίμ Αμπουνάχιμ, η μάνα Λαμίς και τα δύο 
παιδιά της, ο 3χρονος Ουντάι και η μόλις 9 μηνών Λαϊλάλ και οι 
δύο φίλοι τουςΤζιχάντ Κελάνι και Μοχάμετ Μπασίς, έφθασαν με φου¬ 
σκωτό στις 21ης Ιουλίου στη Σάμο από τη Συρία, για να σωθούν από 
τη φωτιά του εμφυλίου πολέμου. 

Επειδή η Λαμίς ήταν άρρωστη κι εξαντλημένη επικοινωνούν με τις 
τουρκικές αρχές και ζητούν βοήθεια. Οι Τούρκοι με τη σειρά τους ει¬ 
δοποιούν τις ελληνικές αρχές και τους ενημερώνουν. Προκειμένου να 
τους εντοπίσει το σωστικό σκάφος και να τους προσφέρουν βοήθεια, 
ο Κελάνι συμφωνεί να ανάψει μία φωτιά στην άκρη του βράχου. 

Σε δύο ώρες το σκάφος φθάνει. Τους κάνει νόημα και οι πρόσφυγες 
σβήνουν τη φωτιά. Το σκάφος απομακρύνεται για να επανέλθει μετά 
από 20 λεπτά χωρίς δμως κι αυτή τη φορά να τους πλησιάσει. Φεύγει 
και δεν ξανάρχεται. Τελικά περνούν τη νύχτα τους εκεί, χωρίς νερό 
και με την κατάσταση της Λαμίς να είναι κρίσιμη. 

Ο Ουασίμ και ο Μοχάμεντ αποφασίζουν να αναζητήσουν βοήθεια. Ο 
Τζιχάντ μένει μαζί με την άρρωστη μητέρα και τα παιδιά. Μετά από 
περιπέτειες, οι δύο άνδρες συλλαμβάνονται. 

συνέχεια στη σελ. 9 

ΣΥΝΔΙΚΑΛΙΣΜΟΣ 


ΑΝΑΡΧΟΣΥΝΔΙΚΑΛΙΣΤΙΚΗ 



ΠΡΩΤΟΒΟΥΛΙΑ 


“ΓΙΑ ΤΗΝ ΕΛΕΥΘΕΡΙΑ ΤΟΥ ΚΑΘΕΝΟΣ ΚΑΙ ΤΗΝ ΙΣΟΤΗΤΑ ΟΛΩΝ” 


Συνδικαλισμός 

απο "τα κάτω" 

Οι αγώνες των εγαζομένων τα τελευταία χρόνια, τα 
εργασιακά δικαιώματα που συρικνώνονται, οι αδιέξοδες 
και αναποτελεσματικές τακτικές της ΓΣΕΕ και του 
κρατικοδίαιτου συνδικαλισμού, κάνουν επιτακτική την 
ανάγκη ενός αδέσμευτου συνδικαλισμού «από τα κάτω». 
Παραθέτουμε τις θέσεις της Αναρχοσυνδικαλιστικής 
Πρωτοβουλίας Ροσινάντε - μέσα από μια συζήτηση που 
είχαμε με μέλη της, που φωτίζουν μια τέτοια απόπειρα. 


• Τα τελευταία χρόνια και παρά τη σφοδρή 
επίθεση του κεφαλαίου στους εργαζόμενους, 
αυτοί δεν μπόρεσαν να απαντήσουν. Τι φταίει 
γι' αυτό; 

Τα τελευταία χρόνια αναπτύχθηκαν αγώνες 
που ανέδειξαν εντυπωσιακά ενδιαφέρουσες δι¬ 
αθέσεις από την πλευρά των εργαζομένων. Ξε¬ 
κινώντας από την πολύ μεγάλη συμμετοχή των 
εργαζομένων στις απεργίες και τις απεργιακές 
διαδηλώσεις της πρώτης περιόδου της κρίσης 
και της καπιταλιστικής επίθεσης, που καταλήγει 
σε μία τομή στις 5 Μάίου του 2010 και φθάνοντας 
ως τον σημερινό επίμονο αγώνα των διοικητικών 
υπαλλήλων των πανεπιστημίων, θα βρούμε πολλές 
περιπτώσεις απεργιών και αγώνων που δόθηκαν 
και δίνονται, στους ΟΤΑ, στα Μέσα Μαζικής Με¬ 
ταφοράς, στους καθηγητές μέσης εκπαίδευσης, 
τον χώρο της υγείας, στα ΜΜΕ, στη Χαλυβουργία 
φυσικά, σε μια σειρά επιχειρήσεων που κλείνουν 
ή δεν πληρώνουν και πολλούς ακόμα. Υπό αυτή 
την έννοια, είναι κάπως σχηματικό να πούμε ότι 
οι εργαζόμενοι δεν απάντησαν. Αυτό που ισχύει 
είναι ότι, έως τώρα, η απάντηση αυτή δεν είναι 
αποτελεσματική. Ως προς αυτό, είναι προφανές 
ότι η πορεία που πήρε το εργατικό κίνημα, όχι 
μόνο αυτά τα τελευταία πέντε χρόνια και θα πρό¬ 
σθετα όχι μόνο στην Ελλάδα, έχουν το σημαντι¬ 
κότερο μερίδιο της ευθύνης. Ειδικότερα η μορφή 
του κρατικού συνδικαλισμού που κυριαρχεί στην 
Ελλάδα, αποδείχθηκε όχι μόνο ανίκανη να ανα¬ 
πτύξει νικηφόρους αγώνες και να προωθήσει την 
εργατική αλληλεγγύη, την ενότητα των αγώνων, 
την κλιμάκωση και τη ριζοσπαστικοποίησή τους, 
αλλά επίσης έχει καλλιεργήσει σε μεγάλο βαθμό 
την ηττοπάθεια, τη μοιρολατρία και τη λογική της 
ανάθεσης μέσα στον ίδιο τον κόσμο της Εργασί¬ 
ας. 

Θέση μας είναι ότι παράλληλα με την ανάπτυ¬ 
ξη των αγώνων, οφείλουμε στους εαυτούς μας 
μια μακρά και επίπονη προσπάθεια συγκρότησης 
διαφορετικών οργανωτικών δομών στο εργατικό 
κίνημα, που θα καταλήξουν στη συγκρότηση μιας 
νέας συνδικαλιστικής συνομοσπονδίας, οριζόντι¬ 
ας οργανωτικά, με πραγματικά ομοσπονδιακή και 
αλληλέγγυα δομή και αντικαπιτολιστικής πολιτι¬ 
κά, που θα διαχωριστεί πλήρως από τη ΓΣΕΕ. 

• Οι εργαζόμενοι, ειδικά οι νεώτερης ηλι¬ 
κίας, θεωρούν τους «συνδικαλιστές» ειδικά 
και τον συνδικαλισμό γενικώς, αναχρονιστι¬ 
κό, ξεπερασμένο, αλλά και «βρώμικο». Ποιος 
ο λόγος αυτής της αντιμετώπισης και ποια η 
απάντησή σας σε αυτά; 

Θα ήταν πραγματικά ανησυχητικό εάν η κοινω¬ 
νία, ο κόσμος της Εργασίας και οι νέοι εργαζό¬ 
μενοι έδειχναν εμπιστοσύνη στον συνδικαλισμό 
όπως είναι σήμερα. Στην καλύτερη περίπτωση 
μιλάμε για ημιμαχόμενες γραφειοκρατίες που 
διασφαλίζουν την ήττα και στη χειρότερη για δο¬ 
μές ευθέως εξαρτημένες από το Κράτος και το 
Κεφάλαιο. Ωστόσο, δεν πρέπει να ξεχνάμε ότι 
ο συνδικαλισμός στη ρίζα του δεν είναι αυτό. Ο 
συνδικαλισμός υπήρξε η άμεση, αυθόρμητη και 
αδιαμεσολάβητη οργάνωση των εργαζομένων 
απέναντι στην ταξική τους καταπίεση, αρχικά 
στον χώρο δουλειάς τους και τελικά σε όλο το 
πεδίο της ταξικής πάλης. Η μορφή αυτή οργά¬ 
νωσης διεφθάρη ιστορικά, σε όλον τον κόσμο, 
από τις αντιλήψεις της σοσιαλδημοκρατίας που 
θέλησε να μετατρέψει την εργατική τάξη σε κοι¬ 
νοβουλευτικό κατοικίδιο, αλλά και τη λενινιστική 
αντίληψη που θέλει να τον ενσωματώσει σε ένα 
δικτατορικό πολιτικό σχέδιο τα αποτελέσματα 
του οποίου βιώθηκαν αρνητικά σε ολόκληρο τον 
20ό αιώνα. 

Στην Ελλάδα, η κατάσταση είναι ακόμα χει¬ 
ρότερη, δεδομένου ότι ο κυρίαρχος συνδικαλι¬ 
σμός είναι πλήρως εξαρτημένος από το Κράτος, 
ουσιαστικά εδώ και περισσότερα από 50 χρόνια. 
Περιπτώσεις ατομικής διαφθοράς και συμμετο¬ 
χής στην εξουσία προφανώς χειροτερεύουν την 
εικόνα -και δικαίως. 

Το ζήτημα είναι η απαξίωση αυτής της μορφής 
του συνδικαλισμού να μην έχει ως αποτέλεσμα 
την αδράνεια. Αυτό δεν είναι εύκολο. Πρέπει οι 
κινήσεις ενός διαφορετικού συνδικαλισμού να 
οξύνονται και να ενοποιούνται ώστε αργά - αργά 
να αρχίσουν να συγκροτούν μια διαφορετική προ¬ 
οπτική για τον κόσμο της Εργασίας. Μια ματιά σε 
τέτοιες κινήσεις σήμερα στο εργατικό κίνημα θα 
μας δείξει ότι δεν έχουμε να κάνουμε με ένα 
έρημο τοπίο. Εχουμε ανάγκη όμως μεγαλύτερο 
συντονισμό και οπωσδήποτε μερικές πρώτες νί¬ 
κες που θα λειτουργήσουν ως παράδειγμα. 

• Απέναντι στον «επίσημο» συνδικαλισμό, 
αλλά και στον κομματικό τύπου ΠΑΜΕ, ποια 
είναι η δική σας πρόταση; 

Προτείνουμε τη συγκρότηση συνδικαλιστικών 
δομών σε αντικαπιτ ολιστική και ελευθεριακή 
κατεύθυνση, που θα ενοποιούνται στη βάση των 


αναγκών και της δράσης των εργαζομένων. Αντι¬ 
λαμβανόμαστε το συνδικάτο ως έναν φορέα που 
την ίδια στιγμή διεξάγει την καθημερινή πάλη σε 
όλα τα επίπεδα, με στόχο τη βελτίωση των συνθη¬ 
κών της ζωής και ταυτόχρονα προετοιμάζει στο 
εσωτερικό του τη νέα κοινωνία. Αυτό σημαίνει ότι 
πλάι στον οικονομικό αγώνα, διεξάγει αγώνα για 
τα δικαιώματα, αγώνα ενάντια σε κάθε κοινωνικό 
διαχωρισμό, εθνικό, ρατσιστικό, σεξιστικό ή άλλο, 
ενώ παράλληλα δοκιμάζει στο εσωτερικό του τις 
δομές της αλληλεγγύης και της πλήρους ισότη¬ 
τας. 

Υπό αυτούς τους όρους, το επαναστατικό συν¬ 
δικάτο είναι και η μόνη άμεση και ωφέλιμη οργά¬ 
νωση των εργαζομένων. 

• Βλέπουμε ότι τα τελευταία χρόνια σχεδόν 
όλες οι απεργίες δεν βρήκαν παρά ελάχιστη 
συμπαράσταση και αλληλεγγύη, τόσο από την 
υπόλοιπη κοινωνία, όσο και από άλλους ερ¬ 
γασιακούς χώρους. Πως μπορεί να αναστρα¬ 
φεί αυτό; Ποιες είναι οι προϋποθέσεις για να 
υπάρξει μια επιτυχημένη απεργιακή κινητο¬ 
ποίηση; 

Η απουσία δομών αλληλεγγύης στο εσωτερικό 
του εργατικού κινήματος υποσκάπτει την έκφρα¬ 
ση έμπρακτης συμπαράστασης στους εργατικούς 
αγώνες, πόσο μάλλον που από την άλλη πλευρά η 
φασιστική λογική του «κοινωνικού αυτοματισμού» 
προωθείται κατά κόρον. Η λογική ωστόσο του 
κοινωνικού κανιβαλισμού, σύμφωνα με την οποία 
κάθε κοινωνική διεκδίκηση στρέφεται ενάντια 
στην υπόλοιπη κοινωνία και θα τη βρει απένα¬ 
ντι, δε μπορεί να έχει κανένα άλλο αποτέλεσμα 
από μια κοινωνία - σουβλάκι από ηττημένους. 
Ας μην υπερβάλουμε όμως ως προς την επιτυ¬ 
χία της πολιτικής του κοινωνικού αυτοματισμού. 
Το πραγματικό πρόβλημα είναι η αδυναμία που 
νιώθουν οι εργαζόμενοι να συμμετέχουν αποτε¬ 
λεσματικά στους αγώνες που αναπτύσσονται και 
η οποία τους οδηγεί στην αδράνεια και τη μοιρο¬ 
λατρία. Και η απάντηση σε αυτό είναι η οργάνωση 
της τάξης κατά τρόπο που θα της επιτρέπει να 
απαντά ενιαία στις επιθέσεις που δέχεται. Αρα, η 


υπέρβαση του κρατικού και του γραφειοκρατικού 
συνδικαλισμού που κυριαρχεί. Είναι απαραίτητος 
λοιπόν ο συντονισμός και η ομοσπονδοποίηση 
των δομών που αναπτύσσονται σε επίπεδο χώρων 
δουλειάς, γειτονιάς, πόλης, μέσα στις οποίες 
συνενώνονται εργαζόμενοι και άνεργοι, μετανά¬ 
στες και ντόπιοι. 

Ειδικά σήμερα, το μέγεθος της επίθεσης κα¬ 
θιστά εξαιρετικά δύσκολη κάθε νίκη σε απλό 
επιχειρησιακό ή κλαδικό επίπεδο. Χρειάζεται η 
γενίκευση των απαντήσεων, των στόχων και των 
σχεδιασμών, έξω από τις συστημικές λογικές της 
συνδιαλλαγής με το Κράτος και το Κεφάλαιο. 

• Η απεργία είναι ίο μοναδικό όπλο στα χέ¬ 
ρια των εργαζομένων; 

Το όπλο των εργαζομένων είναι ότι στην πραγ¬ 
ματικότητα είναι αυτοί που έχουν τον έλεγχο της 
παραγωγής. Ακόμα και σήμερα, με την επίθεση 
της κρίσης, είναι τα αφεντικά που εξαρτιόνται 
από εμάς. Αυτό το όπλο αξιοποιείται με διάφο¬ 
ρους τρόπους που για να είναι αποτελεσματικοί 
πρέπει να περιλαμβάνουν την άμεση δράση και 
την αλληλεγγύη. Υπό αυτή τη συνθήκη, η απεργία 
είναι το σημαντικότερο μέσο των εργαζομένων 
και η Γενική Απεργία το εργαλείο της νίκης τους. 
Ωστόσο, ελπίζουμε ότι είναι καθαρός ο διαχω¬ 
ρισμός ανάμεσα σε αυτή την προοπτική και τις 
απεργίες της ήττας που προκηρύσσει από καιρό 
σε καιρό η ΓΣΕΕ, καλλιεργώντας την απογοήτευ¬ 
ση και την αδιαφορία. 

• Η κυβέρνηση σύμφωνα με πληροφορίες 
θα κατεβάσει νόμο που θα κάνει ακόμα δυ¬ 
σκολότερη τη κήρυξη απεργιών και γενικότε¬ 
ρα τους συνδικαλιστικούς αγώνες. Ποια πρέ¬ 
πει να είναι η απάντηση σε αυτό; 

Η «νομιμότητα» των απεργιών υπήρξε ιστορικά 
μια συνδιαλλαγή του Κράτους και του Κεφαλαίου 
με τον συνδικαλισμό, προκειμένου να τον ενσω¬ 
ματώσει. Σε μεγάλο βαθμό μάλιστα, υπήρξε επι¬ 
τυχημένη. Οι μεγαλύτερες στιγμές στην ιστορία 
του εργατικού κινήματος ωστόσο δε βασίστηκαν 
στη νομιμότητα, αλλά παρήγαγαν δίκαιο οι ίδιες. 
Αεν υποστηρίζουμε ότι βρισκόμαστε σε μια τέ¬ 


τοια ιστορική στιγμή. Το ζητούμενο ωστόσο για το 
εργατικό κίνημα δεν είναι να παρακαλέσει για τη 
νομιμοποίηση των μεθόδων του, αλλά να επιβάλει 
στην κοινωνία τους συσχετισμούς εκείνους που 
δεν θα επιτρέπουν στο Κράτος και το Κεφάλαιο 
να πραγματοποιούν τις απειλές και τις επιθυμίες 
τους. 

Τα τελευταία χρόνια, το σύνολο σχεδόν των 
απεργιακών κινητοποιήσεων κρίθηκε παράνομο 
από τα δικαστήρια. Πρέπει ωστόσο να αναρωτη¬ 
θούμε αν αυτό που εμπόδισε την κλιμάκωση αυ¬ 
τών των αγώνων ήταν οι δικαστικές αποφάσεις ή 
η απουσία αποφασιστικότητας και δομών ικανών 
και πρόθυμων να τις υπερβούν. 

Αεν θέλουμε να πούμε ότι η ποινικοποίηση των 
αγώνων και των αγωνιστών δεν είναι μια δυσάρε¬ 
στη εξέλιξη στην ταξική πάλη. Εντούτοις, το να 
βασίζουμε τη νομιμοποίηση των αγώνων στο Κρά¬ 
τος είναι μια συνταγή βέβαιης ήττας. Η εργατική 
τάξη πρέπει να ανακτήσει την αυτοπεποίθησή της 
στη δυνατότητά της να παράγει δίκαιο. Αεν είναι 
άλλωστε πολύ μακρινές οι εποχές που εργατικοί 
αγώνες συνέτριψαν δικαστικές αποφάσεις και 
νίκησαν. 

Στη σημερινή περίοδο της οξυμένης καταστο¬ 
λής μέσα και έξω από τους χώρους δουλειάς και 
του πογκρόμ απολύσεων, οφείλουμε επίσης να 
αναζητήσουμε τρόπους προστασίας των αγωνι¬ 
στών. Κάτι που σημαίνει ότι ένα τμήμα της συν¬ 
δικαλιστικής δουλειάς οφείλει να γίνεται εκ των 
πραγμάτων σε συνθήκες παρανομίας και ότι τμή¬ 
ματα των δράσεων βασίζονται στην διεπαγγελ- 
ματική αλληλεγγύη των εργαζομένων. 

• Μέσα σε όλη αυτήν την επίθεση του κε¬ 
φαλαίου και τις συνεχείς ήττες των εργαζομέ¬ 
νων τα τελευταία χρόνια, έχουν σημειωθεί κά¬ 
ποιες ρωγμές που μπορούν να αποτελέσουν 
το ξεκίνημα κάποιας αντεπίθεσης; Μπορείτε 
να μας δώσετε κάποια παραδείγματα επιτυχη¬ 
μένων απεργιακών κινητοποιήσεων; 

Αναφέραμε και προηγουμένως ότι στις σημε¬ 
ρινές συνθήκες η απαίτηση για νίκες σε επίπεδο 
επιχειρησιακό ή μόνο κλαδικό αγγίζει τα όρια 
της ουτοπίας. Βρισκόμαστε σε συνθήκες ταξικού 
πολέμου και όχι κοινωνικής διαπραγμάτευσης. 
Οι νίκες λοιπόν θα είναι συνολικές ή, κατά πάσα 
πιθανότητα, δεν θα υπάρξουν. Όλοι μαζί μπορού¬ 
με να νικήσουμε. Ένας - ένας, θα χάσουμε όλοι, 
ο καθένας με τη σειρά του. Με αυτό δεν εννο¬ 
ούμε ότι οι κλαδικοί αγώνες είναι μάταιοι, κάθε 
άλλο. Αυτό που έχει σημασία είναι να αναζητή¬ 
σουμε άμεσα τους τρόπους περάσματος από το 
επιχειρησιακό στο κλαδικό και από το κλαδικό 
στο γενικό, για να αυξήσουμε τις πιθανότητες να 
πετύχουμε νίκες. Με κίνδυνο να γίνουμε κουρα¬ 
στικοί, θα επαναλάβουμε ότι αυτό είναι κυρίως 
αντικείμενο μιας διαφορετικής οργάνωσης της 
εργατικής τάξης, με ελευθεριακές δομές και 
αντικαπιτ ολιστική κατεύθυνση. 

Σημειώνουμε ότι ακόμα και σήμερα, σε μικρές 
περιπτώσεις όπου αυτό υπήρξε, επιτεύχθηκαν 
μικρές, μερικές και παραδειγματικές νίκες. Θα 
επισημάνουμε για παράδειγμα, την περίπτωση 
του ΑΟΑ, όπου σε ένα σύνολο 600 απολύσεων 
που δεν έγινε κατορθωτό να απαντηθούν τα τε¬ 
λευταία τρία μόλις χρόνια, μία από όλες έγινε 
δυνατό να ανακληθεί. Είναι αυτή ενός εργαζό¬ 
μενου κούριερ, ακριβώς επειδή το συνδικάτο του 
λειτούργησε με αυτόν τον υποδειγματικό τρόπο: 
άμεση δράση, πραγματική αλληλεγγύη και απου¬ 
σία οποιοσδήποτε αυταπάτης ότι ανάμεσα στους 
εργαζόμενους και τα αφεντικά είναι εφικτή κά¬ 
ποια διευθέτηση χωρίς μάχη. 

Ωστόσο, όσο αυτό το είδος της παρέμβασης 
δεν αγκαλιάζει μεγάλα κομμάτια της τάξης, σε 
διεπαγγελματικό και διακλαδικό επίπεδο, οι νί¬ 
κες αυτές κινδυνεύουν, εκτός από μικρές, να 
αποδειχθούν και προσωρινές. 

• Πολλοί στον αναρχικό χώρο, θεωρούν 
το συνδικαλισμό και ειδικότερα τον αναρχο- 
συνδικαλισμό ξεπερασμένο, αλλά και μερι¬ 
κό. Πολλοί αμφισβητούν ακόμα και τη ταξική 
πάλη. Ο αγώνας των εργαζομένων είναι ταξι¬ 
κός ή μπορεί να είναι και κάτι άλλο; 

Μπορούμε ξέρετε να αμφισβητήσουμε ακόμα 
και το ότι η Γη γυρίζει, κανείς δεν το απαγορεύει. 
Ωστόσο, δείτε τι συμβαίνει τα τελευταία πέντε 
χρόνια σε ολόκληρο τον κόσμο: το Κεφάλαιο έχει 
εξαπολύσει μια πελώρια επίθεση ενάντια στην 
Εργασία. Αυτό συνοδεύεται από μια τρομακτική 
αναδιανομή του εισοδήματος προς όφελος των 
οικονομικά ισχυρών, μια τεράστια χειροτέρευ¬ 
ση του βιοτικού επιπέδου των εργαζομένων που 
προκαλείται από την εκτόξευση της ανεργίας σε 
αδιανόητα επίπεδα και τη συμπίεση των μισθών 
και φυσικά από την έξαρση της κρατικής κατα¬ 
στολής και τη συρρίκνωση των δικαιωμάτων. Όλα 
αυτά είναι ακριβώς δείγματα της ταξικής πάλης 

συνέχεια στη σελ. 9 

Σ το ύστερο Βυζάντιο παρατηρείται μια σταδιακή με¬ 
τακίνηση της εξουσίας από τον αυτοκράτορα προς 
τους μεγαλοφεουδάρχες, οι οποίοι συνδύαζαν την 
υποστήριξή τους προς τον αυτοκράτορα με αντάλ¬ 
λαγμα την παραχώρηση μεγάλων εκτάσεων κρα¬ 
τικής γης, πράγμα που άλλαξε ριζικά τις σχέσεις ιδιοκτησίας και 
εκμετάλλευσης της γης, οπότε και “ο οικονομικός δεσμός κράτους 
και χωρικών αντικαθίσταται από το δεσμό γαιοκτήμονα και χωρι¬ 
κών”, με συνέπεια οι γαιοκτήμονες “να στερούν από τους φτωχούς 
ακόμα και τον Ήλιο” [3]. 

Το Βυζάντιο, δομημένο όπως είναι πάνω στον σκοταδισμό της λε¬ 
γάμενης ορθοδοξίας, της πιο σκληρής δουλοπαροικίας ασιατικού 
τύπου[4] και της απόλυτης πνευματικής στειρότητας, σπαράσσεται 
από «βυζαντινά πραξικοπήματα», θρησκευτικές συγκρούσεις με¬ 
ταξύ «ορθόδοξων» και αιρετικών, μεταξύ «ησυχαστών» και «ζηλω¬ 
τών», μεταξύ αυτοκρατορικών και αντιαυτοκρατορικών. Σε τελική 
ανάλυση, σπαράσσεται από ασταμάτητες συγκρούσεις μεταξύ των 
ευγενών μεγαλογαιοκτημόνων και του εκκλησιαστικού ιερατείου 
που ασκούν την εξουσία από τη μια μεριά και των εξαθλιωμένων 
δουλοπάροικων της υπαίθρου και των ναυτικών, των εμπόρων και 
των τεχνιτών που αποδεκατίζονται από την πείνα, στην οποία τους 
καταδικάζει η τάξη των αριστοκρατών μεγαλογαιοκτημόνων από 
την άλλη. 

Και, βέβαια, στο πλαίσιο αυτών των κοινωνικών συγκρούσεων λα¬ 
βαίνουν χώρα και συγκρούσεις μεταξύ των αντίπαλων ομάδων για 
τη νομή της εξουσίας, αλλά αυτό, ως δευτερεύουσα αντίθεση, δεν 
αναιρεί την πρωταρχική κοινωνική αντίθεση μεταξύ εξουσιαστούν 
και εξουσιαζόμενων. Τα φορολογικά πλιάτσικα που τους επιβάλ¬ 
λει η κεντρική και η τοπική εξουσία, καθώς επίσης και οι ατέλειω¬ 
τες πολεμικές και εμφυλιοπολεμικές περιπέτειες, οδηγούν, εδώ 
κι εκεί, τα φτωχά κοινωνικά στρώματα σε σπασμωδικές περιοδι¬ 
κές αγροτικές εξεγέρσεις, οι οποίες κατά κανόνα πνίγονται στο 
αίμα των εξεγερμένων. Από τον 13ο και τον 14ο αιώνα, όμως, οι 
συγκρούσεις αποκτούν έντονο κοινωνικό περιεχόμενο και η ιδέα 
“ότι η γη αποτελεί κοινό κτήμα και πρέπει να αφαιρεθεί από τους 
γαιοκτήμονες και την εκκλησία και να μοιραστεί στους αγρότες” [5] 
γίνεται αίτημα όλων των αγροτικών εξεγέρσεων. 

Στις αρχές της δεκαετίας 1340 ο Ιωάννης Καντακουζηνός, που 
εποφθαλμιά τον αυτοκρατορικό θρόνο, συγκρούεται με την αυτο- 
κρατορική φάρα των Παλαιολόγων. Η μερίδα του ιερατείου που 
έμεινε στην ιστορία γνωστή ως «Ησυχαστές» [6] συγκρούεται με 
τους «Ζηλωτές» [7], ένα λαϊκοθρησκευτικό κίνημα που γεννήθηκε 
και αναπτύχθηκε στη Θεσσαλονίκη, τη δεύτερη μεγάλη πόλη του 


Βυζαντίου και τη μεγαλύτερη οικονομική δύναμη των Βαλκανίων. 
Το Κίνημα των Ζηλωτών αντιμετώπιζε με καχυποψία τη συνεργασία 
του μεγάλου εξουσιαστικού ιερατείου με την αριστοκρατική φεου¬ 
δαρχία και ζητούσε τον χωρισμό της εκκλησίας από το κράτος. Η 
μεγάλη φτώχεια τόσο στις μεγάλες πόλεις όσο και στην ενδοχώρα 
του Βυζαντίου, σε συνδυασμό με τις ατέλειωτες βυζαντινές ίντρι¬ 
γκες και τις εμφυλιοπολεμικές συγκρούσεις μεταξύ φατριών του 
ιερατείου αλλά και μεταξύ των διεκδικητών του αυτοκρατορικού 
θρόνου, συνέβαλαν στη μετεξέλιξη των Ζηλωτών σε πλατύ κοινω¬ 
νικό κίνημα. Αυτό το κίνημα “είχε μεγάλη απήχηση στο Δήμο” [8], 
όπως αποκαλούν όλες οι πηγές της εποχής τα φτωχά λαϊκά στρώ¬ 
ματα, και έβαλε στόχο του την αλλαγή του κοινωνικού συστήματος 
του Βυζαντίου [9]. 

Στη μετεξέλιξη αυτή έπαιξε σημαντικό ρόλο η διδασκαλία και η 
πολιτική δραστηριότητα του 'Βαρλαάμ από την Καλαβρία'[10], που 
εκείνη την περίοδο δίδασκε στη Θεσσαλονίκη και ασκούσε μεγά¬ 
λη επιρροή στα φτωχά λαϊκά στρώματα αλλά και στη διανόηση της 
Θεσσαλονίκης, η οποία, Θεσσαλονίκη, την ίδια περίοδο, αριθμούσε 
πάνω από διακόσιες χιλιάδες πληθυσμό. Ιδιαίτερο ρόλο φαίνεται 
να έπαιξε η διαμάχη του Βαρλαάμ με τους Ησυχαστές και τον αρ¬ 
χιεπίσκοπο Γρηγόριο Παλαμά, υποτίθεται γύρω από 'θεολογικά θέ- 
ματα', τα οποία στην ουσία ήταν αντικατοπτρισμός των οικονομικών 
και κοινωνικών θεμάτων και αντιθέσεων. 

Το 1341 στην Αδριανούπολη και σε άλλες πόλεις της Μακεδονί¬ 
ας και Θράκης σημειώθηκαν πολλές αγροτικές εξεγέρσεις και τα¬ 
ραχές εναντίον της τοπικής αριστοκρατίας, αλλά και της κεντρικής 
εξουσίας της βυζαντινής αυτοκρατορίας. 

Τον Οκτώβρη του 1341 ο Καντακουζηνός ανακηρύχθηκε από 
τον στρατό βασιλέας στο Διδυμότειχο και σε αντιπερισπασμό, τον 
Νοέμβριο, ο Ιωάννης Παλαιολόγος στέφθηκε αυτοκράτορας στην 
Πόλη από τον Πατριάρχη Ιωάννη Καλέκα. Στη συνέχεια ο Καντα¬ 
κουζηνός αμφισβητεί τον αυτοκράτορα Ιωάννη Παλαιολόγο και 
έτσι ξέσπασε ο γνωστός στην ιστορία ως '2ος εμφύλιος πόλεμος 
της βυζαντινής αυτοκρατορίας'. Την άνοιξη του 1342 ο Ιωάννης 
Καντακουζηνός, ο κατ' εξοχήν εκφραστής των συμφερόντων της 
αριστοκρατίας και των μεγαλογαιοκτημόνων, καταλαμβάνει με τη 
βοήθεια Σλάβων τη Θεσσαλονίκη με αποτέλεσμα την εξέγερση 
των Ζηλωτών, οι οποίοι θέλησαν να εκμεταλλευτούν την εμφύλια 
σύγκρουση των εξουσιαστικών φατριών του Βυζαντίου με στόχο 
την αυτονομία τους και την ανατροπή της φεουδαρχίας. 

Οι Ζηλωτές καταλαμβάνουν την εξουσία και ανακηρύσσουν την 
«Ανεξάρτητη Δημοκρατία της Θεσσαλονίκης», απαιτώντας την αυ¬ 
τονομία της και το δικαίωμα άσκησης ανεξάρτητης εξωτερικής 
πολιτικής. Ο αυτοκράτορας με τη σειρά του προσπαθεί να εκμε¬ 


ταλλευτεί την αντίθεση των Ζηλωτών με τον Καντακουζηνό για να 
αποδυναμώσει τον Καντακουζηνό, αλλά και για να εξασθενήσουν 
και οι δυο αντίπαλοί του, τηρεί ουδετερότητα απέναντι στην εξέ¬ 
γερση των Ζηλωτών. 

Το κίνημα των Ζηλωτών διέφερε από τα άλλα κινήματα τα αγρο¬ 
τικά ή τα θρησκευτικά, από το γεγονός πως αυτό είχε κοσμοθεω¬ 
ρητικές απόψεις και πολιτικές θέσεις που δεν περιορίζονταν στην 
προσωρινή ανακούφιση των κολλήγων, αλλά ξεπερνούσαν τους 
θεσμούς και τις δομές του βυζαντινού φεουδαρχικού συστήμα¬ 
τος. Ο θεολόγος καθηγητής του πανεπιστημίου Αθήνας, Γεώργιος 
Μεταλληνός, γράφει [11] ότι το κίνημα των Ζηλωτών «ήταν καθαρά 
πολιτικοποιημένη παράταξη, με σαφή κοινωνικά κίνητρα και αιτή¬ 
ματα κατά των πλουσίων γαιοκτημόνων και υπέρ των πενομένων 
και καταπιεζομένων... Είναι, πράγματι, σαφές, παρά τη σύγχυση 
των πηγών, ότι οι Ζηλωτές της Θεσσαλονίκης...συνδέονταν με 
τους ναυτικούς («παραθαλασσίους»), μια γνωστή συντεχνία... Η 
συνεργασία Ζηλωτών-ναυτών οφειλόταν προφανώς σε σύμπτωση 
συμφερόντων. Σε άλλες πόλεις στη συνεργασία αυτή συμμετείχαν 
και έμποροι... Οι Ζηλωτές ταυτίσθηκαν με το λαό και εξέφραζαν 
τα αιτήματα των κατωτέρων κοινωνικών στρωμάτων, εν μέρει δε 
συνέπιπταν και με το στρατό.»[12]. 

Και συμπληρώνει πως «ο Ααός βρήκε την ευκαιρία να διαδη- 
λώσει τα αντιαριστοκρατικά ή και αντιπλουτοκρατικά φρονήματά 
του λόγω της καταπιέσεως που υφίστατο και της οικονομικής του 
εξαθλιώσεως. Με τη στάση των Ζηλωτών συνδέθηκαν οραματισμοί 
για ριζική κοινωνική αλλαγή, οικονομική αναβάθμιση και κοινωνι¬ 
κή αναδιάρθρωση. Πρόκειται, όπως βεβαιώνουν τα πράγματα, για 
έκρηξη πρωτοχριστιανικής κοινοκτημοσύνης ή έστω κοινοχρησίας, 
εναντίον της αυξάνουσας κοινωνικής ανισότητας και αδικίας, λόγω 
της συγκεντρώσεως γης και πλούτου στα χέρια των ολίγων» [13], 
για να καταλήξει: «Η στάση από τη Θεσσαλονίκη επεκτάθηκε και 
σε άλλες πόλεις της αυτοκρατορίας ως την Τραπεζούντα. Αυτό 
σημαίνει, ότι το κοινωνικό κλίμα της Θεσσαλονίκης ήταν καθολικό- 
τερο φαινόμενο. Και αυτό επιβεβαιώνεται από πολλές μαρτυρίες. 
Η αντίδραση επικεντρωνόταν στο πρόσωπο του I. Καντακουζηνού 
και την αριστοκρατία» [14]. 

Το ίδιο βεβαιώνει και ο καθηγητής της ιστορίας Κωνσταντίνος 
Χατζόπουλος: «Η εξέγερση απλώθηκε σε πολλές πόλεις της Μα¬ 
κεδονίας και της Θράκης (Αδριανούπολη, Φέρρες, Ηράκλεια κ.ά.) 
και είχε πολύ έντονο κοινωνικό χαρακτήρα. Ιδιαίτερα στη Θεσσα¬ 
λονίκη, τη δεύτερη μεγάλη πόλη της αυτοκρατορίας και το σημαντι¬ 
κότερο οικονομικό κέντρο της Βαλκανικής, ο λαός με επικεφαλής 
τους Ζηλωτές κατάφερε να ανατρέψει τους ευγενείς και να πάρει 
την εξουσία στα χέρια του. Έτσι, για μια σχεδόν ολόκληρη δεκαε¬ 
τία (1341-1349) οι Ζηλωτές έθεσαν την πόλη κάτω από τον απόλυτο 
έλεγχό τους και επιχείρησαν να εισαγάγουν πρωτοποριακές για 
την εποχή τους πολιτικές και κοινωνικές μεταρρυθμίσεις» [15]. 

Πριν δούμε όμως τι έκαναν στην πολιτική πράξη, ας δούμε σε 
συντομία μερικές από τις βασικές πολιτικές απόψεις τους, όπως 
αυτές διατυπώνονται σε πολλές πηγές, για να κατανοήσουμε τον 
χαρακτήρα και τη σημασία αυτού του κινήματος των Ζηλωτών[16]: 

Είχε μια αντιαριστοκρατική και αντιπλουτοκρατική πολιτική αντί¬ 
ληψη. 

Είναι γνωστό πως τελικά την ιστορία 
δεν την γράφουν οι ιστοριογράφοι, 
αλλά οι νικητές που γράφουν ή 
σβήνουν τις πηγές και τα γεγονότα, 
όπως έκαναν ο Καντακουζηνός και 
ο μεγαλογαιοκτήμονας Γρηγοράς. 
Πολλοί προσπαθούν να υποβαθμίσουν 
ακόμα και να συκοφαντήσουν το 
μεγάλο αυτό ιστορικό γεγονός και το 
πολύ σημαντικό, για τότε και για τώρα, 
κοινωνικό επίτευγμα. 


• Διεκδικούσε μεταρρυθμίσεις στη βυζαντινή αυτοκρατο¬ 
ρία, στα πλαίσια των οποίων επεδίωκαν την πολιτική αυτονομία και 
την ανεξαρτησία τους απέναντι στην κεντρική εξουσία. 

• Υποστήριζε την ανάγκη για την προώθηση της παιδείας, τη 
διδασκαλία του Πλάτωνα και του Αριστοτέλη και όλης της αρ¬ 
χαιοελληνικής Γραμματείας και του νέου ευρωπαϊκού πνεύματος. 

• Ήρθε σε ανοιχτή αντιπαράθεση με τον δογματισμό των 
Ησυχαστών του Γρηγορίου Παλαμά, που εξυμνούσαν τον μονα¬ 
χισμό, το αυστηρό πνεύμα και την υποταγή στην εξουσία των γαιο¬ 
κτημόνων και του αυτοκράτορα. 

• Υπερασπίζονταν τους φτωχούς και τους κατατρεγμένους 
πρόσφυγες που έφταναν από κάθε γωνιά της αυτοκρατορίας μα¬ 
ζικά στη Θεσσαλονίκη για να γλυτώσουν από τις εμφυλιοπολεμικές 
συγκρούσεις και την πείνα. 

• Επεξεργάστηκε πολιτικό πρόγραμμα με συγκεκριμένες πο¬ 
λιτικές θεσμικών, οικονομικών και πολιτικών μεταρρυθμίσεων και 

• Οργάνωσε πολιτικό Λαϊκό Κόμμα. 

Όμως στη δημόσια ζωή και στη διαχείριση της κοινωνίας εκεί¬ 
νο που καταξιώνει τις κοσμοθεωρίες, τις ιδεολογίες, τις πολιτικές 
διακηρύξεις και τα κομματικά προγράμματα είναι η συμφωνία των 
διακηρύξεων με τα έργα. Ας δούμε τώρα τι έκανε το Κί- · > 

ΙΣΤΟΡΙΑ 


•-► νήμα των Ζηλωτών στην «Ανεξάρτητη Δημοκρατία της 

Θεσσαλονίκης» και κατ' άλλους στη «Λαϊκή Δημοκρατία της Θεσ¬ 
σαλονίκης» ή στην «Κομμούνα της Θεσσαλονίκης» [17], σύμφωνα 
με τις πληροφορίες από διάφορες πηγές που αναφέρονται σε αυτό 
το κεφάλαιο της ιστορίας [18]: 

Οι Ζηλωτές συγκέντρωσαν όλες τις εξουσίες στα χέρια τους, 
προχώρησαν στη συγκρότηση Επαναστατικής Επιτροπής και σε 
άμεση αναδιοργάνωση της Δημόσιας Διοίκησης, της Δικαιοσύνης, 
του στρατού και της εκκλησίας και ταυτόχρονα: 

Κατάργησαν την παλιά νομοθεσία και το παλιό νομικό σύστημα 
και δημιούργησαν νέους διοικητικούς θεσμούς. 

Πήραν μέτρα για την πνευματική ελευθερία, την ελευθερία του 
Λόγου και την ανεξιθρησκία. 

Κατάργησαν όλα τα προνόμια, το δικαίωμα της ατομικής ιδιοκτη¬ 
σίας και δήμευσαν τις περιουσίες και τον πλούτο των ευγενών. 

Καθιέρωσαν την άμεση εκλογή από τον Δαό όλων των αξιωμα- 
τούχων στα κυβερνητικά αξιώματα, στη Δικαιοσύνη, ακόμα και στα 
θρησκευτικά αξιώματα. 

Δημοτικοποίησαν τον πλούτο της εκκλησίας και των μοναστηριών 
και διαχώρισαν την εκκλησία από το κράτος. 

Καθιέρωσαν καθεστώς ισονομίας και ισοπολιτείας, ώστε όλοι οι 
πολίτες να είναι ίσοι απέναντι στον νόμο. 

Απελευθέρωσαν τους δουλοπάροικους και έδωσαν ίσα δικαιώ¬ 
ματα στους ξένους. 

Δημιούργησαν ένα πρωτοφανές για τα δεδομένα της εποχής 
καθεστώς που προέβλεπε την άμεση, διαρκή και ενεργητική λαϊκή 
συμμετοχή στη διακυβέρνηση της πόλης κατά τα πρότυπα της Αθη¬ 
ναϊκής Δημοκρατίας. 

Ανακήρυξαν επίτιμο Πρόεδρο της «Ανεξάρτητης Δημοκρατίας 
της Θεσσαλονίκης» τον αρχιεπίσκοπο Μακάριο ο οποίος είχε τα¬ 
χθεί με το μέρος των επαναστατών. 

Η Κομμούνα των Ζηλωτών αντιμετώπισε νικηφόρα πολλές επι¬ 
δρομές του αυτοκρατορικού στρατού που επέδραμε κάθε τόσο, 
πότε με τη βοήθεια των Σλάβων και πότε με τη βοήθεια των Τούρ¬ 
κων, κατά της Θεσσαλονίκης και άντεξε εννιά ολόκληρα χρόνια, 
από το 1342 μέχρι το 1350. Επειδή όμως η ανεξάρτητη παρουσία 
της άλλαζε σταδιακά τις συνειδήσεις των κολλήγων και των άλλων 
λαϊκών στρωμάτων της αυτοκρατορίας, οι δύο «συμβασιλείς» πια, 
Καντακουζηνός και Παλαιολόγος, τέθηκαν επικεφαλής μεγάλων 
δυνάμεων του αυτοκρατορικού στρατού συνεπικουρούμενου από 
σώμα είκοσι χιλιάδων ανδρών του τούρκικου στρατού και πολιόρ¬ 
κησαν τη Θεσσαλονίκη. Η άμυνα της Θεσσαλονίκης εξαντλήθηκε 
μετά από σκληρές μάχες, οπότε οι αυτοκρατορικές δυνάμεις κατά¬ 
σφαξαν τον πληθυσμό και κατάστρεψαν την πόλη και την ευρύτερη 
περιοχή της Θεσσαλονίκης. 

Είναι γνωστό πως τελικά την ιστορία δεν την γράφουν οι ιστορι¬ 
ογράφοι, αλλά οι νικητές που γράφουν ή σβήνουν τις πηγές και τα 
γεγονότα, όπως έκαναν ο Καντακουζηνός και ο μεγαλογαιοκτήμο- 
νας Γρηγοράς. Πολλοί προσπαθούν να υποβαθμίσουν ακόμα και να 
συκοφαντήσουν[19] το μεγάλο αυτό ιστορικό γεγονός και το πολύ 
σημαντικό, για τότε και για τώρα, κοινωνικό επίτευγμα. Προφανώς 
γιατί είχε ένα παλλαϊκό χαρακτήρα στον οποίο συμμετείχαν όλα 
τα λαϊκά στρώματα, ναυτεργάτες, αγρότες βιοτέχνες, έμποροι, 
διανοούμενοι, ακόμα και τμήματα του κλήρου και του αυτοκρατο- 
ρικού στρατού, πράγμα που προσδίδει τεράστιο κοινωνικό βάθος 
στην Κομμούνα των Ζηλωτών, τροφοδότη των απελευθερωτικών 
οραμάτων της εργαζόμενης ανθρωπότητας για εφτακόσια χρόνια. 
Από αυτή την οπτική γωνία μπορούμε να πούμε πως η Κομμούνα της 
Θεσσαλονίκης δεν ηττήθηκε ποτέ. 

Ηττήθηκε όμως για μια ακόμα φορά ο αγωνιζόμενος να αναγεν- 
νηθεί ελληνισμός, γιατί οι βυζαντινοί αυτοκράτορες και η τάξη των 
'ευγενών' μεγαλογαιοκτημόνων έμαθαν στους Σλάβους και στους 
Τούρκους τον δρόμο προς την Ελλάδα και τον τρόπο να καταπνί¬ 
γουν τα εθνικά και κοινωνικά απελευθερωτικά λαϊκά κινήματα και 
τις προοδευτικές ιδέες. Η μετέπειτα πορεία των πραγμάτων, ως 
διαμάχη μεταξύ «ενωτικών και ανθενωτικών», μεταξύ της 'Τιάρας 
και του Σαρικιού, όχι μόνο δεν γλύτωσε τους αυτοκράτορες και 


τους ευγενείς από το σπαθί του Μωάμεθ του Πορθητή, αλλά γύρι¬ 
σε και το τιμόνι της ιστορίας σε πορεία κατά του ελληνισμού, αλλά 
και κατά της αστικής μετεξέλιξης της περιοχής των Βαλκανίων και 
κατ' επέκταση σε βάρος της Ευρώπης, της ανθρωπότητας και του 
πολιτισμού της. Οι ανάγκες και οι δυνατότητες της ανθρωπότητας, 
και κύρια της Ευρώπης, για μια ακόμα φορά αλλάζουν την πορεία 
της ιστορίας, στρέφοντας τη ρότα προς την Ινδία από τη Δύση για 
να καταλήξουν στην ανακάλυψη του πλούτου του Νέου Κόσμου, με 
αποτέλεσμα τη γενοκτονία των αυτοχθόνων πληθυσμών και την κα¬ 
ταστροφή των πολιτισμών της αμερικανικής ηπείρου. 

Συνδικαλισμός 
απο "τα κάτω" 

συνέχεια απο σελ. 7 

σε οξυμένη μορφή. Μόνο που αυτή διεξάγεται κυρίως από την αντί¬ 
παλη τάξη, τους καπιταλιστές. Το ερώτημα δεν είναι πώς θα «δρα¬ 
πετεύσουμε» από αυτό το πρόβλημα -δεν είναι άλλωστε δυνατό κάτι 
τέτοιο- αλλά πώς θα διεξάγουμε τον ταξικό πόλεμο από τη δική μας 
σκοπιά. 

Ο αναρχοσυνδικαλισμός είναι μια πρόταση για να διεξαχθεί αυτή 
η πάλη με ελευθεριακούς όρους, δηλαδή από τη βάση, χωρίς ιεραρ¬ 
χία και με ομοσπονδιακή οργάνωση, σεβόμενη την αυτονομία των 
διαφορετικών χώρων και με γνώμονα τις ανάγκες και όχι έναν συ¬ 
γκεντρωτικό κορσέ, πρροερχόμενο από την ιδεολογία είτε από κά¬ 
ποια κεντρική επιτροπή. Σε αυτή τη βάση συσπειρώνει εκατοντάδες 
χιλιάδες οργανωμένους εργαζόμενους και στην πραγματικότητα 
συναντιέται στη δράση πολλών εκατομμυρίων σε όλο τον κόσμο. Δεν 
αντιλαμβανόμαστε υπό ποία έννοια είναι «ξεπερασμένος» και από 
τι. Το ότι οι μορφές της καταπίεσης αλλάζουν δεν αναιρεί το γεγο¬ 
νός ότι η βάση τους είναι οικονομική. Και προφανώς ο αναρχοσυν- 
δικαλισμός δεν εξαντλεί τη δράση του στο οικονομικό πεδίο, όπως 
συχνά λαθεμένα θεωρείται, εκκινεί από αυτό. 

Εδώ θέλουμε να θυμίσουμε ότι ο αναρχισμός ως ρεύμα της νεω- 
τερικότητας είναι μία τάση μέσα στη σοσιαλιστική οικογένεια, η μία 
από τις δύο τάσεις της πρώτης Εργατικής Διεθνούς, άρα ένα ταξικό 
κίνημα. Διαφοροποιείται από τον εξουσιαστικό σοσιαλισμό ως προς 
το ότι αρνείται την ωφελιμότητα οποιουδήποτε «επαναστατικού κρά¬ 
τους», εργατικού ή μεταβατικού, καθώς και ότι προτάσσει την άμεση 
οργάνωση των εργατών ανά χώρο δουλειάς σε ομοσπονδία, έναντι 
του πολιτικού κόμματος που είναι ένας εξωτερικός προς την τάξη 
μηχανισμός. Υπό αυτή την έννοια ο αναρχοσυνδικαλισμός είναι ο 
αναρχισμός της πράξης. Αλλά ακόμα κι αν αυτή η οπτική τεθεί υπό 
συζήτηση, δεν μπορούμε να φανταστούμε έναν αναρχισμό που να 
«αμφισβητεί την ταξική πάλη». Σε αυτή την περίπτωση, για να μη χά¬ 
νουν οι λέξεις το νόημά τους, παύει να είναι αναρχισμός και γίνεται 
κάτι άλλο. Μπορούμε να το σεβαστούμε, να το συζητήσουμε, αλλά 
όχι να το αποκαλέσουμε «αναρχισμό». 

Τέλος, δεν πρέπει να μας διαφεύγει ότι η συζήτηση περί τέλους 
της εργατικής τάξης και των τάξεων εν γένει, ειδικά η συζήτηση 
περί τέλους των κοινωνικών υποκειμένων ως οργανωμένη συγκρό¬ 
τηση συμφερόντων, είναι μια συζήτηση που πηγάζει από τον φι¬ 
λελευθερισμό, που από κάθε άποψη βρίσκεται στον αντίποδα του 
αναρχισμού. Ο αναρχισμός αναγνωρίζει τη δυνατότητα της ελευθε¬ 
ρίας του καθενός μόνο μέσα στην ισότητα όλων, άρα στην κατάργη¬ 
ση και όχι στην άρνηση των τάξεων. Ο αναρχοσυνδικαλισμός είναι 
ως προς αυτό η εκδοχή της οργάνωσης των καταπιεσμένων από τη 
βάση, δηλαδή στο πεδίο της πιο άμεσης καθημερινής καταπίεσης, 
χωρίς να μένει μόνο σε αυτή. Επομένως, συναντιόμαστε στη βάση 
των κοινών μας προβλημάτων. 

• Πιστεύετε ότι ο αναρχοσυνδικαλισμός πρέπει να συνδεθεί 
με κινήματα γειτονιάς, περιβαλλοντικά, αντιφασιστικά κλπ. και 
αν ναι πως; 

Επαναλαμβάνουμε ότι η αντίληψη ότι ο αναρχοσυνδικαλισμός 
ασχολείται με οικονομικά ζητήματα ή ζητήματα μέσα στους χώρους 
δουλειάς μόνο, συνιστά μια παρεξήγηση. Ο αναρχοσυνδικαλισμός 
αναγνωρίζει την οικονομική καταγωγή της εκμετάλλευσης, η οποία 
προκύπτει από την αντίθεση του Κεφαλαίου με την Εργασία. Στην 
κοινωνική σχέση Εργασία ωστόσο, περιλαμβάνεται κάτι πολύ ευρύ¬ 
τερο από τον «εργάτη του εργοστασίου», περιλαμβάνεται το σύνολο 
των ανθρώπων που υπόκεινται στην κυριαρχία του Κεφαλαίου και το 
σύνολο της κυριαρχίας αυτής. Σας απαντούμε λοιπόν ότι ο αναρχο- 
συνδικαλισμός συνδέεται με κάθε μορφή καταπίεσης, εκμετάλλευ¬ 
σης, κοινωνικού διαχωρισμού. Η Αναρχοσυνδικαλιστική Πρωτοβου¬ 
λία Ροσινάντε άλλωστε συμμετέχει ενεργά σε πρωτοβουλίες σαν 
αυτές που αναφέρετε και άλλες ακόμα. 


Από την Συρία στην Αμυγδαλέζα 


συνέχεια απο σελ. 6 

Ο πατέρας προσπαθεί να εξηγήσει που 
βρίσκεται η οικογένειά του αλλά οι 
αστυνομικοί του λένε ότι στην περιοχή 
μαίνεται φωτιά και τον οδηγούν στο 
Α.Τ. Σάμου. Όταν τελικά ο πρόσφυγας 
αφέθηκε ελεύθερος κι έφθασε στην 
Αθήνα, η αστυνομία του δήλωσε ότι 
έχει κάνει εξαντλητικές έρευνες για να βρει τη μητέρα και τα παιδιά 
του. Ο Ουασίμ ξέρει όμως ότι αυτό δεν είναι αλήθεια αφού ο ίδιος και 
συγγενείς του την Παρασκευή 6 Σεπτεμβρίου βρήκαν τα απανθρα¬ 
κωμένα πτώματα της γυναίκας και των παιδιών του. Κάηκαν μόνοι κι 
αβοήθητοι στο βουνό επειδή το σωστικό σκάφος δεν τους παρέλαβε 
εγκαίρως. Τέσσερις άνθρωποι, δύο από αυτούς μικρά παιδιά, έχασαν 
τη ζωή τους γιατί κάποιοι δεν τους πρόσφεραν βοήθεια όταν έπρε¬ 
πε. Σε συνέντευξη που έδωσε ο κ. Αμπουνάχιμ στα γραφεία της «Εφ. 
Συν.» ήταν ράκος. Έδειξε φωτογραφίες των παιδιών και της γυναίκας 
του και βίντεο με τα δύο μικρά να παίζουν αμέριμνα. Στο άκουσμα 
των φωνών τους ξέσπασε σε λυγμούς. 

«Πού να ήξερα;» 

«Οι Ελληνες είναι καλοί άνθρωποι. Μου φέρθηκαν πολύ καλά. Ζή¬ 
τησα βοήθεια, μου την έδωσαν. Αλλά η αστυνομία...». Νέοι λυγμοί. 
«Αφήσαμε τον πόλεμο, θελήσαμε να έρθουμε στην Ευρώπη. Νομί¬ 
ζαμε ότι ερχόμασταν σε πολιτισμένη χώρα. Πού να ήξερα;», αναρω¬ 
τιέται... 



ΚΑΙ ΤΩΡΑ ΕΙΠΑΜΕ 
ΑΡΚΕΤΑ... 

Βγάζω μια φωτογραφία 
που κρατώ στην τσέπη 
μου. Ένα εικόνισμα. 
Ένα κοριτσάκι. Ντυ¬ 
μένο και χτενισμένο 
με τόση φροντίδα και 
αγάπη, που ούτε ο άγρι¬ 
ος θάνατος στα παγω¬ 
μένα νερά του αιγαίου, 
δεν μπόρεσε να σβήσει 
από το πρόσωπό του την 
ελπίδα για μια καλύτε¬ 
ρη ζωή, ποιο ελεύθερη, 
μακριά από τον πόλεμο 
και τη φτώχια... 



...Μια στιγμή, μια ανάσα, δεν πρέπει να κλάψω - να φοβηθώ, 
ακούω τον Παύλο να τραγουδά... και μετά ένας όρκος : 

«να αγωνιστώ με τίμημα και τη δική μου ζωή να μην αλυχτήσουν 
πάνω στο νεκρό σου σώμα ξανά τα Τέρατα.» 


ΧΘΕΣ, ΤΩΡΑ ΚΑΙ ΠΑΝΤΑ. ΑΓΩΝΑΣ ΕΝΑΝΤΙΑ 
ΣΤΟΝ ΦΑΣΙΣΜΟ ΚΑΙ ΤΗ ΚΑΠΙΤΑΛΙΣΤΙΚΗ ΒΑΡΒΑΡΟΤΗΤΑ. 

ΚΟΙΝΩΝΙΚΑ ΕΓΧΕΙΡΗΜΑΤΑ 


ΑΥΤΟΔΙΑΧΕΙΡΙΣΗ ΣΤΗΝ ΥΓΕΙΑ 

Το παράδειγμα της ΑΔΥΕ 

Με την κατάρευση του όποιου "κοινωνικού κράτους"τα τελευταία χρόνια, η αυτο- 
οργάνωση των ανθρώπων και η παράκαμψη του κράτους μοιάζει και είναι η μονα¬ 
δική λύση. Η ΑΔΥΕ (Αυτόνομη Δομή Υγείας Εξαρχείων), δε παρέχει απλά ένα "μπά¬ 
λωμα" στην έλειψη παροχής υγειονομικής περίλθαψης από τη μεριά του κράτους, 
αλλά προτείνει κάτι πολύ περισσότερο. 


Ήταν η οικονομική κρίση η αφορμή 
για την ΑΔΥΕ; 

Παρ' ότι η οικονομική κρίση στάθηκε αιτία για να γεννηθούν αρ¬ 
κετά κοινωνικά εγχειρήματα ποικίλων αποχρώσεων με σκοπό την 
αντιμετώπιση των πολλών προβλημάτων της καθημερινότητάς μας 
σε τομείς όπως υγεία, διατροφή, στέγαση, παιδεία, εργασία, για 
τη δική μας δομή η κρίση στάθηκε πιθανότατα απλώς μία αφορμή. 
Αυτό ισχύει διότι τα άτομα που αποτελούν τη συνέλευση της Αυ- 
τοοργανωμένης Δομής Υγείας Εξαρχείων δεν αντιμετωπίζουν την 
ανάδυση των κοινωνικών εγχειρημάτων μόνο ως απαντήσεις στα 
ζητήματα επιβίωσης που τέθηκαν με την κρίση, αλλά και ως επι¬ 
χειρήσεις άρσης του τρόπου ζωής που υπήρχε στην κοινωνία μας 
και πριν την κρίση. Γι' αυτό άλλωστε προτάσσεται η αυτοοργάνωση 
ως λειτουργία και πολιτική σχέση κατά την αντιμετώπιση όλων των 
ζητημάτων της ζωής μας, όχι επειδή πλέον οι κρατικές δομές υπο¬ 
λειτουργούν ή εξαφανίζονται και αδυνατούν να καλύψουν τα στοι¬ 
χειώδη για την επιβίωση, αλλά ως μία θετική πρόταση και σύνολο 
αρχών συγκρότησης του κοινωνικού ιστού. 

Σκοπός είναι να αντικαταστήσετε τις κρατικές 
δομές υγείας; 

Όχι, η ΑΔΥΕ δεν έρχεται να υποκαταστήσει τις δομές υγείας του 
κράτους που καταργούνται, αλλά αφενός να προσφέρει άμεσα δι¬ 
άγνωση σε ζητήματα υγείας των κατοίκων της γειτονιάς των Εξαρ¬ 
χείων και όχι μόνο, και αφετέρου, και κυριότερο, να παρουσιάσει 
μία νέα αντίληψη για την υγεία, πέρα από την αποτυχημένη κατε¬ 
στημένη νοοτροπία, καθώς και να προεικονίσει στην πράξη τη δομή 
της κοινωνίας, στην οποία επιθυμούμε να ζήσουμε. Κυρίαρχες αξί¬ 
ες σε αυτή είναι η αλληλεγγύη ως δυναμική συσχέτιση των ατόμων 
και συγκρότησή τους σε συλλογικότητα, η αυτοοργάνωση, ως δια¬ 
δικασία λήψης αποφάσεων και υλοποίησης αυτών από τα ίδια τα 
άτομα με βάση το τι κρίνουν τα ίδια ως σημαντικό κάθε φορά, και 
η αντπεραρχία ως αυτονόητη αρχή ατόμων που κάνουν χρήση της 
κοινής λογικής όταν αντιμετωπίζουν την αυταπόδεικτη απόφανση 
ότι όλοι γεννιόμαστε ίσοι. Διακηρυγμένος στόχος επομένως της 
ΑΔΥΕ είναι η αμφισβήτηση και κατάρριψη θεωριών και πρακτικών 
της παλαιός κοινωνίας που απέρχεται και η πρόταση νέων στάσεων 
ζωής με βάση τις παραπάνω αξίες. 

Πως αντιλαμβάνεστε την Υγεία; 

Η υγεία, σωματική και ψυχική, είναι ένας μόνο τομέας στον οποίο 
η παραπάνω επιδίωξη μπορεί να βρει εφαρμογή και να ανθίσει. 
Η υγεία δεν είναι καθόλου αφηρημένη έννοια, όπως τουλάχιστον 
συνηθίζεται να παρουσιάζεται. Δεν είναι μόνο η αποφυγή του πό¬ 
νου και η απομάκρυνση του θανάτου, αλλά προσφέρει δυνατότητα 
απόλαυσης της ζωής και δραστηριοποίηση του ατόμου εντός της 
κοινωνίας. Δεν είναι τυχαίο λοιπόν ότι αυτό το αγαθό στο πολιτικό 
και οικονομικό σύστημα στο οποίο ζούμε όχι μόνο εμπορευματο¬ 
ποιήθηκε, όπως άλλωστε όλα τα πολύτιμα για την επιβίωση και τη 
ευζωία αγαθά, αλλά έγινε και μέσο ελέγχου των πληθυσμών ώστε 
να παραμένουν πειθήνια όργανα και να εκτελούν τις βασικές ερ¬ 
γασίες που επιβάλλει το κυρίαρχο μοντέλο διαβίωσης. Η υγεία 
λοιπόν έρχεται ως προϋπόθεση όχι για να μπορούν τα άτομα να 
απολαμβάνουν τις χαρές της ζωής αλλά για να είναι λειτουργικά, 
να καθίστανται και να παραμένουν εύρωστοι εργαζόμενοι ώστε να 
παράγουν συνεχώς μέχρι τα γηρατειά τους προς όφελος των μειο- 
ψηφιών που κατέχουν την πολιτική και οικονομική εξουσία με σκο¬ 
πό να επιβάλουν και να αναπαράγουν αυτή την κοινωνική συνθήκη. 
Είναι ξεκάθαρο πως η αντίληψη για την υγεία που εγγράφεται στο 
πολιτιστικό παράδειγμα του δυτικού πολιτικού και οικονομικού φι¬ 
λελευθερισμού δημιουργούσε πάντα καιάδες για τα μέλη της κοι¬ 
νωνίας που είναι πιο αδύναμα και χρειάζονται την αλληλεγγύη μας, 
όπως οι ανάπηροι, οι χρονίως πάσχοντες, οι ηλικιωμένοι. Η κρίση 
και η συνακόλουθη υποβάθμιση της υγείας που στοχεύει κυρίως 
αυτά τα μέλη της κοινωνίας δεν δημιούργησε αυτά τα προβλήμα¬ 
τα, απλώς τα επιδείνωσε καταδεικνύοντάς τα με τον πιο εμφατικό 
τρόπο. Όποιος δεν πληρούσε τα κριτήρια ώστε να εντάσσεται με 
αποτελεσματικότητα στην εκάστοτε γραμμή παραγωγής, αποκλει¬ 
όταν κοινωνικά και οδηγούνταν στην εξόντωση. Για τον λόγο αυτόν 
η υγεία αποκτούσε πάντοτε μία μεταφυσική χροιά, δώρο θεού, η 
ασθένεια θεωρούνταν τιμωρία και ο θάνατος είτε λύτρωση είτε κα¬ 
ταδίκη. 

Υγεία δηλαδή πέρα από την απλή ιατρική φρο¬ 
ντίδα; 

Η προϊούσα ιατρικοποίηση της κοινωνίας, όπου όλες οι δυσλειτουρ¬ 
γίες ή δυσκολίες που αντιμετωπίζει το ανθρώπινο σώμα, πνεύμα 
και συναίσθημα αντιμετωπίζονται ως απλά περιστατικά που χρή- 
ζουν ιατρικής και φαρμακευτικής φροντίδας, αντανακλά αυτή 
την αντίληψη και αυτή τη σχέση εξουσίας: ο ιατρός είναι πλέον ο 
σύγχρονος θεός, εντεταλμένος να ορίζει τη ζωή, την ποιότητά της 
και τον θάνατο, ενώ η κατάχρηση των φαρμάκων ως θεραπευτικών 
μέσων δεν εξυπηρετεί μόνο τα οικονομικά συμφέροντα εταιριών 
αλλά επιτείνει τον έλεγχο πάνω στα άτομα, καθώς ομοιογενοποιεί 


τις συμπεριφορές, λαμβάνοντας ως δεδομένο ότι δεν υπάρχουν δι¬ 
αφορετικοί οργανισμοί, ιδιοσυγκρασίες και προσωπικότητες, αλλά 
απλώς συγκεκριμένες και παρόμοιες περιπτώσεις. Ο τεχνολογικός 
πολιτισμός έδωσε βέβαια απαντήσεις σε προβλήματα υγείας που 
μάστιζαν την ανθρωπότητα, αλλά ταυτόχρονα δημιούργησε νέα τα 
οποία αδυνατεί να αντιμετωπίσει. Η σύγχρονη ιατρική, σε αρκετά 
μεγάλο βαθμό αντιμετωπίζει το σύμπτωμα των ασθενειών, είτε με 
χειρουργικές είτε με φαρμακευτικές επεμβάσεις, αλλά αδυνατεί 
πολλές φορές να εντοπίσει την αιτία τους. Αυτό άλλωστε συμβαί¬ 
νει και με τη σύγχρονη κρίση: οι κεντρικές προσπάθειες των κυ¬ 
βερνήσεων και των οικονομικών επιτελείων επικεντρώνονται στην 
καταπολέμηση των οικονομικών συμπτωμάτων του χρέους, και δεν 
διανοούνται να σταθμίσουν τις αιτίες της, οι οποίες συνοψίζονται 
στην παταγώδη και ολοκληρωτική αποτυχία αυτού του συστήματος 
να εξασφαλίσει την ευτυχία των ατόμων. Η κοινωνία νοσεί και αρ- 
νούμαστε πεισματικά να δούμε την αιτία και, αντιθέτως, προτεί¬ 
νουμε φάρμακα αποδεδειγμένα ουδεμίας αποτελεσματικότητας: 
ανάπτυξη, δημοσιονομική εξυγίανση κ.λπ. Οι βιολογικοί όροι που 
χρησιμοποιούνται για την περιγραφή της πραγματικότητας είναι εν¬ 
δεικτική τόσο του ρόλου της υγείας στην καθημερινή μας ζωή ως 
άτομα και συλλογικότητες, όσο και της ιατρικοποιήσης όλων των 
πτυχών της ζωής μας ως μέσου ελέγχου. 

Είναι χαρακτηριστική η αύξηση των ψυχικών 
νόσων ειδικά τα τελευταία χρόνια. Αυτοκτονί¬ 
ες, μαζική κατάθλιψη, άγχος κλπ. 

Ναι, χαρακτηριστικό παράδειγμα της αποτυχημένης προσέγγισης 
της υγείας από το υπάρχον πολιτικό και οικονομικό σύστημα είναι 
η αντιμετώπιση της ψυχικής νόσου. Ενώ πολλές ψυχικές νόσοι, 
όπως νευρώσεις, το στρες, το άγχος, η κατάθλιψη, αποτελούν εν 
πολλοίς ασθένειες του πολιτισμού και έχουν ξεκάθαρα κοινωνικό 
υπόβαθρο που εδράζεται στον ανταγωνιστικό τρόπο ζωής που έχει 
επιβληθεί, αποτελούν αντικείμενο πολιτικής διαχείρισης. Όχι μόνο 
αγνοούνται οι κοινωνικές αιτίες των νόσων αυτών, αλλά επιπλέον 
εργαλειοποιούνται για τον περαιτέρω διαχωρισμό και έλεγχο των 
ατόμων: κατάλληλος και μη κατάλληλος, λειτουργικός και μη λει¬ 
τουργικός, προβληματικός και κανονικός. Η κατάχρηση στη φαρμα¬ 


κοληψία και ο εγκλεισμός για την αντιμετώπιση των ψυχικών νόσων 
όχι μόνο επιτείνουν την αδρανοποίηση της διαφορετικότητας και 
της δημιουργικότητας των ατόμων αλλά με αυτό τον τρόπο συμβάλ¬ 
λουν στην ολοκληρωτική κατασκευή υπηκόων ανίκανων να αντι- 
δράσουν ή ακόμη και να σκεφτούν τι είναι ωφέλιμο και τι βλαπτικό 
για τους ίδιους και το σύνολο. 

Κατά τη γνώμη σας, είναι αρκετή η επαναφορά 
στις προ του Μνημονίου Δομές Υγείας; 

Όχι, για τους λόγους αυτούς που αναφέραμε πιο πριν, η ΑΔΥΕ δεν 
εντάσσεται στο πλαίσιο των εγχειρημάτων που στοχεύουν στην 
επαναφορά της προ-κρίσης κατάστασης στον χώρο της υγείας ή 
στη βελτίωση του υπάρχοντος, αλλά επιδιώκει με την παρουσία 
και τη λειτουργία της την ανατροπή του. Δεν θεωρούμε ότι πρέπει 
να στοχεύουμε στην καταστολή των συμπτωμάτων των ασθενειών 
αλλά στην εξάλειψη των αιτιών, οι οποίες είναι σε πολλές περι¬ 
πτώσεις κοινωνικές και προκαλούνται από την ετερόνομη δόμηση 
των πολιτικών σχέσεων, τις εργασιακές συνθήκες, τη φτώχια και 
την κυρίαρχη αντίληψη για τη διαχείριση των κοινών αγαθών. Πι¬ 
στεύουμε ακράδαντα ότι η αλληλεγγύη και ο συλλογικός τρόπος 
λήψης αποφάσεων για τη ζωή μας χωρίς ιεραρχίες και θέσφατα 
θα αποτελέσουν τις κοινωνικές συνθήκες ώστε να ξαναγίνει η 
υγεία αγαθό όλων και όχι εμπόρευμα και μέσο ελέγχου σωμάτων 
και συνειδήσεων. Έτσι, χωρίς να υποτιμούμε τη σπουδαιότητα της 
ειδικευμένης επιστημονικής γνώσης ως κοινό πολιτιστικό αποκύη¬ 
μα της ανθρωπότητας, αντιτιθόμαστε στην εργαλειοποίησή της για 
τον έλεγχο και την υποταγή της κοινωνίας και αντιπροτείνουμε την 
εξάλειψη της αυθεντίας του ιατρού στη σχέση του με τον ασθενή, 
την πλήρη και εμπεριστατωμένη ενημέρωση των ατόμων γύρω από 
τα ζητήματα υγείας που τα αφορούν, αλλά και ευρύτερα, ώστε η 
πρόληψη και η θεραπεία των ασθενειών να γίνει υπόθεση όλων, να 
είναι αντικείμενο συναπόφασης μεταξύ του ιατρού και του ασθε¬ 
νούς και να μη στηρίζεται στην άγνοια και την προκατάληψη. Αντί 
της αντιμετώπισης των ασθενών ως περιπτώσεων, όπως ισχύει 
στις κρατικές και ιδιωτικές δομές υγείας, προτείνουμε την ολιστι¬ 
κή αντιμετώπιση των ασθενών ως συνολικών προσωπικοτήτων και 
ψυχοσωματικών ιδιοσυγκρασιών που χρήζουν ιδιαίτερης και εξα- 
τομικευμένης ιατρικής και ψυχολογικής φροντίδας. Αντί για τους 
ποικίλους διαχωρισμούς σε λειτουργικούς και μη πολίτες και ερ¬ 
γαζόμενους, και τον κοινωνικό αποκλεισμό που αυτοί επιφέρουν, 
προτείνουμε την ανάδειξη των προσωπικών ικανοτήτων κάθε ατό¬ 
μου και την προσφορά αλληλεγγύης σε ευπαθείς ομάδες, οι οποί¬ 
ες θα είναι σε θέση να ανταποδώσουν στην κοινότητα με βάση τις 
δικές του δεξιότητες και γνώσεις. 

Άρα η ΑΔΥΕ είναι ουσιαστικά πέρα από Δομή 
Υγείας και ένα πολιτικό πρόταγμα. 

Ναι, το πολιτικό μας πρόταγμα διαμορφώνει την προσπάθειά μας 
να λειτουργήσει η ΑΔΥΕ με τις παραπάνω αρχές και αξίες ώστε να 
καταστήσουμε στο βαθμό που μας αναλογεί την υγεία τρόπο και 
τόπο εφαρμογής μίας εικόνας από το μέλλον, αυτής μίας απελευ¬ 
θερωμένης κοινωνίας. 


Τι είναι η ΑΔΥΕ 


Η Αυτοοργανωμένη Δομή Υγείας Εξαρχεί¬ 
ων (ΑΔΥΕ) αποτελεί μια προσπάθεια κοινο¬ 
τικής πρωτοβάθμιας περίθαλψης, η οποία 
στηρίζεται ως δομή και στελεχώνεται από 
γιατρούς, ψυχολόγους, νοσηλευτές, φαρ¬ 
μακοποιούς και κατοίκους. Ως κοινωνικό 
εγχείρημα είναι ανοικτό σε κάθε επιστήμο¬ 
να του χώρου της υγείας που θα ήθελε να 
προσφέρει τις υπηρεσίες του δωρεάν προς 
την κοινωνία, ανεξαιρέτως για όλους, και 
αποδέχεται τις οριζόντιες διαδικασίες ως 
πλαίσιο λειτουργίας. 

Από τη μία πλευρά, καθιστούμε σαφές ότι 
δεν στοχεύουμε να υποκαταστήσουμε το 
υπάρχον κρατικό σύστημα υγείας που κα¬ 
ταρρέει, και από την άλλη δηλώνουμε κατη¬ 
γορηματικά ότι δεν προσφέρουμε κανενός 
τύπου φιλανθρωπία. Θεωρούμε τη σημε¬ 
ρινή πολιτική και οικονομική συγκυρία ως 
κατάσταση έκτακτης ανάγκης, ως πόλεμο 
ενάντια στην κοινωνία. Γι' αυτό, στον πό¬ 
λεμο αυτό συμμετέχουμε στο πλευρό των 
αδυνάτων και του αγωνιζόμενου λαού για 
την κοινωνική χειραφέτηση. 

Άξονες Λειτουργίας 

Η ΑΔΥΕ έχει χαρακτήρα κινηματικό και 
αντιθεσμικό, διέπεται από τον αντιιεραρχι- 
κό τρόπο λειτουργίας του, την ισότιμη συμ¬ 
μετοχή και τον αμεσοδημοκρατικό τρόπο 
λήψης αποφάσεων. 

Η ΑΔΥΕ δεν συνεργάζεται με κρατικούς 
φορείς, δημόσια ή ιδιωτικά σώματα ασφα¬ 
λείας και ΜΚΟ, ούτε αποτελεί συνιστώσα 


κανενός κόμματος. Οι ενέργειές του δεν 
αποτελούν σε καμία περίπτωση πράξεις 
φιλανθρωπίας ούτε αστικό ανθρωπισμό 
(τύπου Ερυθρού Σταυρού) αλλά στοχευ- 
μένες ενέργειες κοινοτικής άμεσης δράσης 
ενταγμένες στο κίνημα για την κοινωνική 
απελευθέρωση. Δεν προσφέρουμε απλώς 
ιατροφαρμακευτική περίθαλψη και ψυχο¬ 
λογική βοήθεια στους φτωχούς και τους 
αποκλεισμένους, αλλά προσπαθούμε να 
συνεργασθούμε μαζί τους για τη χειραφέ¬ 
τηση όλων. Βασικός στόχος και πεποίθηση 
όσων συμμετέχουμε είναι ότι η αλληλεγγύη 
μας προσφέρεται με βάση την αμοιβαιότη¬ 
τα και όχι εγωιστικά, δεδομένου ότι όλοι 
είμαστε εν δυνάμει, μετανάστες, άστεγοι, 
άνεργοι, επισφαλώς εργαζόμενοι, χωρίς 
πρόσβαση σε υγειονομική περίθαλψη. 

Για τον λόγο αυτό είναι ξεκάθαρη η θέση 
μας υπέρ των κοινωνικών εγχειρημάτων 
που έχουν σαν στόχο τη δημιουργία μιας 
κοινωνίας, όπου όλοι ανεξαιρέτως θα 
έχουν πρόσβαση στην εργασία, στην υγεία, 
στη στέγη, στη μάθηση και στον πολιτισμό. 
Γι' αυτό πήραμε την απόφαση να συνεργα- 
σθούμε προς όφελος όλων και να ανακτή¬ 
σουμε τη ζωή και την αξιοπρέπεια μας. 

Ελάχιστη συμφωνία συμμε¬ 
τοχής: 

Ί . Η Αυτοοργανωμένη Δομή Υγείας 
Εξαρχείων λειτουργεί σύμφωνα με το 
γενικό πλαίσιό της με στόχο την προαγωγή 
της υγείας και την προστασία της ζωής και 


της αξιοπρέπειας των ανθρώπων. 

. Οι βασικές λειτουργίες της ΑΔΥΕ, είναι 
η προσφορά πρωτοβάθμιας ιατροφαρ¬ 
μακευτικής περίθαλψης, άμεσης βοήθειας 
(λ.χ. σε περιπτώσεις διαδηλώσεων), ψυχο¬ 
λογικής υποστήριξης και η προαγωγή της 
υγείας όλων, χωρίς καμία διάκριση φυλής, 
χρώματος, καταγωγής, σεξουαλικής ταυτό¬ 
τητας ή θρησκείας. Για τον λόγο αυτό δεν 
μπορούν να συμμετέχουν άτομα με ρατσι¬ 
στικές, εθνικιστικές, ξενοφοβικές, ομοφο- 
βικές ή φασιστικές ιδέες συμπεριφορές και 
πρακτικές, ούτε άτομα που συνεργάζονται 
με κρατικές ή ιδιωτικές δυνάμεις ασφαλεί¬ 
ας. 

. Οι αποφάσεις της ΑΔΥΕ λαμβάνονται 
στη γενική συνέλευσή του αμεσοδημο- 
κρατικά κατά σειρά με ομοφωνία, σύνθεση 
απόψεων ή ευρεία πλειοψηφία από τους 
παρόντες και δεσμεύουν και τους απόντες. 
Κανένας δεν δικαιούται να εμφανίζεται ότι 
εκπροσωπεί τη συνέλευση χωρίς προηγού¬ 
μενη ανάθεση από αυτήν και για συγκεκρι¬ 
μένο σκοπό. 

. Η χρήση του ονόματος της ΑΔΥΕ για 
ιδία χρήση καθώς και η άσκοπη ανα- 
παραγωγή-προβολή δεν είναι σύμφωνη με 
το γενικό πνεύμα της συνέλευσης και απο¬ 
φεύγεται. 

(Σ.τ.ΑΖ: η ΑΔΥΕ στεγάζεται στο κατειλη- 
μένο κοινωνικό κέντρο κ.νΟΧ στη πλα¬ 
τεία Εξαρχείων, Αραχώβης και Θεμιστο¬ 
κλέους γωνία). 

ΕΚΔΗΛΩΣΕΙΣ ΚΑΙ ΑΛΛΑ.... 


ΖΗΤΩ Η ΕΠΤΑΕΤΙΑ 

35 χρόνια εγκατάλειψης, 7 χρόνια κατάληψης 
Αντίστασης - Αυτοοργάνωσης - Δημιουργίας 


8/12/13 Κυριακή στις 19:00 Προβολή τηςταινίαςΤϋΝ(35ΤΕΝ 
(2011),του Γιώργου Γεωργόττουλου. Συζήτηση με τον σκηνο¬ 
θέτη & τον παραγωγό 

15/12/13 Κυριακή στις 18:00 Ανοιχτή συζήτηση για το πε¬ 
ριβάλλον με έμφαση στην τροφή και το νερό 
Ενδιάμεσα κάθε Κυριακή θα προγραμματιστούν προβολές που θα 
ανακοινώνονται έξω από την κατάληψη και στην ιστοσελίδα μας. 
5/1/14 Κυριακή στις 18:00 Ανοιχτή συζήτηση για τα μέσα 
πάλης και τις πρακτικές του κινήματος (σωματεία, πορείες, 
βία, δομές αλληλεγγύης κ.τ.λ) 

Κάθε Τρίτη στις 21:00 ακριβώς ανοιχτή πολιτική/ διαχειρι¬ 
στική συνέλευση 

Κάθε Κυριακή 12:30-16:00 αυτοδιαχειριζόμενο καφενείο 
"Πανκ Πέμπτες" 17:00 - 23:00 Οι ημερομηνίες θα ανακοι¬ 
νώνονται έξω από την κατάληψη και στην ιστοσελίδα μας 
Κάθε Κυριακή 13:00-15:00 και Πέμπτη 10:00-12:00 χαρι- 
στικό-ανταλλακτικό παζάρι, όπου φέρνουμε ό,τι δεν χρεια¬ 
ζόμαστε και παίρνουμε αντίστοιχα 



35 χρόνια εγκατάλειψης, 7 χρόνια κατάληψης 
Α\ ιίοτάσης - Αυτοοργάνωσηδ - Δημιουργίας Λ 


ΑΛΛΗΛΕΓΓΥΗ 
ΣΤΙΣ ΚΑΤΑΛΗΨΕΙΣ 

Την Πέμπτη 31/10/13 πραγματοποιήθηκε η δίκη για την ει¬ 
σβολή και εκκένωση της κατάληψης Πατησίων 61 και Σκα- 
ραμαγκά στις 9/1/13. Η εκκένωση είχε πραγματοποιηθεί 
εν μέσω του πρώτου κύκλου καταστολής των καταλήψεων 
πέρυσι το χειμώνα, που ξεκίνησε με την εκκένωση της Βί¬ 
λας Αμαλίας, την εισβολή στο αυτοδιαχειριζόμενο στέκι της 
ΑΣΟΕΕ και της κατάσχεσης των μηχανημάτων εκπομπής του 
ραδιοσταθμού Ραδιοζώνες Ανατρεπτικής Έκφρασης-98Ριη, 
την εκκένωση της Σκαραμαγκά και την εισβολή στη Λέλας 
Καραγιάννη. Κατά τη διάρκεια της αστυνομικής επιχείρησης 
συνελήφθησαν εφτά σύντροφοι και συντρόφισσες, οι οποίοι 
βρίσκονταν εκείνη την ώρα στην κατάληψη και τους αποδό¬ 
θηκαν οι κατηγορίες της διατάραξης οικιακής ειρήνης, της 
οπλοκατοχής, της παράβασης του νόμου περί βεγγαλικών 
καθώς και της ψευδούς ανωμοτί κατάθεσης (απείθεια) για 
την άρνησή τους να δώσουν αποτυπώματα και φωτογραφίες 
στην αστυνομία. 

Η συγκεκριμένη δίκη είχε έντονη πολιτική σημασία μιας και 
ακολούθησε χρονικά το δεύτερο κύμα κρατικής καταστολής 
των καταλήψεων, που πραγματοποιήθηκε το καλοκαίρι σε 
διάφορες πόλεις στον ελλαδικό χώρο (Αθήνα, Πάτρα, Γιάν¬ 
νενα, Θεσσαλονίκη, Ηγουμενίτσα) καθώς επίσης αποτέλεσε 
το πρώτο δικαστήριο, αναφορικά με τις εισβολές και εκκενώ¬ 
σεις κατειλημμένων αυτοοργανωμένων εγχειρημάτων, που 
αποτέλεσαν σημαντικό σημείο στην κρατική ατζέντα της τά¬ 
ξης και της ασφάλειας.Το συγκεκριμένο δικαστήριο δεν μπο¬ 
ρούσε να μην αποτελέσει ένα πεδίο αντιπαράθεσης ανάμεσα 
στον αγωνιζόμενο κόσμο της ελευθερίας και τις κρατικές και 
δικαστικές αρχές. Όλοι οι κατηγορούμενοι απαλλάχθηκαν 
από όλες τις κατηγορίες. 

Ξεκίνησε η δίκη για την 
υπόθεση του Βελβεντού 

Την Παρασκευή 29/11 /2013, ξεκί¬ 
νησε στη δικαστική αίθουσα των 
φυλακών Κορυδαλλού η δίκη για 
τη ληστεία στο Βελβεντό Κοζάνης. 

Με την είσοδο του δικαστηρίου 
οι κατηγορούμενοι συνέχισαν να 
συζητούν και να χαιρετιούνται με 
τους συγγενείς και φίλους τους 
και η φρουρά δεν επενέβη για 
να τους διακόψει. Ο πρόεδρος Α. 

Ποταμιάνος παρακολούθησε τη 
σκηνή για κάμποσα λεπτά, χωρίς να ζητήσει να σταματήσει 
η επικοινωνία των κατηγορουμένων με τους συγγενείς και 
τους φίλους τους και μετά από λίγο ζήτησε από το συνήγορο 
υπεράσπισης Σ. Φυτράκη να παρέμβει και να ζητήσει αυτός 
από τους κατηγορούμενους και τους συγγενείς και φίλους 
τους να καθίσουν στις θέσεις τους. Ο συνήγορος ζήτησε από 
τον πρόεδρο να αποσυρθεί το δικαστήριο και να επιστρέφει 
μετά από είκοσι λεπτά και το αίτημά του εισακούστηκε. Με 
τη στάση του αυτή, που δεν έχει προηγούμενο σε παρόμοιες 
δίκες, ο πρόεδρος προφανώς έδειξε ότι θέλει να κυλήσουν 
ομαλά οι συνεδριάσεις του δικαστηρίου. Πιθανόν να μας 
προκύψει ένας ακόμη Μ. Μαργαρίτης (ο πρόεδρος στην 
πρώτη δίκη της 17Ν, ο οποίος, μολονότι διεξήγαγε μια δίκη 
πολιτικών αντιπάλων του συστήματος, που κατέληξε σε μια 
προκλητικά κατασταλτική απόφαση, με δεκάδες ποινές ισο¬ 
βίων, διεξήγαγε παράλληλα τη δίκη ως επικοινωνιακό σόου, 
μέσω του οποίου επεδίωκε τη δημιουργία κλίματος συναίνε¬ 
σης). Θα δείξει... 


Συνέλευση Κήπου - 
Λαχανόκηπου 
Κουβέλου Αμαρουσίου 



Το Καλοκαίρι του 2013 μεγαλώσαμε : Βλήτα - Ντομάτες - 
Παντζάρια - Κρεμμύδια - Μαρούλια - Ήλιους - Σέσκουλα 

- Φασολάκια - Καλαμπόκια - Κολοκυθάκια - Κολοκύθες 

- Μπάμιες - Πιπεριές - Μελιτζάνες - Αγγούρια - Πεπόνια - 
Καρπούζια 

Στον χώρο της Κατάληψης Έπαυλης Κουβέ¬ 
λου, λειτουργεί η Συνέλευση Κήπου - Λαχα¬ 
νόκηπου Κουβέλου Αμαρουσίου. Μέσα από 
την καλλιέργεια και την φροντίδα της Γης, 
δημιουργείται ένα ζωντανό κοινωνικό περι¬ 
βάλλον, παράγονται και μοιράζονται, χωρίς 
κανένα αντίτιμο, αγροτικά προϊόντα από 
παραδοσιακούς και βιολογικούς σπόρους 
(Ηϊϊρ://6ρ3νΜΙ<ουν6ΐου.$ςιΐ3ϊ.9ΐ7Ι«ρο5/) 


Αναβλήθηκε η δίκη των 
42 από την κατάληψη του 
δημαρχείου Κερατσινίου 

Αναβολή για τις 12 Μάρτη 2014 πήρε η δίκη, που ήταν να 
πραγματοποιηθεί σήμερα 28/11/2013 στα δικαστήρια Πει¬ 
ραιά, των 42 συλληφθέντων συντρόφων και συντροφισσών 
από την κατάληψη του δημαρχείου Κερατσινίου, λίγες ώρες 
μετά την αστυνομική εισβολή επικοινωνιακού χαρακτήρα 
και προληπτικών κατασταλτικών σκοπιμοτήτων στον αυ- 
τοοργανωμένο χώρο αλληλεγγύης & ρήξης ΡΕΣΑΛΤΟ στις 
5/12/2009. 

Η αναβολή δόθηκε από την έδρα του δικαστηρίου λόγω της 
απουσίας κάποιων μαρτύρων κατηγορίας, ορισμένων μπά- 
τσων διμοιρίας των ΜΑΤ και του πρώην δήμαρχου Κερατσι¬ 
νίου Φώτη Μελά. Το ραντεβού, λοιπόν, για τους διωκόμενους 
και τους αλληλέγγυους ανανεώνεται για τις 12/3/2014. 

Η ΑΛΛΗΛΕΓΓΥΗ ΕΙΝΑΙ ΔΙΑΡΚΕΣ 
ΚΑΙ ΚΑΤ'ΕΠΑΝΑΛΗΨΗ ΕΓΚΛΗΜΑ. 



Βιβλιοπαρουσίαση 

Α6θΙ Ρ3Ζ 

ΤΑΞΙΔΙ ΣΤΟ ΠΑΡΕΛΘΟΝ 

Εκδόσεις Κουρσάλ, 

Ι5ΒΝ 978-960-80228-0-5, σελ. 398. 

Ο Αόθΐ Ρ&ζ (Όίθςο Ο^ητ^οήο 
το πραγματικό του όνομα) 
γεννήθηκε το 1921 και μέ¬ 
χρι το τέλος της ζωής του 
παρέμεινε αταλάντευτα 
αναρχικός καθώς και ένας 
άνθρωπος γεμάτος πάθος 
για τη ζωή. Αυτό που καθι¬ 
στά ιδιαιτέρως σημαντικό το 
βιβλίο του Ρηζ είναι ότι συν¬ 
δυάζει το πρωτογενές βίω¬ 
μα ενός που έζησε τη δίνη 
των γεγονότων (και μάλιστα 
«από τα κάτω», ως απλός 
συμμετέχων και όχι ως κά¬ 
ποιος ηγέτης της ΟΝΤ), με 
τον αναστοχασμό του αν¬ 
θρώπου που γράφει για αυτά 
τα γεγονότα χρόνια μετά 
(κάθε τόσο ο συγγραφέας 
επαναλαμβάνει φράσεις του 
τύπου «βλέποντας τα πράγ¬ 
ματα με χρονική απόσταση», 

«αυτά όμως που περιγράφω 
τώρα δεν τα αισθανόμασταν 
έτσι τότε» κλπ.). Το Ταξίδι 
στο παρελθόν δεν είναι ούτε 
μαρτυρία που γράφεται ενώ 
διαδραματίζεται η επανάσταση, αλλά ούτε και η «επιστημονικά ουδέτερη» κατα¬ 
γραφή ενός ιστορικού. 

Ο συγγραφέας του βιβλίου, μολονότι τυπικά όχι λόγιος, διαθέτει μια εκπληκτική 
συγγραφική δεινότητα στο να μεταφέρει με ζωντάνια τα κρίσιμα στοιχεία αυτού 
που ως έφηβος έζησε κατά τη διάρκεια της Επανάστασης. Εδώ δεν έχουμε τον 
χώρο να αναφερθούμε εκτενώς σε τέτοιες σκηνές του βιβλίου, αλλά ούτε και 
χρειάζεται καθώς αυτό μένει να το απολαύσει ο εκάστοτε αναγνώστης, δεν μπο¬ 
ρώ ωστόσο να μην μεταφέρω ένα χαρακτηριστικό απόσπασμα. Ο νεαρός Αόοΐ Ρειζ 
έχοντας πάρει κατά τις πρώτες μέρες της επανάστασης ένα τουφέκι αρνείται 
πεισματικά να το δώσει όταν του το ζητάνε για να φυλάξει σκοπιά με αυτό κάποι¬ 
ος άλλος σύντροφος. Τότε, ένας αναρχικός μεγαλύτερος σε ηλικία τον πλησιάζει 
και του λέει: «Ακου, μέχρι τώρα η ατομική ιδιοκτησία έχει γεννήσει πολλές αθλι¬ 
ότητες. Η ατομική ιδιοκτησία, για να διατηρηθεί, έχει πάντα ανάγκη από στρατιώ¬ 
τες. Αν είσαι τόσο δεμένος με ένα τουφέκι, εκτός του ότι εκφράζεις το ένστικτο 
της ιδιοκτησίας, κινδυνεύεις και να μετατραπείς σε στρατιώτη. Εμείς δεν αγωνι¬ 
ζόμαστε ούτε για την ατομική ιδιοκτησία, ούτε και για να υπάρχουν στρατιώτες». 
Και συνεχίζει ο Ρ&ζ: «Ήμουν μπερδεμένος. Δεν ήξερα τι να πω. Κοίταξα το όπλο 
και μου φάνηκε αντιπαθητικό, σχεδόν μου προκάλεσε αηδία. Έδωσα το τουφέκι 
στον σύντροφο. Αυτός με κοίταξε σιωπηλός. Με κοίταξε τόσο βαθιά που ακόμα 
και σήμερα θυμάμαι τα σκούρα μάτια του καρφωμένα στα δικά μου. Έφυγαν κι 
εγώ ξάπλωσα σε ένα στρώμα.». Αμέτρητες ανάλογες σκηνές, που περιγράφουν το 
κλίμα της επανάστασης μεταπλασμένο με όρους παραμυθητικούς/μυθολογικούς 
υπάρχουν διάσπαρτες στο βιβλίο καθιστώντας το, συν τοις άλλοις, συναρπαστικό 
ανάγνωσμα, όπως για παράδειγμα η σκηνή στην οποία ο νεαρός ϋΐΘςο είδε ένα 
ζευγάρι συντρόφων να φιλιούνται και το ανέφερε ενοχλημένος σε έναν άλλον 
σύντροφο για να λάβει την αφοπλιστική απάντηση: «Για άκου μια στιγμή, δεν κα¬ 
ταστρέφουμε τις εκκλησίες ούτε προσπαθούμε να ξεριζώσουμε τον καθολικισμό 
από τα μυαλά των ανθρώπων για να μετατρέψουμε την αναρχία σε θρησκεία. Ο 
αναρχισμός είναι η ποίηση της ζωής και ο έρωτας είναι η πιο υψηλή της έκφραση. 
Τι πιο φυσικό από τα να αγαπιούνται, να φιλιούνται και να κάνουν έρωτα ο Ερνέ- 
στο και η Πιλάρ; Εσύ δεν είσαι ερωτευμένος;» 

Τι το ξεχωριστό έχει όμως η ισπανική επανάσταση, και μάλιστα ιδωμένη από την 
μεριά των αναρχικών, ώστε να μας ενδιαφέρει σήμερα, στις αρχές του 21ου αιώ¬ 
να, θα μπορούσε να ρωτήσει κάποιος κακοπροαίρετος. 

...αυτό που την διαφοροποιεί ριζικά από τις άλλες επαναστάσεις που γνωρίζουμε 
ήταν το ιδιαίτερο πνεύμα της που περιγράφεται στην πρώτη κιόλας ενότητα του 
βιβλίου η οποία επιγράφεται με τον εύγλωττο τίτλο «Η επαναστατική γιορτή». Αλή¬ 
θεια, ποιοι άλλοι πλην των αναρχικών θα βίωναν μια επανάσταση ως γιορτή; 
Χρόνια μετά, σε μια ομιλία του στην Ελλάδα ο Ρ&ζ συνόψισε με τον καλύτερο 
τρόπο αυτό το πνεύμα: «Θέλετε να μιλάμε για όπλα και για μάχες, για ήρωες και 
για προδότες. Έτσι δείχνετε ότι δεν έχετε καταλάβει τι ήταν η επανάσταση. Η 
επανάσταση δεν ήταν ο πόλεμος στην Αραγωνία. Υποχρεωθήκαμε να πολεμήσου¬ 
με γιατί μας χτυπούσε ο παγκόσμιος καπιταλισμός και ο φασισμός, ενώ η γαλλική 
εργατική τάξη έκανε διακοπές μετ' αποδοχών. Η επανάσταση ήταν οι άντρες κι οι 
γυναίκες που έκαναν πραγματικότητα την ουτοπία. Ήταν οι δεκαετίες αγώνων. Αν 
θέλετε να πεθάνετε μπορείτε να το κάνετε οποτεδήποτε, εμένα με ενδιέφερε η 
ζωή. Θα μπορούσα να σας μιλήσω για τα χρόνια που πέρασα στη φυλακή, για τους 
συντρόφους και τις συντρόφισσες που σκοτώθηκαν. Αεν είναι ο θάνατος που με 
γοητεύει αλλά η ζωή, γι' αυτό μιλάω για την επανάσταση». 



Α&βΙ Ρ3Ζ 

Ταζιαι Χτο Παρελθόν 

Αναμνήσεις από την Ισπανική 
Επανάσταση 1936-1939 


Φί!!!ϋ!! 

ΚΟΙΝΩΝΙΚΟΙ ΧΩΡΟΙ: Συνέλευση Αμαρουσίου: Μηρ://3η5Ϊη3ΐτΐ3Γ.6Ιθ95ροΐ.9Γ Κατάληψη 
Έπαυλης Κουβέλου (Μαρούσι): Μΐ1:ρ://θρ3νΝΙ<ουνθΙου.59υ3ΐ:.9Γ/ Κατάληψη κτήματος Πρα- 
πόπουλου (Χαλάνδρι): Ηΐΐρ://βρ3νΜΙ<ουνθΙου.50|υ3ΐ.9Γ/ Αυτοδιαχειριζόμενο Στέκι Στρού¬ 
γκα (Ν. Φιλαδέλφεια: Τιίΐρ://5ΐΓου99-β5ρΐνΐ3ΐθ95.ηθΐ/ 

ΣΥΝΔΙΚΑΛΙΣΜΟΣ: Ελευθεριακή Συνδικαλιστική Ένωση: Μΐΐρ^ΐΜθηδ.θδθ^-οι^/ Αναρχο- 
συνδικαλιστική Πρωτοβουλία Ροσινάντε: ήΙΐρ://ΐΌαη3ηΙθ.9ΐ7 
ΕΝΗΜΕΡΩΣΗ: Μ«ρ5://3ΐΐΊθη5.Ιηάγιηθάΐ3.0Γ9, Τιΐΐρ://β393Ϊη5ΐ.εοΓηΛ Ηΐΐρ://ΓΪ5Ϊη99 3 Ι 9χ Υ- 
ννοΓάρΓθδδ.εοιτι/, ήΐΐρ://3η3ζοργΓθ5ί.β5ρΐνΐ3ΐθ95.η0ί/ / ήίίρ://5ίΓου93·β5ρΐνΐ3ΐθ95.ηβΐ/, ήΐΐρ:// 
3ηΐΐί3νοΓθΪ3.θ5ρΐνΐ3ΐθ95.ηθ1:/ / Ηΐΐρ://3ηΐΐΤ3νοΓθΪ3.θ5ρΐνΙοΙθ95.ηβΐ/ 






















12 ΑΖΙΜΟΥΘΙΟ 


ΤΟ ΚΕΙΜΕΝΟ ΠΟΥ ΜΑΣ ΑΡΕΣΕ 


πηγή: ήΐΐρ://3ηΐίάΓ35.6Ιθ95ροΐ.9 Γ 


Στις κοινωνίες της κανονικότητας και τις επερχόμενες εορτές 
της αγάπης δεν υπάρχει τίποτε το κανονικό! 


Κ ανονικότητα που ίσως αραιά και πού -και 
αν- διαρρεύσει στα «ψιλά» των δελτίων 
ειδήσεων είναι η αναγκαστική εργασία ή σεξου¬ 
αλική εκμετάλλευση, κάποιες δηλαδή από τις 
μορφές της σύγχρονης δουλείας, που κάτω από 
τις βρωμερές αλυσίδες της ζουν παγκοσμίως 30 
εκατομμύρια άνθρωποι. Επίσης, «ακόμη και σή¬ 
μερα άνθρωποι γεννιούνται σε καθεστώς κληρο¬ 
νομικής σκλαβιάς. Υπάρχουν θύματα που έχουν 
απαχθεί ή κρατούνται πριν πωληθούν ή παραμεί¬ 
νουν κρατούμενοι για εκμετάλλευση, είτε δήθεν 
μέσω «γάμου», απλήρωτης και αναγκαστικής 
εργασίας, ή ακόμη και παιδιών που εξαναγκάζο¬ 
νται να πολεμήσουν», αναφέρεται στην έκθεση 
της οργάνωσης ννά11< Ργθθ που δημοσιεύθηκε στο 
Λονδίνο. Ένα ρεύμα φρίκης που ρέει στην κα¬ 
νονικότητα των σύγχρονων μεγαλουπόλεων όλου 
του κόσμου κι όχι μόνο στις «υποβαθμισμένες» 
περιοχές του πλανήτη. Όπου και μόνο ο προη¬ 
γούμενος ορισμός-παραδοχή υποβάθμισης, ολό¬ 
κληρων ηπείρων και δισ.ανθρώπων, αποδεικνύει 
τον εκφυλισμό και τη χυδαιότητα του «πολιτισμέ¬ 
νου κόσμου», καθώς η καθιερωμένη φράση «κοι¬ 
νωνικές ανισότητες» απλά επικαλύπτει με ένα 
γλωσσικό χάδι τη χυδαιότητα και τον κοινωνικό 
σαδισμό. 

Κ ανονικότητα της «φυσικής τάξης των 
πραγμάτων» για τα σχέδια των κλειδοκρά- 
τορων αυτού του κόσμου και της απάθειας που 
μπολιάστηκαν τα κοπάδια τους είναι ότι: «σήμε¬ 
ρα να έχουμε τους 3 πλουσιότερους ανθρώπους 
του κόσμου να έχουν εισόδημα μεγαλύτερο από 
το ΑΕΠ των 48 λιγότερο ανεπτυγμένων χωρών. 3 
πλούσιοι = 48 χώρες! Σε αυτό το σύστημα, από 
τα 6 δισ. των ανθρώπων τα 5,5 είναι φτωχοί! Και 
περίπου τα 2,2 δισ., δηλ. το 1/3 του κόσμου να ζει 
με 1 ευρώ την ημέρα. ήΐΐρ://νννπν.ό1οςςθΓ.οοηι/ 
ηυϋ Ενώ στον αναπτυγμένο κόσμο πάνω από 
100.000.000 ζούνε στο όριο της φτώχιας» 

Κ ανονικότητα είναι ακόμη ότι «στον τρίτο 
κόσμο 600.000.000 παιδιά είναι στα πρό¬ 
θυρα του θανάτου. 250.000.000 παιδιά ζούνε σε 
συνθήκες δουλείας, 15.000.000 παιδιά πεθαίνουν 
από διάρροια τροφικής δηλητηρίασης, όπου το 
χαπάκι στοιχίζει 1 ευρώ, κάθε 30" περίπου ένα 
παιδί να πεθαίνει κάπου στη γη από πείνα και με 
τα 2/10 των στρατιωτικών δαπανών ή με τον φόρο 
Τοόίη -ένας μικρός φόρος στα κεφάλαια που 
διακινούνται από χώρα σε χώρα- όλα θα είχαν 
απαλειφθεί.» 


Κ ανονικότητα στη «χώρα της ελευθερίας» 
και της «θεϊκής συμμαχίας» σε πόλεμο 
κατά των πάντων είναι πλέον το γεγονός ότι: 
«από το ξεκίνημα της χρηματοπιστωτικής κρίσης 
τριάντα εκατομμύρια Αμερικανοί, 13 εκ. νοικοκυ¬ 
ριά καλύτερα, εκδιώχθηκαν από τα σπίτια τους 
- γεγονός που συνεχίζεται ακόμη και σήμερα. 
Πολλοί από αυτούς είναι είτε απλά άστεγοι, είτε 
μένουν σε σκηνές, είτε σε υπονόμους, είτε σε 
«παραγκουπόλεις» που δημιουργούν στην έρη¬ 
μο, είτε σε φθηνότερα διαμερίσματα - ενώ 50 
εκ. άνθρωποι (το 20% σχεδόν του [πληθυσμού) 
ζουν από τα κουπόνια διατροφής. Αρκετές από 
τις αμερικανικές αυτές «φαβέλλες» μοιάζουν με 
καταυλισμούς προσφύγων - ενώ κάποιες άλλες, 
κατασκευασμένες στην έρημο, αποκαλούνται 
«πόλεις-πλάκες». Ονομάζονται έτσι, επειδή χρη¬ 
σιμοποιούνται παλιά αυτοκίνητα και λεωφορεία 
ως χώροι διαμονής των ανθρώπων - τα οποία 
πρέπει κανείς να καλύψει με πέτρινες πλάκες, 
για να μην τα παρασύρει ο δυνατός άνεμος της 
ερήμου. Χιλιάδες από αυτούς τους ανθρώπους 
έχουν γίνει πλέον αόρατοι για το σύστημα - δεν 
υπάρχουν και δεν καταγράφονται πουθενά, ενώ 
κανένας δεν ενδιαφέρεται για το αν ζουν ή πε¬ 
θαίνουν.» 

Κ ανονικότητα θεωρείται πια, στα «πόδια 
της πολιτισμένης Ευρώπης» την Ισπανία, 
το κράτος να στέλνει αστυνομικές δυνάμεις 
για να διαλύσουν και να συλλάβουν συγκεντρω¬ 
μένους ανθρώπους έξω από ένα σπίτι, καθώς 
παρανομούσαν εμποδίζοντας τους υπαλλήλους 
του να κάνουν τη «νόμιμη δουλειά τους»: δηλα¬ 
δή έξωση σε μια μητέρα και τα τρία παιδιά της. 
Και λίγο πιο ανατολικά στην αποκαλούμενη κοι¬ 
τίδα του παγκόσμιου πολιτισμού, οι άνθρωποι να 
μένουν χωρίς ρεύμα, νερό και τροφή γιατί δεν 
έχουν πια τα διαπιστευτήρια του πιο ταπεινωτι¬ 
κού κι ατιμωτικού για την ανθρωπότητα μέσου 
υποδούλωσης: χρήματα! Και η παγωμένη ανά¬ 
σα του επερχόμενου χειμώνα να φαντάζει για 
πολλούς συνανθρώπους σαν το στοίχημα επιβί¬ 
ωσης ή θανάτου που αντιμετωπίζουν επιζώντες 
αεροπορικής τραγωδίας σε χιονισμένη έρημη 
βουνοπλαγιά. Μόνο που εδώ η τραγωδία διαδρα¬ 
ματίζεται στις ερήμους της σύγχρονης μεγαλού¬ 
πολης που μετατρέπει σταθερά τους ανθρώπους 
σε παγόβουνα, σε μοναχικά φαντάσματα, σε ξε¬ 
χαρβαλωμένα αυτόματα - που σημαίνει ρομπότ-, 
σε τσακάλια και γύπες, σε τρωκτικά κι ό,τι άλλο 
αφαιρεί κι εκφυλίζει τρομαχτικά κάθε στοιχείο 


ανθρώπινης υπόστασης. Και οι συνειδήσεις μοι¬ 
άζουν με θολά τοπία ομίχλης, τη στιγμή που τα 
αφεντικά της παγωμένης ερήμου επιδράμουν 
ωσάν καλικάντζαροι ασχημονώντας, λεηλατώ¬ 
ντας και απολαμβάνοντας «το γλεντούι τους», 
γιατί οι νοικοκύρηδες έχουν αποδεχτεί σιωπηλά 
την ερημοποίηση, τους καταχανάδες και καλικα¬ 
ντζάρους και τα τρελαμένα καμώματά τους ως 
κανονικότητα. 

Η κανονικότητα αρέσκεται και στις εορ¬ 
ταστικές εκδηλώσεις προς τιμήν της και 
στη διαιώνισή της «ελέω θεού»* κι ενάντια σε 
κάθε λογική, με νομιμοποίηση κι «εκ των ουρά¬ 
νιων άνω»** αν χρειαστεί και χρύσωμα του πο¬ 
λιτιστικού δηλητηριώδες χαπιού της στους κάτω. 
Και παρά τα πρωτοφανή ποτάμια δυστυχίας, ατέ¬ 
λειωτα πεπραγμένα μίσους και διάχυτης διαπλα- 
νητικής αθλιότητας, εντούτοις ετοιμάζεται να 
γιορτάσει σύντομα και «το μήνυμα της αγάπης». 
Αλλά αν η Αγάπη είχε φωλιάσει στις ερήμους της 
ατέλειωτης φρίκης, τότε δεν θα χρειαζόταν να 
μνημονεύονται φορείς -άσχετα αν θεωρούνται 
θεϊκοί ή ανθρώπινοι- του μηνύματος της. Γιατί η 
Αγάπη μετέχει της ύλης και τη συμφιλιώνει με 
το πνεύμα, κάνοντας την πραγματικότητα καλύ¬ 
τερη για τους ζωντανούς, χωρίς να απαιτεί τίπο¬ 
τε περισσότερο, χωρίς να αναγνωρίζεται και να 
επιβεβαιώνεται με τίτλους ιδιοκτησίας. Και γιατί 
μια κανονικότητα, φιλική προς την ανθρώπινη 
φύση, τις ανάγκες της και τη δημιουργική χαρά 
της ύπαρξης, βιώνεται κανονικά κι όχι στρεβλά, 
υποκριτικά, διεστραμμένα και απονεκρωτικά. 

Και απ' τη στιγμή που τα δώρα του εορταστι- 
κού τραπεζιού - και ειδικά για τα παιδιά που 
περιμένουν τα εορταστικά δώρα τους ασχέτως 
αν οι γονείς δεν διαθέτουν τη δυνατότητα πια 
αυτή, αλλά η «κανονικότητα» το απαιτεί!- είναι 
για κάποιους πασπαλισμένα με χρυσόσκονη πο¬ 
λυτέλειας ή έστω και λιτά, μια και είπαμε πως 
έτσι το 'χουν οι μέρες της «κανονικότητας». . . 
Και για στρατιές άλλων τα «δώρα» να είναι το 
παγωμένο χέρι του θανάτου, η πιο άθλια κι ατι¬ 
μωτική ένδεια, η πιο ισοπεδωτική απελπισία και 
μια αποκαρδιωτική ανημπόρια, τίποτε πια δεν 
επιτρέπεται να θεωρείται ακόμη ως κανονικό! 

- Κι όποιος ισχυριστεί ότι για όλα τα παραπάνω 
νούμερα, γεγονότα και δεδομένα δεν φέρει 
ουδεμία ευθύνη, του αφιερώνω κάτι που είχα 
ακούσει παλιά: «υπάρχουν δυο ειδών άνθρω¬ 
ποι: αυτοί που αντιμετωπίζουν τις καταστάσεις, 



ο άνθρωπος εκτός αν 
είναι αθεράπευτα ηλίθιος 
έχει μπροστά στα μάτια 
του και σφηνωμένα στην 
καθημερινότητά του 
μια πληθώρα στοιχείων 
περί μοίρας του, που 
"μαγειρεύεται" στα 
καζάνια των αφεντάδων 

του. 


ακόμα και όσες μοιάζουν προς το παρόν μα¬ 
κριά απ'αυτούς και πως δεν τους αγγίζουν κι 
αφορούν. Κι εκείνοι που κρύβονται για να τις 
αποφύγουν, αλλά έρχεται κάποια στιγμή που 
οι καταστάσεις τους ξετρυπώνουν κι αυτούς. 
Λυστυχώς η πρώτη κατηγορία ανήκει ακόμη 
σε μια μικρή μειοψηφία, ικανή όμως να επι¬ 
τρέπει στον κόσμο μας να υπάρχει ακόμη...»- 


ΑΝΤΙΚΑΝΟΝΙΚΑ 


στην 


ΚΑΝΟΝΙΚΟΤΗΤΑ 



Κ άι δυστυχώς ούτε η ζωή των ανθρώπων 
γ 1 <ι όχι μόνο των χριστιανών, φυσικά, μια 
και πριν αναφέρθηκα στα χριστούγεννα και το 
φορτισμένο συναισθηματικά κλίμα τους- μπορεί 
να θεωρηθεί ως κανονική. Εκτός αν πει κανείς 
ότι ο αμνός βιώνει μέσα στην άγνοια της αγέ¬ 
λης του μια μακάρια κανονικότητα, γιατί απλά 
δεν γνωρίζει τη μοίρα του. Όμως εδώ υπάρχει 
μια ειδοποιός διαφορά: ο άνθρωπος, εκτός αν 
είναι αθεράπευτα ηλίθιος, έχει μπροστά στα 
μάτια του και σφηνωμένα στην καθημερινότητά 
του μια πληθώρα στοιχείων περί μοίρας του, που 
«μαγειρεύεται» στα καζάνια των αφεντάδων του. 
Αραγε και τα σφαγεία των πολέμων υπέρ της 
αύξησης του πλούτου των ολίγων και της προώ¬ 
θησης των σκοτεινών ατζέντών τους, με παραμύ¬ 
θια περί «υψηλών ιδανικών» για να σφαγιαστούν 
πρόθυμα οι ανθρώπινοι αμνοί, δεν είναι κι αυτό 
ένα πολύ καλό στοιχείο; Επίσης οι αμνοί, αν κι 
έχουν κι αυτοί πάνω από τα κεφάλια τους τσοπά¬ 
νηδες και γύρω τους μαντρόσκυλα, τουλάχιστον 
δεν κατασπαράσσουν ο ένας τον άλλο. Και τέ¬ 
λος, η καθημερινότητα μυριάδων ανθρώπων στον 
κόσμο, που παλεύουν για να επιζήσουν, μονάχα 
σαν των αμνών μακάρια δεν μπορεί να χαρακτη¬ 
ριστεί. Αρα η κανονικότητα ακόμη και των αμνών 
είναι, κατά κάποιο τρόπο, πολύ πιο κανονική από 
όλο αυτό το κοκτέηλ χειραγώγησης, αυταπάτης, 
υποκρισίας, βαρβαρότητας, εθελοτυφλίας και 
καταποντισμού του ανθρώπου! 


Ο Ένοικος... 


* «Όσοι είναι υπό ζυγόν δουλείας, ας νομίζουσι τους κυρίους αυτών αξίους πάσας τιμής, διά να μη δυσφημηται το όνομα του θεού και η διδασκαλία. Οι δε έχοντες πιστούς κυρίους, ας μη καταφρονούσι αυτούς, διότι είναι αδελφοί, αλλά 
προθυμότερον ας δουλεύωσι»- Παύλος: Α' Τιμόθ., στ', 1 

** πάπας Βενέδικτος 15ος καταγγέλει τα αίτια που κατά τη γνώμη του προκάλεσαν τον Πρώτο Παγκόσμιο Πόλεμο, στην εγκύκλιό του {Αά Βθζϊϊββϊπιϊ} της 1ης Νοεμβρίου 1914: «Οι φτωχοί δεν πρέπει να καθοδηγούνται από αισθήματα 
μίσους και να φθονούν τους πλούσιους. Το γεγονός πως οι άνθρωποι είναι απ' τη φύση ίσοι, δε σημαίνει πως πρέπει να έχουν και την ίδια σειρά στην κοινωνία... Οι φτωχοί δεν πρέπει να υποβλέπουν τους πλούσιους ούτε να ξεσηκώνονται 
εναντίον τους, σαν οι πλούσιοι να είναι κλέφτες» 











